SunOnline: Addu in dhookolli5meehunnah nurakkatheri bodethi thuhumathu thakeh, alun hayyaru kuran amuru koffi\nއައްޑޫއިން ދޫކޮށްލި5މީހުންނަށް ނުރައްކާތެރި ބޮޑެތި ތުހުމަތުތަކެއް، އަލުން ހައްޔަރަށް\nހަރުކަށި ފިކުރާ ދެކޮޅަށް ފުލުހުން އައްޑޫ ސީޓީން މި މަހު ހިންގި އޮޕަރޭޝަންގައި ހައްޔަރު ކުރި ފަސް މީހަކު ދޫކޮށްލަން ނިންމި ނިންމުން ހައިކޯޓުން އިއްޔެ ބާތިލުކޮށްފި އެވެ.\nފުލުހުން އޮޕަރޭޝަންގައި މިދިޔަ މަހު 15 ވަނަ ދުވަހު އަށް މީހަކު އައްޑޫ ސީޓީން ހައްޔަރު ކުރި އެވެ. އެމީހުންގެ ބަންދަށް ފުރަތަމަ 15 ދުވަސް ދިން ނަމަވެސް، މެއި 30 ވަނަ ދުވަހު އެމީހުންގެ ބަންދާ މެދު ގޮތެއް ނިންމުމަަށް ހިތަދޫ މެޖިސްޓްރޭޓް ކޯޓަށް ގެންދިޔުމުން އެމީހުންގެ ތެރެއިން ފަސް މީހަކު ވަނީ ދޫކޮށްލައިފަ އެވެ.\nހިތަދޫ މެޖިސްޓްރޭޓް ކޯޓުން ދޫކޮށްލީ:\nމުހައްމަދު ތަސްލީމް ހައްޔަރުކުރީ ޓެރަރިޒަމްގެ އަމަލުތައް ހިންގުމަށް އަމަލީ ގޮތުން މަސައްކަތް ކޮށް ހަރުކަށި ފިކުރު ފެތުރުމަށާއި ޓެރަރިޒަމްގެ އަމަލުތައް ހިންގުމަށް ހިތްވަރުދީ އަދި ގޮވާތަކެތި ހެދުމުގެ މައުލޫމާތު އެހެން މީހުންނަށް ފޯރުކޮށްދީ، ހަރުކަށި ފިކުރުގެ ފަރާތްތަކާ ގާތް ގުޅުމެއް ބާއްވާ ކަމުގެ ތުހުމަތުގައި މެއި 17 ވަނަ ދުވަހު އެވެ. ހަމަ އެދުވަހު އިއުތިސާމް މުހައްމަދު ސަޢީދު ހައްޔަރުކުރީ ތަސްލީމަށް ތުހުމަތުކުރެވޭ މައްސަލައިގައި އޭނާގެ ވެސް ބައިވެރިވުން އޮތް ކަމަށް ތުހުމަތު ކުރެވިގެންނެވެ.\nއެ ފަސް މީހުން ވެސް ބަންދުކުރަން ދެ ފަހަރެއްގެ މަތިން ހިތަދޫ މެޖިސްޓްރޭޓް ކޯޓުން އަމުރުކުރީ ފުލުހުން ހޯދާފައިވާ ހެއްކާއި ގަރީނާ އާއި އިންޓެލިޖެންސް ރިޕޯޓަށް ބެލުމަށްފަހު އެވެ. ނަމަވެސް ބަންދުގެ އިތުރުކުރަން ތިން ވަނަ ފަހަރަށް ހުށަހެޅުމުން، އެއްވެސް ޝަރުތަކާ ނުލައި ދަށު ކޯޓުން ވަނީ އެމީހުން ދޫކޮށްލައިފަ އެވެ. އެމީހުން ދޫކޮށްލަން އަމުރުކުރި ސަބަބެއް ކަމުގައި ބުނެފައި ވަނީ އެކަށީގެންވާ ހެކި ގަރީނާ ހުށަހަޅާފައި ނުވާތީ އެމީހުން ބަންދުގައި ބައިތިއްބަންޖެހޭ ސަބަބެއް ނެތުމުން ކަމަށެވެ.\nއެ މައްސަލައިގައި ހައިކޯޓުން އިއްޔެ ބުނީ، ޓެރަރިޒަމް މަނާކުރުމުގެ ގާނޫނުގައި ބުނާ ކުށެއް ކުރަން އުޅުމާއި، އެފަދަ ކުށެއް ކުރުމަށް އެހީތެރިވުމާއި، އަދި ކުށް ކުރުމުގައި އެއްވެސް ސިފައެއްގައި ބައިވެރިވުމަކީ ވެސް މުޅިން ފުރިހަމަ ނުވާ ކުށްތައް ކަމަށެވެ.\nއެގޮތުން ކުށް ކުރުމަށް މަގުފަހިކުރުމާއި ކުށެއް ކުރުމަށް އެދުމާއި، ކުށް ކުރުމަށް ރޭވުމާއި، ކުށް ކުރުމަށް ހިތްވަރުދީ ހެއްލުމާއި ކުށެއް ކުރަން އުޅުން ފަދަ ކޮންމެ ކުށަކީ ވެސް އޭގެ ޒާތުގައި ގާނޫނުގައި ބަޔާންކުރާ މާއްދީ ނުވަތަ މައުޟޫޢީ ކުށްތައް ކަމަށާއި އެ ބާވަތުގެ ކުށްތަކުގައި އަމާޒުކުރެވޭ ކުށްތައް ފުރިހަމަވާން ނުޖެހޭ ކަމަށް ހައިކޯޓުން ބުންޏެވެ.\n"އެހެންކަމުން ޓެރަރިޒަމް މަނާކުރުމުގެ ގާނޫނުގައި ބަޔާންކުރާ ކުށުގެ އަމަލީ އެކަމެއް ތަންފީޒުވެގެން ދިއުން ކަމުގައި ބަލައިގެން ނުވާނެ އެވެ. މިސާލަކަށް އައިއީޑީއެއް އުފެއްދުމަށް މަސައްކަތް ކުރާ ކަމަށް ތުހުމަތުކުރެވޭ ކަމަށް ބުނެ ހުށަހަޅާ މައްސަލައެއްގައި އައިޑީއެއް ހަދަނިކޮށް ނުވަތަ އޭގެ ބައިތަކާއެކު ހެކީގެ ގޮތުގައި ހުށަހެޅުން ލާޒިމެއް ނޫނެވެ. ނަމަވެސް އެ ބޭނުމަށްޓަކައި، ކެމިކަލް ހޯދާނެ ގޮތް، ނުވަތަ އެ ހަދާނެ ތިއަރީ ނޫންނަމަ، އެ މަގުސަދުގައި އެފަދަ އެއްޗެއް ހަދަން ހިތްވަރުދީ ހެއްލުން ވެސް އެއީ ކުށެކެވެ."\nއެހެންކަމުން ތުހުމަތުކުރެވޭ މައްސަލައިގައި ބައިވެެރިވުމެއް އޮތްކަމަށް ނުބެެވޭ ކަމަށް ދަށު ކޯޓުން ނިންމާފައިވާ ނިންމުމަކީ ހުށަހެޅުންތަކަށް ބަލާއިރު، ރަނގަޅު ނިންމުމެއް ނޫން ކަމަށް ހައިކޯޓުން ވަނީ ބުނެފަ އެވެ.\nއައިއީޑީއެއް ގޮއްވާލަން އުޅުނު ކަމުގެ ތުހުމަތު ކުރިން ވެސް ކޮށްފައިވޭ!\nދެހާސް ސަތާރަ ވަނަ އަހަރު، އައިއީޑީއެއް ތައްޔާރުކުރަން ބޭނުންވާ ތަކެއްޗާއި ކެމިކަލް، ތަނެއްގެ ތެރޭގައި ރައްކާކޮށް އައިއީޑީއެއް ހަދާ ގޮއްވާލަން ރާވަމުންދާކަމުގެ ތުހުމަތު، އިއުތިސާމް މުހައްމަދާއި މުހައްމަދު ތަސްލީމްގެ މައްޗަށް ކުރި އެވެ. އެ މައްސަލައިގައި އެ ދެމިހުން ހައްޔަރުކުރި އެވެ. އިއުތިސާމް އާއި ތަސްލީމް އާ އަދިވެސް ގުޅުން އޮންނަކަން އެމީހުން ދީފައިވާ ބަޔާނުން ހާމަވެ އެވެ.\nއެ ދެމީހުންގެ މައްޗަށް މިފަހަރު ވެސް ތުހުމަތު ކުރެވެނީ، ފުލުހުންގެ އިންޓެލިޖެންސް ރިޕޯޓު ބަޔާންކުރާ ތަނުގައި ކެމިކަލް ބޭނުންކޮށްގެން އައިއީޑީއެއް ހަދައި ގޮއްވާލަން އުޅޭ ކަމުގެ ތުހުމަތެވެ.\nމަފްތޫހު ސައީދު އާ ގުޅިގެން ބަލައިފާސްކުރި އިރު، އަތުލިޔުމުން، އިނގެރޭސިބަހުން ލިޔެފައި އޮތް ޑޮކިއުމެންޓަށް ފުލުހުން ވަނީ ހެކީގެ ގޮތުގައި ހުށަހަޅާފަ އެވެ. އޭގައި "އެބައިމީހުންގެ ލޭއޮހޮރުވާލެވޭ ހިނދު، އެބައިމީހުންގެ ފާފަތައް ފޮހެވިގެންދެއެވެ." ފަދަ އިބާރާތްތަކެއް ހުއްޓެވެ.\nހަސަން ޝިހާން އިބްރާހީމް އާ ގުޅުންހުރި ކަމަށް ބެލެވޭ ދިވެހި ލިޔުމެއް ފުލުހުން ހެކީގެ ގޮތުގައި ހުށަހެޅި އެވެ. ހައިކޯޓުން ބުނީ އެއީ އޭނާ އިލްމު އުނގެނެން ގެންގުޅޭ އެއްޗެއް ކަމަށް ކުރިން ބުނެފައިވާ ކަމަށެވެ. އެހެންކަމަށް ވާނަމަ އެއީ ނަފީކުރަންޖެހޭ ލިޔުމެއް ނޫން ކަމަށާއި އެހެން ނަމަވެސް އެއީ އޭނާޔާ ބެހޭ ލިޔުމެއް ނޫން ކަމަށް ބުނުމުން ސުވާލު އުފެދޭ ކަމަށެވެ.\nއަބްދުﷲ ހައިޝަމް އަކީ ކުށުގެ ރެކޯޑު ގިނަ މީކެވެ. ދެހާސް ދިހަ ވަނަ އަހަރުން ފެށިގެން އެކި ކުށުގެ ތުހުމަތު ކުރެވިފައި ވާއިރު، ނުރައްކާތެރި އަމަލުތައް ހިންގާފައިވާ ކަމުގެ ތުހުމަތު އެކި ފަހަރުމަތިން ވަނީ ކޮށްފަ އެވެ. އޭގެ ތެރޭގައި ހަތިޔާރު ބޭނުންކޮށްގެން މާރާމާރީ ހިންގުން ފަދަ ކުށްތައް ހިމެނެ އެވެ.\nމިހާރު ތުހުމަތު ކުރެވޭ މައްސަލައާ ގުޅިގެން އޭނާގެ ފޯނުން ހަރުކަށި އަމަލު ހިންގުމަށް ތާއީދުކުރާކަން ހާމަކޮށްދޭ ފޮޓޯ އާއި ވީޑިއޯ ފެނިފައިވާކަމަށް ފުލުހުން ބުނެ އެވެ.\nޓެރަރިޒަމް އަކީ ޖިނާއީ ބޮޑު ކުށެއްކަން ފާހަގަކޮށް ހައިކޯޓުން ބުނެފައި ވަނީ އެ ހަތަރު މީހުންނާ ތުހުމަތުކުރެވޭ ކުށާ ގުޅުވާލެވޭ ކޮންމެސް މަރެއްގެ ހެކި ލިބިފައިވާ ކަމަށެވެ. އަދި މުހައްމަދު ތަސްލީމަށް ތުހުމަތު ކުރެވޭ ކުށް ކުރިކަމަށް ތުހުމަތު ކުރެވޭ މިންވަރަށް ހެކިތައް ހުރިކަން ސާފުކޮށް އެނގޭ ކަމަށެވެ.\nހައިކޯޓުން ބުނީ މައްސަލައިގައި ހޯދާފައިވާ ހެކީގެ ތަހުލީލު ނުވަތަ އެނަލިސިސްގެ ނަތީޖާ ލިބިފައިނުވާ ހާލަތުގައި ވެސް ބަންދުގެ މުއްދަތު އިތުރު ކުރެވޭނެ ކަމަށެވެ.\nމި މައްސަލައިގައި ބަންދުން ދޫކޮށްލި ފަސް މީހުން ދިރިއުޅޭ ތަންތަން ބަލައިފާސްކޮށް އެކިއެކި އިލެކްޓްރޯނިކް ސާމާނުތައް ފުލުހުން ވަނީ ނަގައިފަ އެވެ. ނަމަވެސް އެތަކެތީގެ އެނަލިސިސް ރިޕޯޓު އަދި ނުލިބެ އެވެ.\nހައިކޯޓުން ބުނީ، އެނަލިލިސް ނަތީޖާ ލިބިފައި ނުވަނީސް އެކަށީގެންވާ ހެއްކާއި ގަރީނާ ނެތް ކަމަށާއި، ބަންދުގައި ބައިތިއްބަންޖެހޭ ސަބަބެއް ނެތް ކަމަށް ބުނެ އެމީހުން ބަންދުން ދޫކޮށްލަން ދަށު ކޯޓުން ކުރި އަމުރުތަކަކީ ގާނޫނީ ހަމަތަކާ އެއްގޮތަށް ނެރެފައިވާ އަމުރުތަކެއް ކަމަށް ބެލެވޭނެ ގާނޫނީ އަސާސެއް އޮތް ކަމަށް ގަބޫލުނުކުރެވޭ ކަމަށެވެ.\nއެހެންކަމުން ފަސް މީހުންނަށް ތުހުމަތު ކުރެވޭ ކޮންމެސް މިންވަރެއްގެ ހެކި ހުރުމާއެކު، އެމީހުންނަށް ތުހުމަތު ކުރެވޭ ކުށަކީ ގައުމީ ސަލާމަތާއި ގައުމުގެ އަމަންއަމާން ކަމާއި ރައްޔިތުންގެ މެދުގައި އޮންނަން ޖެހޭ ހަމަޖެހުން ނެތި، ބިރުވެރިކަން ފެތުރޭފަދަ ނުރައްކާތެރި ބޮޑު ކުށަކަށް ވާތީ އެމީހުން ބަންދުން ދޫކޮށްލަން ކުރި އަމުރު ހައިކޯޓުން ވަނީ ބާތިލްކޮށްފަ އެވެ.\nއަދި އެމީހުން 15 ދުވަހުގެ މުއްދަތަށް ބަންދު ކުރުމަށް ވަނީ އަމުރުކޮށްފަ އެވެ. އެ ހުކުމް ކޮށްފައި ވަނީ މައްސަލަ ބެއްލެވި ތިން ފަނޑިޔާރުންގެ އިއްތިފާގުންނެވެ.


މިދަނޑިވަޅުގައި ސިޔާސީ ޙަރަކާތްތައް ބާއްވަންވާނީ އެޗްޕީއޭގެ އެންގެވުންތަކާ އެއްގޮތަށް: އީސީ\nސިޔާސީ ޕާޓީތަކުން ބާއްވާ އެއްވުންތައް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެންގުންތަކާއި އެއްގޮތަށް ބޭއްވުމަށް އިލެކްޝަންސް ކޮމިޝަނުން އެދިއްޖެއެވެ.\nއިލެކްޝަންސް ކޮމިޝަނުން ނެރުއްވި ނޫސްބަޔާނެއްގައި ވިދާޅުވެފައިވަނީ ސަރުކާރު ޖަވާބުދާރީ ކުރުވުމަށް ސިޔާސީ ޕާޓީތަކުން ސިޔާސީ ޙަރަކާތްތައް ހިންގުމަކީ މުހިއްމު ކަމެއްކަމަށާ، ނަމަވެސް، ސިޔާސީ ޕާޓީތަކުން ބާއްވާ ސިޔާސީ ޙަރަކާތްތައް ބާއްވަންވާނީ ސިޔާސީ ޕާޓީގެ ޤާނޫނުގެ 7ވަނަ މާއްދާގައި ބަޔާންކޮށްފައިވާ ފަދައިން ޤާނޫނުއަސާސީއާއި ޤާނޫނުތަކާއި ޤަވާއިދުތަކާއި އުސޫލުތަކުގެ އިމުގެ ތެރެއިންންކަމަށެވެ.\nއެ ކޮމިޝަނުން ވަނީ މިދުވަސްވަރަކީ ދުނިޔޭގައި ފެތުރެމުންދާ ކޯވިޑް-19 ދިވެހިރާއްޖޭގައި ހަލުވިކަމާއެކު ފެތުރެމުންދާ ދުވަސްވަރަކަށްވާތީއާ މިބައްޔަށް ޕޮޒިޓިވްވާ މީހުންގެ ޢަދަދު އިތުރުވެ، މި ބަލިމަޑުކަމުގެ “ދެވަނަ ރާޅެއް”ގެ އަސަރު ބޮޑުވެފައިވާ ދަނޑިވަޅެއްކަން ފާހަގަކުރައްވާފައެވެ.\nފްލައިޓް ކްރޭޝް: ދެ ޕައިލެޓްއިން ވެސް މިމްސް ހޮސްޕިޓަލްގައި ނިޔާވެއްޖެ\nކޯވިޑް-19ގެ ބަލިމަޑުކަމާއި ގުޅިގެން ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިދޭ ބާރުގެ ދަށުން ނެރެފައިވާ ޢާންމު ޞިއްޙަތުގެ ކުއްލި ނުރައްކަލުގެ ޙާލަތު އިތުރަށް ދެމެހެއްޓުމަށް އިޢުލާނުކުރާ ޤަރާރުން ދިވެހިރާއްޖޭގައި އިޢުލާންކޮށްފައިވާ ކުއްލި ނުރައްކަލުގެ ޙާލަތު އަންނަ މަހުގެ 7ވަނަ ދުވަހުގެ ނިޔަަށް އިތުރުކޮށްފައިވާތީ ސިޔާސީ ޕާޓީތަކުން ބާއްވާ ސިޔާސީ ޙަރަކާތްތައް ބާއްވަންވާނީ ޞުލްޙަވެރިކަމާއެކު އެއްވެ އުޅުމުގެ މިނިވަންކަމުގެ ޤާނޫނާއި ޢާންމު ޞިއްޙަތު ރައްކާތެރިކުރުމުގެ ޤާނޫނާއި އެ ޤާނޫނުގެ ދަށުން ހެލްތު ޕްރޮޓެކްޝަންސް އެޖެންސީއިން އަންގާފައިވާ އެންގެވުންތަކާ އެއްގޮތަށް ކަމަށް އެކޮމިޝަނުން ވިދާޅުވިއެވެ.


Gasim akee zinmaa ah 'fillavaigen' ulhuvaa beyfulhe noon - AO News\nކޮވިޑް19 ގެ ބަލިމަޑުކަމުގެ ތެރޭގައި މަޖިލީހަށް ވަޑައިނުގެން، ކެމްޕެއިން ކުރައްވަން ވަޑައިގަންނަވާތީ ރައްޔިތުންގެ މަޖިލީހުގެ މާމިގިލި ދާއިރާގެ މެންބަރު ގާސިމް އިބްރާހީމް އަށް އަމާޒުވަމުންދާ ފާޑުކިޔުންތަކަށް ޖުމްހޫރީ ޕާޓީން ރައްދުދީފިއެވެ،\nކޮވިޑްގެ ހާލަތު އަނެއްކާ ވެސް ގޯސްވެފައި އޮތް ދަނޑިވަޅެއްގައި ގާސިމް މަންޑޫ ދާއިރާއަށް ވަޑައިގެން ކެމްޕެއިންގައި އުޅުއްވާތީ އަމާޒުވަމުންދާ ފާޑުކިޔުންތަކަށް ރައްދު ދެމުން ޖުމްހޫރީ ޕާޓީން ބުނީ ގާސިމްއަކީ އެއްވެސް ދުވަސްވަރެއްގައި ރައްޔިތުންގެ މަޖިލީހުގެ މެންބަރެއްގެ ޒިންމާއިން “ފިއްލަވައިގެން” އުޅުއްވާ ބޭފުޅެއް ނޫންކަމަށެވެ.\nއެ ދުވަސްވަރަކީ ވެކްސިނެއް ވެސް ނެތް ދުވަސްވަރެއްކަން ފާހަގަކޮށް، އެ ދުވަސްވަރަކީ ރާއްޖެ އާއި މުޅި ދުނިޔެ ވެސް ފުރަބަންދުކޮށްފައިވާ ދުވަސްވަރެއް ކަން އެ ޕާޓިން ވަނީ ފާހަގަކޮށްފައެވެ.\nއެ ދުވަސްވަރާއި މިއަދުގެ ހާލަތު ވަރަށް ތަފާތުކަން ފާހަގަކޮށް އެ ޕާޓީން ބުނީ އެ ޕާޓީގެ ލީޑަރު ކެމްޕެއިނަށް ވަޑައިގަންނަވަނީއެޗްޕީއޭއިން ނެރެފައިވާ އުސޫލުގެ ތެރެއިން ކޮވިޑްއަށް ޓެސްޓް ކޮށް، އެންމެން ވެސް ބަލިން ރައްކާތެރިވެފައިވާކަން ޔަގީންކުރުމަށްފަހު ކަމަށެވެ.\nށ. ކޮމަންޑޫގާސިމް އިބްރާހީމް\nގާސިމުގެ ޒިންމާއަކީ އެމްޑީޕީއަށް ކެމްޕެއިން ކޮށްދިނުންކަން ޢެނގިއްޖެ.\nގާސިމް އެހަދަނީ ހަމަ ރަނގަޅަށް. ނުދިޔަސް ލާރި ލިބެންޏާ، ނެޖެހޭ ދާކަށް. ލާރި ލިބޭނެ. ލަލަލާ. އަދިވެސް ކަނޑުކޮހުން ހުވާ މަޖިލިހަށް. ކަލޭމެން ވޯޓުން ހޮވަނީ. ދެން ފާޑު ނުކިޔާ، އަތް ޖަހަންތިބޭ.


Jinsee goanaage massalathakugai enmen kanboduvaan jehey: Maumoon | ThePress\nޖިންސީ ގޯނާގެ މައްސަލަތަކުގައި އިންސާފަށް ލޯބިކުރާ އެންމެން ވެސް ކަންބޮޑުވާން ޖެހޭ: މައުމޫން\n11 February 2021, 22:13\nޖިންސީ ގޯނާގެ މައްސަލަތަކުގައި އިންސާފަށް ލޯބިކުރާ އެންމެން ކަންބޮޑުވާން ޖެހޭ ކަމަށް ކުރީގެ ރައީސް މައުމޫން އަބްދުލްގައްޔޫމު ވިދާޅުވެއްޖެއެވެ.\nމައުމޫން ކުރެއްވި ޓްވީޓެއްގައި ވިދާޅުވީ އަންހެނުންނަށް ކުރާ ޖިންސީ ގޯނާގެ މައްސަލައިގައި ކަންބޮޑުވާން ޖެހެނީ ހަމައެކަނި އަންހެނުން ނޫން ކަމަށެވެ.\nއެގޮތުން އެފަދަ ނުބައި އަމަލުތަކާމެދު އިސްލާމްދީނުގެ މާތް އުސޫލުތަކަށާއި އިންސާނީ ހައްގުތަކަށާއި އިންސާފަށް ލޯބިކުރާ އެންމެހާ ފަރާތްތައް ކަންބޮޑުވާން ޖެހޭ ކަމަށް މައުމޫނު ވަނީ ވިދާޅުވެފައެވެ.\nމައުމޫނު މިހެން ވިދާޅުވީ މުވައްޒަފުން ތަކަކަށް ޖިންސީ ގޯނާކުރި މައްސަލައިގައި ހަތް ދައުވާއެއް އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދު ބޭރަށް ފުރުވާލުމުގައި ޕީޖީ ހުސެއިން ޝަމީމް އަމަލު ކުރައްވާފައި ވަނީ ރަނގަޅަށް ތޯ ބަލައިދޭން ރައްޔިތުންގެ މަޖިލީހުގެ ހިމެނޭ އަންހެން މެންބަރުން އެދިވަޑައިގެންފައި ވާ ދަނޑިވަޅެއްގައެވެ.\nމި މައްސަލަ މަޖިލީހުގެ ޖުޑިޝަރީ ކޮމިޓީ އަށް ހުށަހަޅުއްވައި ދެއްވަން މަޖިލީހުގެ ރައީސް މުހައްމަދު ނަޝީދުގެ އަރިހުން އެދިވަޑައިގަތީ މަޖިލީހުގެ ނައިބު ރައީސް އީވާ އަބްދުﷲ އާއި ތުޅާދޫ ދާއިރާގެ މެންބަރު ހިސާން ހުސެއިނާއި ހިންނަވަރު ދާއިރާގެ މެންބަރު ޖީހާން މަހްމޫދުގެ އިތުރުން އައްޑޫ މީދޫ ދާއިރާގެ މެންބަރު ރޮޒައިނާ އާދަމް އެވެ.\n19 ވަނަ މަޖިލީހުގެ 85 މެންބަރުންގެ ތެރޭގައި ހިމެނިވަޑައިގަންނަވާ ހަތަރު އަންހެން މެންބަރުން ހުށަހެޅުއްވި ސިޓީގައި ވަނީ، ޖިންސީ އަނިޔާ ދިނުމުގެ މިފަދަ ބޮޑެތި ސީރިއަސް ތުހުމަތުތަކެއް ކޮށް ތަހުގީގު ކުރެވި ދައުވާ އުފުލިފައިވާ މައްސަލައެއްގައި ދައުވާ އުފުލާފައިވާ ފަރާތަށް ރާއްޖެއިން ބޭރަށް ފުރައިގެން ދެވިފައި ވުމަކީ ކަންބޮޑުވާ ކަމެއް ކަމަށެވެ. އަދި އެގޮތަށް ކަން ހިނަގއިގެން ދިއުމަކީ މި މައްސަލައިގައި އަނިޔާ ލިބުނު ފަރާތްތަކަށް ތަހައްމަލް ކުރަން ޖެހުނު އިތުރު އަނިޔާއެއް ކަމަށް އެ ސިޓީގައި ވެއެވެ.\nއަލީވަހީދުގެ މައްޗަށް އުފުލާފައި އޮތް ދައުވާ ތަކާ ގުޅިގެން އޭނާގެ ޕާސްޕޯޓް ހިފަހައްޓާފައި އޮއްވާ ޕާސްޕޯޓް ދޫކޮށްލަން ކޯޓުން އަމުރު ކުރި ތަނުން އޭނާ ވަނީ ލަންޑަނަށް ފުރާވަޑައިގެންފައެވެ.\nހަބަރު މައުމޫން އަބްދުލް ގައްޔޫމް ޖިންސީ ގޯނާ


Deputy Mayor Nareesh ge mahchah dharangneh saabithuvejje - vNews.mv\nޑެޕިއުޓީ މޭޔަރ ނަރީޝްގެ މައްޗަށް ދަރަންޏެއް ސާބިތުވެއްޖެ\nޒިދާން މުޙައްމަދު Male' | 15 December 2021, 17:33\nމާލެ ސިޓީ ކައުންސިލްގެ ޑެޕިއުޓީ މޭޔަރ އަހުމަދު ނަރީޝްގެ މައްޗަށް ދަރަންޏެއް ސާބިތުވެ، 30 ދުވަހުގެ ތެރޭގައި އެ ފައިސާ ދައްކާ ޚަލާސް ކުރުމަށް ސިވިލް ކޯޓުން ހުކުމްކޮށްފިއެވެ.\nނަރީޝްގެ މައްޗަށް ސާބިތުވީ ކުލީގެ ގޮތުގައި އޭނާ ދައްކަންޖެހޭ 35،365 ރުފިޔާގެ ދަރަންޏެކެވެ. ސާބިތުވި މި ދައުވާއަކީ އަބްދުއްރަހްމާން އިދުރީސް ކިޔާ މީހެއްގެ އަތުން ނަރީޝް ދެ ކޮޓަރީގެ އެޕާޓްމެންޓެއް ނެގުމަށްފަހު އެތަނަށް ފައިސާ ނުދައްކައިގެން ކޮށްފައިވާ ދައުވާ އެކެވެ.\nދައުވާ ކޮށްފައި ވަނީ އެތަނުގެ ކުލިން ނުލިބި ހުރި ފައިސާ އާއި އަދި ކަރަންޓާއި ފެންބިލަށް ނުދައްކާ އޮތް 98،865 ރުފިޔާ ހޯދުމަށެވެ.\nމި މައްސަލައިގައި ނަރީޝް ފުރަތަމަ ވަނީ އެ ދައުވާއަށް އިންކާރު ކުރައްވާފައެވެ. އަދި ދައުވާ ކުރާ ފަރާތަށް ދޭން ޖެހޭ އެއްވެސް ފައިސާއެއް ނޯންނާނެ ކަމަށް ކޯޓުގައި އޭނާ ވިދާޅުވެފައިވެއެވެ.\nއެކަމަކު މިދިޔަ މަހުގެ 29 ވަނަ ދުވަހު ބޭއްވި އަޑުއެހުމުގައި، އޭނާއަށް ދޭން ޖެހޭނީ 35،365 ރުފިޔާ ކަމަށް ވިދާޅުވެ، އެ ފައިސާ ދެއްކުމަށް6މަސް ދުވަހުގެ މުއްދަތެއް ދެއްވުމަށް ނަރީޝް ވަނީ ކޯޓުގައި އެދިވަޑައިގެންފަ އެވެ.\nމި މައްސަލައިގައި ސިވިލް ކޯޓުން މިދިޔަ ހޯމަ ދުވަހު ކުރި ހުކުމުގައި ބުނެފައި ވަނީ ނަރީޝް އާއި އެޕާޓްމަންޓް ކުއްޔަށް ދޫކުރި މީހާއާއި ދެމެދު ހަދާފައިވާ އެއްބަސްވުމުގެ ދަށުން، ދައްކަން ޖެހޭ ފައިސާ ހުރިކަން އެނގެން އެބައޮތް ކަމަށެވެ.\nއެކަމަކު މައްސަލަ ކޯޓުގައި ހިނގަނިކޮށް ނަރީޝްގެ ފަރާތުން މި އަހަރުގެ އޭޕްރީލް މަހު އެޕާޓްމަންޓް ކުއްޔަށް ދިން މީހާގެ އެކައުންޓަށް 35،000ރ. ފޮނުވާފައިވާކަން އެނގެން އޮތް ކަމަށެވެ.\nއަދި ޑިޕޮޒިޓް ފައިސާގެ ގޮތުގައި މީގެ ކުރިން ނަރީޝް ދައްކާފައިވާ 28،000 ރުފިޔާ ވެސް އެމީހާ އަތުގައި ހުރި ކަމަށް ބުނެފައިވެ އެވެ. އެހެންކަމުން އެ ހުރިހާ ފައިސާއެއް ކެނޑުމުން ބާކީ ދައްކަން ޖެހޭނީ 35،365 ރުފިޔާ އެވެ.


SunOnline: Azoo Film kulhun hutta eh nulaa, enburi annany haasa in\ndate_range ބުދަ 27 މޭ 2020\nއަޒޫ ފިލްމުކުޅުން ހުއްޓައެއް ނުލާ، އެނބުރި އަންނަނީ ހާސާ އިން\nއައިމިނަތު ލުބާ 03 Nov 2019, 10:10\nސްޓައިލޯ ސެލޫންފެ މޭކަޕެއްގައި އަޒޫ---\nދިވެހި ފިލްމު އިންޑަސްޓްރީގައި ފާހަގަކޮށްލެވޭ ބަތަލާ ފާތިމަތު އާޒިފާ (އަޒޫ) އޭނާގެ ފުރަތަމަ ދަރިފުޅަށް ބަލިވެ ވިހެއުމާ ހަމައަށް ވެސް ބެލުންތެރިން ހީކޮށްގެން ތިބީ އޭނާ ފިލްމީދާއިރާ އިން އެއްކޮށް ގެއްލުނީ ކަމަށެވެ.\nނަމަވެސް އެކަން ދޮގުކޮށް އޭނާގެ ފޭނުން ހެއްވާލުމަށް ފަހު މިވަނީ އޭނާގެ ކުރިއަށް އޮތް ޕްރޮޖެކްޓް ހާމަކޮށްފަ އެވެ. އެ ކަމުން އޭނާ މި ދާއިރާއިން ދުރަށް ނުދާކަން ހާމަވެގެންދެ އެވެ.\nއިންސްޓަގްރާމްގައި "އާސްކް މީ އަ ކުއެޝަން"ގައި އެންމެ އަވަހަށް ފިލްމަކުން ފެންނާނީ ކޮން އިރަކުންތޯ ކަމަށް ބުނެ އަޒޫ އަށް އޭނާގެ ފޭނަކު ވަނީ ސުވާލުކޮށްފަ އެވެ. އެ ސުވާލަށް ޖަވާބު ދެމުން އަޒޫ ބުނީ އޭނާ ދެން އެންމެ އަވަހަށް ފެނިގެންދާނީ ބައިސްކޯފް އެޕްލިކޭޝަނުން ގެނެސްދޭ ޑްރާމާ ސީރީޒް "ހާސާ" އިން ކަމަށެވެ.\nއެ ޑްރާމާގައި އޭނާ ލީޑު ރޯލުން ފެނިގެންދާއިރު އެ ޑްރާމާ އަންނާނީ އަންނަ އަހަރުގެ މެދުތެރޭގަ އެވެ.\nފިލްމީތަރި އަހުމަދު ސައީދު އާ ކައިވެނިކޮށްގެން އަޒޫ އަށް ވަނީ މިދިޔަ މެއި މަހު އަންހެން ކުއްޖެއް ލިބިފަ އެވެ. އެ ދަރިފުޅަކީ އަޒޫގެ އަލަތު ދަރިފުޅެވެ. ސައީދު މީގެ ކުރިން ކައިވެންޏެއްކޮށް އަންހެން ކުއްޖަކާއި ފިރިހެން ކުއްޖެއް ހުރެ އެވެ.\nސައީދާއި އަޒޫގެ ކައިވެނިކުރީ 2016 ވަނަ އަހަރު އެވެ.\nފިލްމީ ތަރި އާޒިފާ\nޔާރާގެ "ފަރުދީ ޒިންމާ" ކޮންމެހެންވެސް ބަލައިލަންވާނެ!\nވެނިސް ފިލްމް ފެސްޓިވަލް ކެންސަލް އެއް ނުކުރާނެ\nކޮވިޑް ފުރަބަންދުގައި އެންމެ މަގުބޫލު ޝޯއަކީ ފްރެންޑްސް


Inthihaabu omaankamaa eku ninmaalan fuluhun namoonaa dhahkan jehey: Hameed\n"އިންތިހާބު އޮމާންކޮށް ނިންމަން ފުލުހުން ނަމޫނާ ދައްކަން ޖެހޭ"\nޕޮލިސް ކޮމިޝަނާ މުހައްމަދު ހަމީދު --\nރައްޔިތުން މަޖިލީހުގެ އިންތިހާބު އޮމާންކަމާއެކު ނިންމާލުމަށްޓަކައި ފުލުހުންގެ ޕްރޮފެޝަނިލިޒަމް ހިފަހައްޓާ، ނަމޫނާ ދައްކަން ޖެހޭ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ.\nއިންތިހާބުގެ ސަލާމަތީ ކަންކަން ބެލެހެއްޓުމަށް ފުލުހުން ކުރިއަށް ގެންދާ އޮޕަރޭޝަން" ބްލޫ ޓައިޑް"ގެ ބްރީފިންގައި ވާހަކަދައްކަވަމުން ހަމީދު ވިދާޅުވީ މަޖިލިސް އިންތިހާބު އަމާންކާމާއި އޮމާންކަމާއެކު ނިންމާލުމަށްޓަކައި މާދަމާ މަސައްކަތް ފަށާއިރު، އެއީ ދައުލަތަށާއި ދިވެހި އެންމެހާ ރައްޔިތުންނަށް ފުލުހުންގެ ޕްރޮފެޝަނަލިޒަމް އާއި ފުލުހުންގެ މަސައްކަތުގެ ނަމޫނާ ދައްކުވައިދޭން ލިބިގެންދާ ވަރަށް ރަނގަޅު ފުރުސަތެއް ކަމަށެވެ. އަދި މި ފުރުސަތުގެ ބޭނުން ކޮންމެ ފުލުހަކުވެސް ހިފައި ފުލުހުންގެ ޕްރޮފެޝަނަލިޒަމް އާއި މަސައްކަތުގެ ނަމޫނާ ދައްކަވައި ދޭނެ ކަމަށް އުއްމީދު ކުރައްވާކަމަށް ވެސް ހަމީދު ވިދާޅުވި އެވެ.\nއެގޮތުން ރައްޔިތުންނާ ބައްދަލުވާ ކޮންމެ ފަހަރަކީ އެކުވެރިކޮށް ބައްދަލުވާ ބައްދަލުވުމަކަށް ހަދައި، އިންތިހާބާ ބެހޭ ގާނޫނޫތަކާއި ގަވާއިދުތަކާއި ފުށުއަރާފަދަ ކަމެއް ފެންނަ ނަމަ އުސޫލުތަކުގެ މަތިންނާއި ފުލުހުންނަށް ދީފައިވާ މައުލޫމާތާ އެއްގޮތުގެ މަތިން އެކަމެއް ހައްލުކުރުމަށް މަސައްކަތްކޮށްދެއްވުމަށް އެދިވަޑައިގެންނަވާ ކަމަށް ހަމީދު ވިދާޅުވި އެވެ. އަދި ކުރީގެ އިންތިހާބުތަކުގައި ފުލުހުންނަށް ލިބުނު ފިލާވަޅުތަކުން އިބުރަތް ލިބިގެން ކޮންމެ ފުލުހަކު ވެސް ޒިންމާތައް ރަނގަޅަށް އަދާ ކުރުމަށް ވެސް ހަމީދު އެދިވަޑައިގަތެވެ.\nއިންތިހާބުގެ ސަލާމަތީ ކަންކަން ބެލެހެއްޓުމަށް ފުލުހުން ވަނީ ގިނަ ފިޔަވަޅުތަކެއް އަޅައިފަ އެވެ. އެގޮތުން އޮޕަރޭޝަނުގައި ހަރަކާތްތެރިވާ ފުލުހުންނަށް ތަމްރީނުތައް ދީ، އިންތިހާބުގައި ވޯޓު ފޮށި ބަހައްޓާ ތަންތަނުގައި ހަރަކާތްތެރިވާ ފުލުހުން މިހާރު ވަނީ އެތަންތަނަށް ގޮސްފަ އެވެ.\nމޯލްޑިވްސް ޕޮލިސް ސާވިސް މަޖިލިސް އިންތިހާބު 2019\nއިންތިހާބާ ގުޅޭ މައްސަލަތަކެއް ފުލުހުން ބަލަން ފަށައިފި\nއިންތިހާބުގެ ސަލާމަތީ ކަންކަން ވަރުގަދަވާނެ: ފުލުހުން\nއިންތިހާބާ ގުޅޭ ހަމަނުޖެހުމުގެ މައްސަލަތައް މަދު: ފުލުހުން


Gaumee inaamah 94 faraayi kurimathilaifi\nމި އަހަރުގެ ގައުމީ އިނާމަށް 94 ފަރާތަކުން ނަން ހުށަހަޅައިފި އެވެ.\nރައީސް އޮފީހުގައި އޮންނަ ގައުމީ އިނާމާބެހޭ ކޮމިޓީން ބުނީ ގައުމީ އިނާމަށް ނަން ހުށަހެޅި ފަރާތްތައް ޝަރުތު ހަމަވޭތޯ ބެލުމާއި، ފޯމުތައް ދިރާސާ ކޮށް ޕޮއިންޓް ދިނުމުގެ މަސައްކަތް ކޮމެޓީން ކުރާ ކަމަށެވެ. މި އަހަރު އިނާމު ދޭނީ މައިގަނޑު 33 ދާއިރާއަކުން ކަމަށެވެ.\nގައުމީ އިނާމަށް މިއަހަރު ހުށަހެޅި 94 ނަމަކީ އެ 33 ދާއިރާގެ ތެރެއިން 26 ދާއިރާއަކަށް ހުށަހެޅި ނަންތަކެވެ.\nގައުމީ އިނާމަކީ، ދިވެހި ގައުމާއި މުޖުތަމައުގެ ލާބައާއި މަންފާއަށް ވަކިވަކި ފަރުދުންނާއި، މަދަނީ މުއައްސަސާތަކުންނާއި، މަދަނީ ޖަމިއްޔާތަކާއި ޖަމާއަތްތަކުންނާއި، ވިޔަފާރި އިދާރާތަކުން ދެމެހެއްޓެނިވި ކުރާ މަސައްކަތްތަކަށް ހިތްވަރު ދޭން ސަރުކާރުން ދޭ އެންމެ މަތީ އިނާމެކެވެ.\nސަރުކާރުން މި އިނާމު ފުރަތަމަ ދޭން ފެށީ އާންމު ހިދުމަތުގެ ހިތްވަރު ދިނުމުގެ އިނާމުގެ ނަމުގައި 1979 ވަނަ އަހަރުން ފެށިގެނެވެ. އޭގެ ފަހުން 2009 ވަނަ އަހަރުން ފެށިގެން މި އިނާމު ދެނީ ގައުމީ އިނާމުގެ ނަމުގައެވެ.\nމިދިޔަ އަހަރުން ފެށިގެން ގައުމީ އިނާމު ދެމުން ގެންދަވަނީ ގައުމީ ދުވަހު އެވެ. ކުރީ ދެމުން އައީ ޖުމްހޫރީ ދުވަހުގެ ޖަލްސާގަ އެވެ.\nރައީސް އޮފީސް ގައުމީ އިނާމް\nބުރާސްފަތި ދުވަހު ގައުމީ އިނާމަށް ހުުޅުވާލަނީ\nގައުމީ އިނާމާއި، ހާއްސަ އިނާމު ދިނުން މި މަހު 26 ގައި


SunOnline: Ali Waheed ge shareeaiy online koh bavvaa massala high court ah hushahalhaifi\nއޮންލައިންކޮށް އަލީ ވަހީދުގެ ޝަރީއަތް ކުރިއަށްގެންދާ މައްސަލަ ހައިކޯޓަށް\nއަހުމަދު މިޒްޔާލް 25 Jun 2021, 22:55\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ތުހުމަތު ކުރެވޭ ޖިންސީ ކުށްތަކުގެ ޝަރިއަތަށް ކްރިމިނަލް ކޯޓަށް ހާޒިރު ވުން -- ސަން ފޮޓޯ/ ފަޔާޒު މޫސާ\nރާއްޖެއިން ބޭރުގައި ހުންނެވި ކުރީގެ ޓޫރިޒަމް މިނިސްޓަރު އަލީ ވަހީދުގެ ޝަރީއަތް އޮންލައިންކޮށް ބާއްވާ މައްސަލަ ހައިކޯޓުގައި އިސްތިއުނާފުކޮށްފި އެވެ.\nޕަބްލިކް ޕްރޮސިކިއުޓާ އަދި ޕީޖީ އޮފީހުގެ މީޑިއާ އޮފިޝަލް އަހްމަދު ޝަފީއު ވަނީ "ސަން" އަށް އެކަން ކަށަވަރުކޮށްދެއްވާފަ އެވެ.\nޕީޖީ އޮފީހުން ބުނީ ރާއްޖޭގެ ގާނޫނު ނުހިނގާ ތަނެއްގައި ހުރި މީހެއްގެ މައްޗަށް ވީޑިއޯ ކޮންފަރެންސްކޮށް ޖިނާއީ މައްސަލައެއްގެ ޝަރީއަތުގެ އަޑުއެހުމެއް ބޭއްވުމަކީ ޖިނާއީ އިޖުރާއަތުގެ ގާނޫނު ދަންނަ ކަމެއް ނޫން ކަމަށެވެ.\nޕީޖީ އޮފީހުން އިއުތިރާޒުކުރުމުން ވެސް މައްސަލަ ބައްވަލާ ގާޒީ ހަސަން ސައީދު ވަނީ އޮންލައިންކޮށް އެ ޝަރީއަތް ކުރިއަށްގެންދަން ނިންމާފަ އެވެ.\nޓޫރިޒަމް މިނިސްޓްރީގެ ގިނަ އަންހެން މުއައްޒަފުންތަކަކަށް ޖިންސީ ގޯނާ ކުރުމުގެ ތުހުމަތުގައި އޭރު މި ސަރުކާރުގެ އެންމެ އިސް އެއް މިނިސްޓަރުކަމުގައިވާ އަލީ ވަހީދު މަގާމުން ވަކިކުރީ މިިޔަ އަހަރުގެ މެދު ތެރޭގަ އެވެ. އަލީ ވަހީދުގެ ޕާސްޕޯޓް އެންމެ ފުރަތަމަ ހިފަހައްޓާފައި ވަނީ މިދިޔަ އަހަރުގެ ޖުލައި މަސް ތެރޭގަ އެވެ.\nއޭގެ ފަހުން އޭނާގެ މައްޗަށް ޖިންސީ ކުށުގެ ދައުވާ އުފުލާފައިވަނިކޮށް އަލީ ވަހީދު ވަނީ ބޭސްފަރުވާއަށް ރާއްޖެއިން ބޭރަށް ދަތުރުކުރުމަށް އެދި ހުއްދައަށް އެެދިފަ އެވެ. އަލީ ވަހީދުގެ ޕާސްޕޯޓް މިދިޔަ ފެބްރުއަރީ މަހު ދޫކުރީ ޕީޖީ އޮފީހުން އަލީ ވަހީދުގެ ޕާސްޕޯޓް ދޫނުކޮށް ޓްރެވެލް ޑޮކިއުމެންޓްއެއްގެ ދަށުން އަލީ ވަހީދު ފުރަން ހުއްދަ ދިނުމަށް ކޯޓުގައި އެދިފައި ވަނިކޮށެވެ.\nއަލީ ވަހީދު ރާއްޖެއިން ފުރާފައި ވަނީ އޭނާގެ ޕާސްޕޯޓް ކޯޓުން ދޫކޮށްލުމުގެ ކުރީގައިކަމަށް ޕީޖީ އޮފީހުން މީގެ ކުރިން ބުނެފައިވާއިރު އޭނާ ފުރާފައިވަނީ އޭނާގެ ގާތް އެކުވެރިޔާ އަދި ޔޫތް މިނިސްޓްރީގެ ސްޓޭޓް މިނިސްޓަރު އަސްއަދު އަލީ އޭނާއަށް ޖާމިނުވުމަށް އެއްބަސްވުމާ އެކުގަ އެވެ.\nއަލީ ވަހީދު މިވަގުތު ހުރީ އިނގިރޭސިވިލާތުގަ އެވެ. ޕީޖީ އޮފީހުން އަލީ ވަހީދުގެ ޕާސްޕޯޓް ހިފަހައްޓަން މި އެދުނީ އޭނާ ބޭރަށް ފުރަން ކޯޓުން ދިން މުހުލަތު ހަމަ ވެފައި ވަނިކޮށެވެ.\nއަމީން ދޫކޮށްލި މައްސަލައިގެ އިސްތިއުނާފް މާދަމާ ފަށަނީ


Euro 2020: Faseyha Molhakaaeku England Aai France In Qualifying Nimmaalaifi - Vaguthu\nޔޫރޯ 2020: ފަސޭހަ މޮޅަކާއެކު އިންގްލަންޑާއި ފްރާންސް އިން ކޮލިފައިން ނިންމާލައިފި\nއަންނަ އަހަރު އޮންނަ ޔޫރޯ ފުޓްބޯޅަ މުބާރާތުގެ ކޮލިފައިންގައި ރޭ ކުޅުނު މެޗުތަކުން އިންގްލަންޑާއި ފްރާންސް މޮޅުވެއްޖެ އެވެ.\nކޮލިފައިންގެ ގްރޫޕް އޭގައި އިންގްލަންޑް މޮޅުވީ ކޮސޯވޯ އަތުން 4-0 އިންނެވެ. ކޮލިފައިންގައި އިންގްލަންޑުން ކުޅުނު އަށް މެޗުގައި އެޓީމުން ވަނީ 21 ޕޮއިންޓް ހަމަކޮށްފަ އެވެ. ކޮލިފައިންގައި މުޅިއެކު 37 ލަނޑު އެޓީމުން ޖެހިއިރު ބައިކޮޅަށް ވަދެފައިވަނީ އެންމެ6ލަނޑެވެ. މިއަހަރުގެ މިހާތަނަށް އިންގްލަންޑުން ވަނީ ކޮލިފައިން މެޗުތަކާއި ރަހުމަތްތެެރިކަމުގެ މެޗުތައް އެއްކޮށްގެން މުޅިއެކު 38 ލަނޑު ޖަހައިފައެވެ. މިއަހަރަކީ 1908 ވަނަ އަހަރު 39 ލަނޑު ޖެހުމަށްފަހު އެގައުމުން އެއް އަހަރު ތެރޭ މިހާ ގިނައިން ލަނޑު ޖެހި ފުރަތަމަ ފަހަރެވެ.\nކޮލިފައިންގައި އިންގްލަންޑް ހިމެނޭ ގްރޫޕް އޭގެ ދެވަނައިގައި އޮތީ 15 ޕޮއިންޓާއެކު ޗެކް ރިޕަބްލިކް އެވެ. ތިންވަނައިގައި 11 ޕޮއިންޓާއެކު ކޮސޯވޯ އޮތްއިރު ހަތަރު ވަނައިގައި އޮތީ6ޕޮއިންޓް ލިބިގެން ބަލްގޭރިއާ އެވެ. މި ގްރޫޕްގެ ފުލުގައި އޮތީ3ޕޮއިންޓާއެކު މޮންޓެނެގްރޯ އެވެ.\nކޮސޯވޯގައި ރޭ ކުޅުނު ކޮލިފައިންގެ ފަހު މެޗުގައި އިންގްލަންޑް ޓީމަށް ލަނޑުތައް ޖަހައިދިނީ ޒުވާން މިޑްފީލްޑަރު މޭސަން މައުންޓް އާއި ކެޕްޓަން ހެރީ ކޭން އާއި މިޑްފީލްޑަރު ހެރީ ވިންކްސްގެ އިތުރުން ފޯވަޑް މާކަސް ރަޝްފޯޑެވެ. މީގެ ތެރެއިން މައުންޓް އާއި ވިންކްސް ޖެހި ލަނޑުތަކަކީ ގައުމީ ޓީމަށް މި ދެކުޅުންތެރިން ކާމިޔާބުކުރި ފުރަތަމަ ލަނޑުތަކެވެ.\nރޭގެ މެޗުގައި ޖެހި ލަނޑާއެކު ހެރީ ކޭން ވެފައިވަނީ 1908 ވަނަ އަހަރު ޖޯޖް ހިލްސްޑޮން އަދި 1927 ވަނަ އަހަރު ޑިކްސީ ޑީންގެ ފަހުން އެއް އަހަރު ތެރޭ ގައުމީ ޓީމަށް 12 ލަނޑު ހަމަކުރި ފުރަތަމަ ކުޅުންތެރިއާ އަށެވެ. 2020 ޔޫރޯ ކޮލިފައިންގައި އިންގްލަންޑް ކުޅުނު ހުރިހާ މެޗެއްގައިވެސް ލަނޑު ޖަހައިފައިވާ ކޭން ވަނީ ގައުމީ ޓީމަށް މިހާތަނަށް ކުޅެދިން 42 މެޗުގައި 31 ލަނޑު ޖަހައިދީފައެވެ.\nޔޫރޯ ކޮލިފައިންގައި ރޭ ފްރާންސް ވެސް ވަނީ ގްރޫޕް އެޗްގައި އަލްބޭނިއާ އާއި ދެކޮޅަށް އެޓީމް ކުޅުނު މެޗު 2-0ގެ ނަތީޖާއަކުން ކާމިޔާބުކޮށްފައެވެ. އަލްބޭނިއާގައި ކުޅުނު މި މެޗުގައި ފްރާންސަށް ލަނޑުތައް ޖަހައިދީފައިވަނީ ކޮރެންޓިން ޓޮލީސޯ އާއި އެންޓޮއިން ގްރީޒްމަން އެވެ. މި މޮޅާއެކު ފްރާންސުން ޔޫރޯ ކޮލިފައިން ނިންމާލީ ދިހަ މެޗުން 24 ޕޮއިންޓް ހަމަކޮށްގެން ގްރޫޕްގެ އެއްވަނައިގައި އޮވެ އެވެ. މިގްރޫޕްގެ ދެވަނައިގައި އޮވެ ޔޫރޯ އިން ޖާގަ ހޯދި ދެވަނަ ޓީމަކީ ތުރުކީ އެވެ. އެގައުމުން ވަނީ ދިހަ މެޗުން 23 ޕޮއިންޓް ހޯދައިފައެވެ.\nޑެމްބެލޭ އަށް ޔޫރޯގައި ނުކުޅެވުމުގެ ބިރުހީވެއްޖެ


Game Nukulhe Nikan Trade Koh Bala!\nޖެނުއަރީ 3, 2020 309 0\nގޭމް ނުކުޅެ ނިކަން ޓްރޭޑް ކޮށްބަލަ!\nމިލިންކަށް ފިތާލުމުން ދެން ހުޅުވޭ ވިންޑޯގައި ރަޖިސްޓްރީ ކުރުމަށް ފޯމު ފެންނާނެއެވެ. މި ފޯމު ފުރުމަށްފަހު ސަބްމިޓް ކޮށްލުމުން ބްރޯކާގައި ރަޖިސްޓްރީ ކުރެވުނީއެވެ. ރަޖިސްޓްރީ ކުރުމަށްފަހު ޓްރޭޑް ކުރުމަށް ބޭނުންވަނީ ކޮމްޕިއުޓަރުން ނަމަ ރެޖިސްޓަރ ކުރުމަށް ބޭނުން ކުރި އީމެއިލް އަށް ލޮގިން ވުމަށްފަހު އީމެއިލް އަށް އައިސްފައިވާ ލިންކަށް ފިތާލުމަށްފަހު ލޮގިންކޮށް ޓްރޭޑް ކުރަން ފެށޭނެއެވެ.އަދި ޓްރޭޑް ކުރަން ބޭނުންވަނީ މޮބައިލް ފޯނުންނަމަ ތިރީގައިވާ ލިންކުތަކުން އެޕްލިކޭޝަން ޑައުންލޯޑް ކުރެވޭނެއެވެ. އަދި އެޕްލިކޭޝަން ޑައުންލޯޑް ކުރުމަށްފަހު އެޕްލިކޭޝަންގައި ރެޖިސްޓަރކޮށް ނުވަތަ ކުރިން ރެޖިސްޓަރކޮށްފައިވާނަމަ އެ ރެޖިސްޓަރ ކޮށްފައިވާ ކުރެޑެންޝިއަލް (ޔޫސަރ ނޭމް ނުވަތަ ޕާސްވޯޑް) ބޭނުންކޮށް ޓްރޭޑް ކުރަން ފެށޭނެއެވެ.އެންޑްރޮއިޑް އެޕްލިކޭޝަންގެ ލިންކް އައި.އޯއެސް އެޕްލިކޭޝަންގެ ލިންކް


Dhiislam magazine | Dhiislam\nދިއިސްލާމް މަޖައްލާއަކީ ޑިޕާޓްމަންޓް އޮފް އިންފޮމޭޝަންގައި 03 އޭޕްރީލް 2011 ރަޖިސްޓްރީ ކޮށްފައިވައިވާ މަޖައްލާއެކެވެ. މިމަޖައްލާ އަކީ މަހަކު 1 ފަހަރު ޕްރިންޓް ކޮށްގެން ނެރުމަށް ރަޖިސްޓްރީ ކޮށްފައިވާ މަޖައްލާއެކެވެ.\nމިމަޖައްލާ އަކީ ޕްރިންޓްކޮށްގެން ނެރޭ މަޖައްލާއަކަށްވިޔަސް މިމަޖައްލާ އޮންލައިންކޮށް ކިޔާލެވޭނެ އިންތިޒާމް ވަނީ ހަމަޖެހިފައެވެ. އެގޮތުން ބުކްސް.އެމްވީ ވެބްސައިޓުންނާއި އެވެބްސައިޓްގެ އެންޑްރޮއިޑް އެޕްލިކޭޝަންއިންވެސް ދިއިސްލާމް މަޖައްލާ ކިޔާލެވޭނެއެވެ.\nދިއިސްލާމް މަޖައްލާގެ ވެބްސައިޓަށް ޒިޔާރަތްކުރައްވާ!\nދިއިސްލާމް މަޖައްލާ ބުކްސް.އެމްވީ އިން\nއެންޑްރޮއިޑް އެޕް އިން ދިއިސްލާމް ވިދާޅުވޭ\nދިއިސްލާމް ގެ މިޝަން:\nދިއިސްލާމް މަޖައްލާ އަކީ ޚަބަރާއި މައުލޫމާތު ފޯރުކޮށްދޭ މީޑީއާ އަކަށްވީނަމަވެސް ދިއިސްލާމް ގެ ބޭނުމަކީ ހުރިހާ ދާއިރާއަކުން ހޭލުންތެރިކަން އިތުރު ކުރުމެވެ. އެގޮތުން އިޖްތިމާއީ ހަރަކާތްތަކުގެ ތެރެއިން ގިނަ ބަޔަކަށް ޚިދުމަތްތަކެއް ކޮށްދިނުމެވެ.\nދިއިސްލާމް ޕްރިންޓް އަދި އެހެނިހެން ޚިދުމަތްތައް:\nއިޖްތިމާއީ ހަރަކާތްތައް ހިންގުމުގައި އެންމެ ބޮޑު ގޮންޖެހުމަކީ ވިޔަފާރި އުސޫލުން ކުރިމަތިވާ ގޮންޖެހުންތަކެވެ. އެހެންކަމުން އެގޮންޖެހުންތަކާއި ކުރިމަތިލުމަށް ދިއިސްލާމް އިން ވަނީ ޕްރިންޓު ކުރުމުގެ ދާއިރާއަށް ވަދެފައެވެ. ޢިލްމީ ފޮތްތަކާއި މަޖައްލާ އަމިއްލައަށް ޕްރިންޓްކޮށް ނެރުމުގެ މަސައްކަތަކީ އަގުގެ ގޮތުން އަތްފޯރާފަށަށް ގެނައުމަށް ކުރެވޭ މަސައްކަތެކެވެ. މީގެ އިތުރުން ސީޑީ ހެދައިދިނުމާއި ޑިޒައިންގެ މަސައްކަތް ހިމެނެއެވެ. ފޮތް ޑިޒައިން ކޮށްދިނުމާއި ވެބްސައިޓް ހެދުމާއި ޕޯސްޓަރ ޑިޒައިން ކުރުމުގެ ދާއިރާގައި ދިއިސްލާމް އިން ވަނީ މަސައްކަތް ފަށާފައެވެ.\n“ދިއިސްލާމް” މިނަމުގެ ފަހަތުގައި އެތައް ބަޔެއްގެ ބުރަ މަސައްކަތް ހިމެނެއެވެ. އެންމެ މުހިންމު ރޯލެއް އަދާކުރަނީ ދިއިސްލާމް އޮންލައިން ނޫހާއި ދިއިސްލާމް މަޖައްލާގެ ކިޔުންތެރިންނާއި ލިޔުންތެރިންނެވެ. މިހާހިސާބަށް ދިއިސްލާމް ގެނައުމުގައި އަމަލީ ގޮތުން އެތައް ބަޔެއްގެ އެހީތެރިކަން ލިބިފައިވެއެވެ. އަދި ދިއިސްލާމް ގެ މުއައްޒަފުންނާއި ހިލޭ ސާބަހަށް ދިއިސްލާމްއަށް ލިޔުއްވާ ފަރާތްތައް ޝުކުރުވެރިކަމާއި އެކު ފާހަގަ ކުރަމެވެ.


Umar Series Dhivehi Bahun Genesdheyn Fashanee | Dhiislam\nއުމަރު ސީރީޒް ދިވެހި ބަހުން ގެނެސްދޭން ފަށަނީ\nމުސްލިމުންގެ ދެ ވަނަ ޚަލީފާ އުމަރު ބިން ޚައްޠާބުގެ ހަޔާތްޕުޅުގެ މައްޗަށް ހަދާފައިވާ ސީރީޒްކަމުގައިވާ "އުމަރު ސީރީޒް"ގެ ބްރޯޑްކާސްޓިން ރައިޓްސް ރާއްޖެ ޓީވީން ގަނެ މިއަހަރުގެ ރަމަޟާން މަހު ގެނެސްދިނުމަށް ހަމަޖެހިފައިވާ ކަމަށް އެޗެނަލް އިން ބުނެފިއެވެ.\n"ރާއްޖެޓީވީ" އިން ބުނީ މިސީރީޒްގެ އެކްސްކްލޫސިވް ރައިޓްސް ގަނެ ދިވެހި ބަހުން ޑަބްކޮށްގެން މިއަހަރުގެ ރަމަޟާން މަހު ގެނެސްދިނުމަށް ނިންމާފައިވާ ކަމަށާއި ކޮންމެ ރެއަކުވެސް މިސީރީޒް ގެނެސްދޭއިރު ކޮންމެ ދެ ރެއިން އެއް ރޭ އައު އެޕިސޯޑެއް ގެނެސްދިނުމަށް ހަމަޖެހިފައިވާ ކަމަށެވެ. ޖުމްލަ 31 އެޕިސޯޑް ހިމެނޭ މިސީރީޒް ދައްކާނީ ކޮންމެ ރެއެއްގެވެސް 10:30 ގައެވެ.\nއުމަރު ސީރީޒްގެ ބްރޯޑްކާސްޓިން ރައިޓްސް ގަނެ މިސީރީޒް އާންމުންނާ ހަމައަށް މި ގެނެސްދެނީ ދިވެހި ރައްޔިތުންގެ ދީނީ ހޭލުންތެރިކަން އިތުރުކުރުމުގެ ގޮތުންނާއި އަދި މަޝްހޫރު ސީރީޒްއެއް ދިވެހި ބަހުން ޑަބްކޮށް ދިވެހި އޯޑިއަންސާ ހަމައަށް ގެނެސްދިނުމަކީވެސް މިކަމުގެ މަގްސަދެއް ކަމަށް "ރާއްޖެ ޓީވީ" އިން ބުނެއެވެ.\nMuslimunge Dhevana Khalifa Umar ibn al-Khattab ge Hayaaiypulhuge Mahchah Hadhaafaivaa “Umar Series” Dhivehi Bahun Dub Koggen mi Roadhamahu RaajjeTV in Genesdhenee. pic.twitter.com/JWlr6sFuZo\n— RaajjeTV (@Raajje_tv) March 11, 2021\nއުމަރު ސީރީޒްއަކީ ގަތަރު ޓީވީގެ އުފެއްދުމެކެވެ. ގަތަރު މީޑިޔާ އެޖެންސީ (ގަތަރު ޓީވީ) އާއި މިޑްލް އީސްޓް ބްރޯޑްކާސްޓިން ސެންޓަރާ ދެމެދު ވެވުނު އެއްބަސްވުމެއްގެ ދަށުން އުފައްދާފައިވާ މިސީރީޒްއަކީ އަރަބް ޕްރޮޑަކްޝަނަކުން މިހާތަނަށް އުފެއްދި އެންމެ ބޮޑު ޕްރޮޑަކްޝަން ކަމަށް މިޑްލް އީސްޓް ބްރޯޑްކާސްޓިން ސެންޓަރުން ވަނީ ބުނެފައެވެ. މިސީރީޒްގައި 30،000 އެކްޓަރުން ހަރަކާތްތެރި ވެފައިވާއިރު 10 ގައުމަކުން ޓެކްނިކަލް ޓީމުތައް ވަނީ ބައިވެރިވެފައެވެ.\nއެންމެ ފުރަތަމަ މިސީރީޒް ދައްކާފައިވަނީ 2012 ވަނަ އަހަރުގެ ޖުލައި މަހުގެ 12 ވަނަ ދުވަހުއެވެ. އެއަހަރުގެ ރަމަޟާން މަހުއެވެ. 200 މިލިއަން ސައުދީ ރިޔާލުގެ ބަޖެޓަކުން ހަދާފައިވާ މިސީރީޒް ޝޫޓްކޮށްފައިވަނީ މޮރޮކޯގައެވެ.\nމިސީރީޒް އެކި ބަހުން ޑަބްކޮށްގެން މިހާތަނަށް ގެނެސްދީފައިވާއިރު އިނގިރޭސި ބަހުން ސަބްޓައިޓަލް އަރުވައިގެން ޔޫޓިޔުބަށްވެސް މިސީރީޒް ވަނީ އަޕްލޯޑްކޮށްފައެވެ. މިހާތަނަށް އައިއިރު 10 ގައުމެއްގެ ޓީވީ ސްޓޭޝަންތަކުން އެގައުމުތަކުގެ ރަސްމީ ބަހުން ޑަބްކޮށްގެން މިސީރީޒް ގެނެސްދީފައިވެއެވެ. އޭގެތެރޭގައި ތުރުކީ، އިންޑޮނީޝިޔާ، އިރާން އަދި މިސްރު ހިމެނެއެވެ. މިއީ ދިވެހި ބަހުން ޑަބްކޮށްގެން މިސީރިޒް ގެނެސްދޭ ފުރަތަމަ ފަހަރެވެ.\nގިނަ ބައެއްގެ މަގްބޫލުކަން ހޯދާފައިވާ މިސީރިޒްގައި އުމަރުގެފާނު އިސްލާމްވުމުގެ ކުރީގެ ހާދިސާތަކުން ފެށިގެން ޝަހީދުކޮށްލުމާ ހަމައަށް ގެނެސްދީފައިވެއެވެ.\nއައިޝަތު އަބްދުﷲ2ދުވަސް ކުރިން


Gudhurathee veshi himaayai kurumaa gulhey gothun UN ge...\nބުދަ 28 އޮކްޓޯބަރ 2020\n1442 ރަބީއުލް އައްވަލް 11\nއދ. ގެ ބަޔޯޑައިވަރސިޓީ ސަމިޓު\n150ށް ވުރެ ގިނަ ލީޑަރުން ސަމިޓުގައި ބައިވެރިވެ ވަޑައިގަންނަވާފައިވޭ\nޤައުމުތަކުން އަވަސް ފިޔަވަޅުތަކެއް އަޅަންޖެހޭކަން އދ އިން ފާހަގަ ކުރެއްވި\nދެމެހެއްޓެނިވި ތަރައްޤީއެއް ހޯދުމަށްޓަކައި ޤައުމުތަކުން އެކަަށީގެންވާ ފިޔަވަޅުތަކެއް އަޅަންޖެހޭ\nކ. މާލެ | 1 އޮކްޓޯބަރ 2020 | ބުރާސްފަތި 02:14 | 2,818\nކަނޑަށް ގިނަ ކުނިބުނި އަޅާފައިވާ މަންޒަރު- ޤުދުރަތީ ވެށި ހިމާޔަތް ކުރުމުގެ މުހިއްމުކަމުގެ މައްޗަށް މި ސަމިޓުގެ ބައިވެރިން ވަނީ އަލިއަޅުވާލައްވާފައި - އަޝްވާ ފަހީމް\nޤުދުރަތީ ވެށި އަދި ވެށީގެ ދިރުންތައް ހިމާޔަތް ކުރުމާ ގުޅޭގޮތުން އދ. ގެ ބަޔޯޑައިވަރސިޓީ ސަމިޓުގައި މަޝްވަރާތައް ކުރިއަށް ގެންގޮސްފިއެވެ.\nއދ. އިން އިންތިޒާމު ކޮށްގެން ބާއްވާ މި ސަމިޓު ބުދަ ދުވަހުގެ ވަގުތެއްގައި ފައްޓާފައިވާއިރު، ދުނިޔޭގެ އެކި ކަންކޮޅުތަކުން 150 އަށް ވުރެ ގިނަ ލީޑަރުން ސަމިޓުގައި ބައިވެރިވެ ވަޑައިގަންނަވާފައި ވެއެވެ. ވަރޗުއަލްކޮށް ކުރިއަށް ގެންދިޔަ މި ބައްދަލުކުރެއްވުމުގައި އެކި ޤައުމުތަކުގެ ލީޑަރުން ބައިވެރިވެވަޑައިގެން އެ ޤައުމެއްގެ ޤުދުރަތީ ވެށި ހިމާޔަތް ކުރުމަށް އަމާޒު ހިފާފައިވާ ކަންކަން ހިއްސާ ކުރައްވާފައި ވެއެވެ.\nމި ރަސްމިއްޔާތު ފައްޓަވަމުން އދ. ގެ އެންވަޔަރމަންޓް ޕްރޮގްރާމްގެ ހެޑް އިންގަރ އެންޑަރސަން ވަނީ ކޮވިޑް-19 ގެ ބަލިމަޑުކަމުގެ ސަބަބުން ކުރިމަތިވެފައިވާ ގޮންޖެހުންތައް ސިފަ ކުރައްވާފައެވެ. އަދި އެކަމާ ގުޅިގެން ޤައުމުތަކުން އަވަސް ފިޔަވަޅުތަކެއް އަޅަންޖެހޭކަމަށް އެކަމަނާ ފާހަގަ ކުރެއްވިއެވެ.\nއެކަމާއި ގުޅޭގޮތުން ބީބީސީގައި ރިޕޯޓް ކޮށްފައިވާ ގޮތުގައި، ކޮވިޑާއި ގުޅިގެން ދިމާވެފައިވާ އިޤްތިސާދީ އަދި އިޖުތިމާއީ މައްސަލަތަކަށް ޙައްލު ހޯދުމަށް ޤައުމުތަކުން މަސައްކަތް ކުރަމުންދާއިރު، ވެށި ރައްކާތެރި ކުރުމަށް ކަނޑައަޅާފައިވާ ލަނޑުދަނޑިތައް ހާސިލު ކުރުމަށް ކުރެވޭ މަސައްކަތްތައް ވަނީ ފަނޑުވާން ފަށާފައެވެ. އެހެންނަމަވެސް ދެމެހެއްޓެނިވި ތަރައްޤީއެއް ހޯދުމަށްޓަކައި ޤައުމުތަކުން މިކަމުގައި އެކަަށީގެންވާ ފިޔަވަޅުތަކެއް އަޅަންޖެހޭކަން ފާހަގަކޮށްފައި ވެއެވެ.\nމީގެ ދެ ހަފްތާ ކުރިން އދ. އިން އާންމު ކުރި ރިޕޯޓަކާ ޙަވާލާދީ ބީބީސީގައި ރިޕޯޓް ކޮށްފައިވާ ގޮތުން، ވެށީގެ ދިރުންތައް ރައްކާތެރި ކުރުމާ ގުޅޭގޮތުން 2011 ވަނަ އަހަރު ޤައުމުތަކުން އެކަށައަޅާފައިވާ ލަނޑުދަނޑިތަކުގެ 20 އިންސައްތަ ވެސް މިހާތަނަށް ހާސިލު ކުރެވިފައެއް ނުވެއެވެ.\nރިޔާސީ ލޯންޗުކޮޅުގައި އެއްޗެއް ގޮއްވާލި މައްސަލަ: ތިހާމުގެ އަޑުއެހުންތައް ނިންމާލައިފި\nއިސްލާމް ދީނާއި ކީރިތި ރަސޫލާއާ މެދު ނަފްރަތު އުފެއްދުން ސަރުކާރުން ކުށްވެރިކޮށްފި\nއޮޑިޓަރ ޖެނެރަލްގެ މާލީ ބަޔާން ތައްޔާރު ކުރާނީ މެމްބަރުންގެ މާލީ ބަޔާނުގެ ނަމޫނާއަށް\nރާއްޖޭގެ މަގުބޫލުކަން އަންނަ އަހަރު ބޮޑުތަނުން އިތުރުވެގެން ދާނެ: ފޯބްސް\nސެކެޓްރީ އޮފް ސްޓޭޓް މައިކް ޕޮމްޕެއޯ ރައީސް ސޯލިހާ ބައްދަލުކުރައްވައިފި\nނީމާގެ ޑޫޑްލް-އާރޓްސްއާއި އެކު ސައިކަލްތަކަށް އިތުރު ފުރިހަމަކަމެއް!\nމަޖިލީހުގައި އިންނަވަނިކޮށް ހާލުކޮޅު ގޯސްވެ، އެމްޕީ ޝިޔާމް ހޮސްޕިޓަލަށް\n"ކެލަވަކި" މެންގުރޫވް އަކީ އައު މެންގުރޫވެއް ނޫން، ވަކި ރަށަކަށް ނިސްބަތްކޮށް ނަންދިނުމަކީ ކެނދިކުޅުދޫ ޒުވާނުންގެ ކަންބޮޑުވުމެއް\nސިދުރަތުﷲ ގެ މަރު: އެންމެ ފަހުން ފެނިފައިވަނީ މިމަހުގެ 22 ވަނަ ދުވަހު ރަސްފަންނު މޫދާ ދިމާލަށް ދަނިކޮށް!


FAM ah 65 Million Rf ge budget eh\nއެފްއޭއެމްއަށް 65 މިލިއަން ރުފިޔާގެ ބަޖެޓެއް\nއާންމުދަނީގެ ގޮތުގައި ލިބޭނެ މިންވަރު - 62،346،854.40\nހަރަދުވާނެ ކަމަށް ލަފާ ކުރެވޭ މިންވަރު - 65،318،451.90\nޑެފިސިޓް - 2،971،597.50\nއެފްއޭއެމްގެ މި އަހަރުގެ ބަޖެޓްގެ ގޮތުގައި 65 މިލިއަން ރުފިޔާގެ ބަޖެޓެއް އެފްއޭއެމްގެ އަހަރީ ކޮންގްރްސްއިން ފާސްކޮށްފި އެވެ.\nއެފްއޭއެމްގެ ހަރަދުގެ ގޮތުގައި 65 މިލިއަން ރުފިޔާ ހަރަދު ވާނެ ކަމަށް ލަފާ ކޮށްފައި ވީނަމަވެސް، އާންމުދަނީގެ ގޮތުގައި ލިބޭނެ ކަމަށް ލަފާ ކޮށްފައި ވަނީ 62 މިލިއަން ރުފިޔާ އެވެ.\nއެހެން ކަމުން އެފްއޭއެމް ބަޖެޓަކީ 2.9 މިލިއަން ރުފިޔާގެ ދަރަނި ބެޖެޓެކެވެ.\nއެފްއޭއެމްއަށް ތަފާތު އަށް ދާއިރާއަކުން އާންމުދަނީ ލިބޭނެ ކަމަށް ބަޖެޓްގައި ލަފާ ކޮށްފައި ވެއެވެ. އެންމެ ބޮޑު އާންމުދަނީއެއް ލިބޭނެ ކަމަށް ލަފާ ކޮށްފައި ވަނީ، ދުނިޔޭގެ ފުޓްބޯޅައިގެ މައި އިދާރާ (ފީފާ) އިންނެވެ. އެހީގެ ގޮތުގައި ފީފާއި 27 މިލިއަން ރުފިޔާ ދޭނެ ކަމަށް އަންދާޒާ ކޮށްފައި ވެއެވެ.\nއެފްއޭއެންއަށް އާންމުދަނީ ލިބޭނެ ގޮތުގެ ތަފުސީލު ---\nފީފާގެ އެހީއަށް ފަހު ދެން އެންމެ ބޮޑު އާންމުދަނީއެއް ލިބޭނެ ކަމަށް އަންދާޒާ ކޮށްފައި ވަނީ ސްޕޮންސަރުންގެ ފަރާތުންނެވެ. ސްޕޮންސާޝިޕްގެ ގޮތުގައި 14 މިލިއަން ރުފިޔާ ލިބޭނެ ކަމަށް އަންދާޒާ ކޮށްފައިވެ އެވެ.\nޔޫތު މިނިސްޓްރީން ނުވަތަ ސަރުކާރުގެ ފަރާތުން ލިބޭނެ ކަމަށް އަންދާޒާ ކޮށްފައި ވަނީ 7.6 މިލިއަން ރުފިޔާ އެވެ. އޭޝިއާގެ ފުޓްބޯޅަ އިދާރާ އޭއެފްސީން ލިބޭނެ ކަމަށް އަންދާޒާ ކޮށްފައި ވަނީ 3.8 މިލިއަން ރުފިޔާ އެވެ. ޑޮނޭޝަންގެ ގޮތުގައި ތިން މިލިއަން ރުފިޔާ ލިބޭނެ ކަމަށް އަންދާޒާ ކޮށްފައި ވެއެވެ.\nއެފްއޭއެމް ބަޖެޓްގެ ހުލާސާ\nއެފްއޭއެމްގެ ހަރަދު ހިނގާނެ ގޮތުގެ ތަފްސީލު އަދި ޑެފިސިޓްގެ މިންވަރު ---\nއެފްއޭއެމުގެ ބަޖެޓުން އެންމެ ބޮޑު ހަރަދެއް ހޭދަ ކުރުމަށް ހަމަޖެހިފައި ވަނީ ޓެކްނިކަލް ޑިވްލަޕްމެންޓަށެވެ. ޓެކްނިކަލް ޑިވްލަޕްމެންޓަށް 14 މިލިއަން ރުފިޔާ އެވެ.\nދެން އެންމެ ބޮޑު ހަރަދެއް ހިންގާނެ ކަމަށް ލަފާ ކޮށްފައި ވަނީ އެފްއޭއެމުން ހިންގާ ޕްރޮޖެކްޓްތަކަށެވެ. ޕްރޮޖެކްޓްތަކަށް 11 މިލިއަން ރުފިޔާގެ ހޭދަ ވާނެ ކަމަށް ލާފާ ކޮށްފައި ވެއެވެ. އެފްއޭއެމްގެ ހިންގުމަށާއި އިދާރީ ހަރަދުތަކަށް 10 މިލިއަން ރުފިޔާ ހަރަދު ވާނެ ކަމަށް އަންދާޒާ ކޮށްފައި ވެއެވެ.


ފައިސަލް ލައިފް ރިންގް ތަކެއް ހަދިޔާކޮށްފިމިކަލް ނޫސް\nފައިސަލް ލައިފް ރިންގް ތަކެއް ހަދިޔާކޮށްފި\n10 ޖެނުއަރީ 2018, 13:09 |\nފުވައްމުލަކު ސިޓީގައި ހިގާފާނެ މޫދުގެ ހާދިސާއަކުން ސަލާމަތްވުމަށްޓަކައި ލައިފް ރިންގުތަކެއް ފައިސަލް ނަސީމުގެ ފައިސަލް ފައުޑޭޝަނުން ފުވައްމުލަކު ސިޓީއަށް ހަދިޔާކޮށްފިއެވެ. ރައްޔިތުންގެ މަޖިލީހުގެ ކާށިދޫ ދާއިރާ ތަމްސީލުކުރައްވަމުން ގެންދަވާ ފައިސަލް ނަސީމްގެ ފައިސަލް ފައުންޑޭޝަނުން ފުވައްމުލަކު ސިޓީއަށް ހަދިޔާކުރި ލައިފް ރިންގުތައް ފުވައްމުލަކުގެ ފަސް ސަރަހައްދެއްގައި މިހާރުވަނީ ބަހައްޓާފައެވެ.\nއެ ފައުންޑޭޝަންގެ ޖެނެރަލް ސެކްރެޓަރީ ސާއިމް މޫސާ ވިދާޅުވީ “ރައްކާވެ، ތިބެމާ” ޕްރޮގްރާމްގެ ދަށުން އެ ރަށު ފަސް ސަރަހައްދެއްގައި ޖުމްލަ 20 ރިންގް ބަހައްޓާފައިވާ ކަމަށާއި އެ ތަކެތި ބަހައްޓާފައިވާނީ މޫދަށް އެރި އުޅުމުގެ ތެރެއިން މީހަކަށް ކަމެއް ދިމާވެއްޖެ ނަމަ އެ މީހަކު ސަލާމަތް ކުރުމަށް ބޭނުން ކުރެވޭނެހެން މޫދު ކައިރީގައި ކަމަށެވެ.\nސާއިމް ވިދާޅުވީ އެ ރިންގްތައް ބެހެއްޓުމުގެ އިތުރުން ފުވައްމުލަކު ސިޓީގެ މަގުތަކުގައި ހިނގާ އެކްސިޑެންޓްތައް މަދު ކުރުމަށްޓަކައި އާންމުން ހޭލުންތެރިކުރުމަށް މަގުތަކުގައި ބިލްބޯޑްތަކެއް ވެސް ހަރުކުރުމަށް ނިންމާފައިވާ ކަމަށެވެ.


Ukraine Ge Jersey Siyaasy Vumun E Badhalukuran UEFA in Angaifi - Vaguthu\n1 މިނެޓް ކުރިން ( ޖޫން 10, 2021 )\nޔޫރޯ ފުޓުބޯޅަ މުބާރާތުގައި ވާދަކުރާ ޔޫކްރެއިންގެ ޖާރޒީގައި ސިޔާސީ ކަންކަން އެކުލެވޭތީ އެ ބަދަލުކުރަން ޔުއެފާއިން އަންގައިފިއެވެ.\nޔޫރަޕުގެ ފުުޓުބޯޅައިގެ މައި އިދާރާ ޔުއެފާއިން ވަނީ މި ޖާރޒީ މީގެކުރިން އެޕްރޫވްކޮށްފައެވެ. ރީންދޫ އަދި ނޫކުލައިގެ މި ޖާރޒީގެ މޭމަތީގައިވާ ޔޫކްރެއިން ފުޓުބޯޅަ މައި އިދާރާގެ ލޯގޯ ކައިރީގައި މަޑު ރީނދޫ ތިކިތަކަކުން ވަނީ ޔޫކްރެއިންގެ މެޕް ރަމްޒުވާގޮތަށް ކުރަހާފައެވެ.\nއެންމެ ފުރަތަމަ މި ޖާރޒީގެ މައްސަލަ ހޫނުވީ މި މެޕްގައި ކްރައިމިއާ ހިމަނާފައިވުމުންނެވެ. ކްރައިމިއާ ސަރަހައްދަކީ ޔޫކްރެއިން އަށް ނިސްބަަތްވާ ސަރަހައްދެކެވެ. ގުދުރަތީ މުއްސަނދިކަން ލިބިފައިވާ މި ސަރަހައްދު ހޯދުމަށް 2014 ވަނަ އަހަރު ރަޝިޔާ ސިފައިންނާއި ޔޫކްރެއިން ސިފައިންނާއި ކުރިމަތިލުންތަކެއް ދިޔައެވެ.\nޔުއެފާއިން އަންގާފައިވަނީ މި މެޕުގައި އެއްވެސް މައްސަލައެއް ނެތް ނަމަވެސް އެ ޖާރޒީގައިވާ "ގްލޯރީ ޓު ދަ ހީރޯޒް" ލިޔެފައިވާ ބައި އުނިކުރުމަށެވެ. ގްލޯރީ ޓު ދަ ހީރޯޒް އަކީ ޔޫކްރެއިންގެ ސިފައިންނަށް ނިސްބަތްކޮށް އެ ގައުމުގެ ރައްޔިތުން ބުނެ އުޅޭ އެއްޗެކެވެ.\nރަޝިޔާއިން ވަނީ 2014 ވަނަ އަހަރު ކްރައިމިއާ ސަރަހައްދުގެ ކޮންޓްރޯލް ނަގާ އެ ސަރަހައްދު ފޭރިގެންފައެވެ. އެއީ ރަޝިޔާގެ ބައެއްގެ ގޮތުގައި އެ ގައުމުން ވަނީ އަމިއްލައަށް ކަނޑައަޅާފައެވެ. ނަމަވެސް ބައިނަލްއަޤްވާމީ މުޖުތަމައު އިން އެކަން އަދިވެސް ބަލައެއްނުގަނެ އެވެ. ޔޫކްރެއިން އިން ދެކޭގޮތުގައި ކްރައިމިއާ އެއީ އަދިވެސް އެ ގައުމުގެ ބައެކެވެ.\n"ރޮނާލްޑޯ އަދިވެސް ދަނޑުމަތީގައި ހިފަހައްޓާ ނުލެވޭނެ"


Pakistan In Saudi Ah Kanda Alhaafa Huri Safeeru Suspend Kohffi - Vaguthu\nޕާކިސްތާނުގެ ބޮޑުވަޒީރާއި ސައުދި އަރަބިއާގެ ކިންގް ސަލްމާން\nއާންމުން ކުރި ޝަކުވާއަކާ ގުޅިގެން ސައުދީ އަރަބިއްޔާގައި ހުރި ޕާކިސްތާންގެ ސަފީރު ސަސްޕެންޑްކޮށްފިއެވެ.\nޕާކިސްތާނުގެ ފޮރިން މިނިސްޓްރީން މިދިޔަ ބުރާސްފަތި ދުވަހު ބުނީ އެމްބެސެޑަރު ރާޖާ އަލީ ރިޔާޒް އެނބުރި ޕާކިސްތާނަށް ވަޑައިގެންފައިވާ ކަމަށާއި އެމްބަސީގައި ތިބި ޕާކިސްތާނުގެ އިތުރު ހަ މުވައްޒަފުންގެ މައްސަލަ ވެސް ތަހުގީގް ކުރަމުންދާ ކަމަށެވެ.\nއިސްލާމް އާބާދުގައި ބޭއްވި ނޫސްވެރިންގެ ބައްދަލުވުމެއްގައި ފޮރިން މިނިސްޓްރީގެ ތަރުޖަމާނު ވިދާޅުވީ ގައުމުން ބޭރުގައި މަސައްކަތް ކުރާ ޕާކިސްތާނުގެ މީހުންނަށް ގައުމުގެ ސަރުކާރުން ކޮށްދެވެން ހުރި ހުރިހާ ކަމެއް އެންމެ ފުރިހަމައަށް ކޮށްދޭނެ ކަމަށެވެ. އެ މީހުންނަކީ ސަރުކާރުގެ އެސެޓެއްގެ ގޮތުގައި ސިފަ ކުރެއްވިއެވެ.\nރަސްމީ ލިޔުންތަކަށް ބަލާއިރު 2.6 މިލިއަން ޕާކިސްތާނު މީހުން ސައުދީ އަރަބިއާގައި މަސައްކަތް ކުރަމުންދާއިރު، އެ މީހުންނަކީ ޕާކިސްތާނުގެ އިގްތިސާދު ދުޅަހެޔޮ ކުރުމުގައި ބޮޑު ރޯލެއް އަދާކުރާ ބަޔެކެވެ.\nއޮފިޝަލުން ބުނެފައިވަނީ ވޭތުވެދިޔަ ދުވަސްތަކުގެ ތެރޭގައި ރިޔާދުގައި މަސައްކަތް ކުރަމުންދިޔަ ޕާކިސްތާނު މީހުންގެ ޝަކުވާއަަކަށް ވެފައިވަނީ އެމްބަސީއިން އެމީހުންނާ ދޭތެރޭގައި ކަންތައް ކުރަމުންދިޔަ ގޮތެވެ. އެގޮތުން ފާހަގަ ކޮށްފައިވަނީ އެމްބަސީން ކޮށްދޭ ކަންތައްތަކުގެ ބަދަލުގައި މީހުންގެ އަތުން ފައިސާ ނަގާ ކަމުގެ ޝަކުވާއެވެ.\nޕާކިސްތާނުގެ ބޮޑުވަޒީރު އިމްރާން ހާން ކުރިން ވިދާޅުވީ މި މައްސަލަ ތަހުގީގް ކުރުމަށް ވަކި ހާއްސަ ކޮމިޓީއެއް އެކުލަވާލައިފައިވާ ކަމަށެވެ. އެމްބަސީއިން ޕާކިސްތާނުގެ މީހުންނަށް އެކަށީގެންވާ ވަރަށް ބަލާފައި ނުވާ ކަމަށާއި، ފަރުވާ ކުޑަކުރުމުގައި ޒިންމާވާ އެންމެންނަށް އެކަމުގެ އަދަބު ދޭނެ ކަމަށް ބޮޑުވަޒީރު ވިދާޅުވިއެވެ.\nއެމްބެސެޑަރު އިޔާޒްގެ ބަދަލުގައި އެ މަގާމުގައި މިހާރު ހުންނެވީ ރިޓަޔާޑް ލިއުޓެނަންޓް ޖެނެރަލް ބިލާލް އަކްބަރެެވެ.\nމެއި 2, 2021 18:12\nމިރާއްޖޭގެ ސަރުކާރުންވެސް މީ ކުރަންވެއްޖެ ކަމެއް. ރާއްޖެއިން ބޭރުގައި ހުންނަ ރާއްޖޭގެ ބައެއް އެއްބަސީތަކުންވެސް ދިވެހިންނަށް އަޅައެއް ނުލާ. ޚިދުމަތް ދިނުންވެސް އެހާ ފަރުވާކުޑަ.


ނެޝަނަލް ސިންގަލް ވިންޑޯ ޕްރޮޖެކްޓުގެ ދަށުން ޓްރޭޑްނެޓް މޯލްޑިވްސް ކޯޕަރޭޝަން ލިމިޓެޑަށް ވެހިކަލެއް ސަޕްލައިކޮށްދޭނެ ފަރާތެއް ހޯދުމާބެހޭ\nދިވެހިރާއްޖެ ނަންބަރ: (IUL)101-AS/1/2022/126\nއޭޝިއަން ޑިވެލޮޕްމެންޓް ބޭންކް (އޭ.ޑީ.ބީ) ގެ މާލީ އެހީތެރިކަމާއެކު، މި މިނިސްޓްރީއިން ތަންފީޛުކުރަމުންދާ ނެޝަނަލް ސިންގަލް ވިންޑޯ ޕްރޮޖެކްޓުގެ ދަށުން، ސިންގަލްވިންޑޯ ނިޒާމުގެ އޮޕަރޭޓަރ ކުންފުނިކަމުގައިވާ ޓްރޭޑްނެޓް މޯލްޑިވްސް ކޯޕަރޭޝަން ލިމިޓެޑަށް ވެހިކަލެއް ސަޕްލައި ކޮށްދޭނެ ފަރާތެއް ހޯދުމަށް މި މިނިސްޓްރީއިން ކުރި ނަންބަރ: (IUL)101-AS/1/2022/45 (24 ފެބްރުއަރީ 2022) އިޢުލާނާއި ގުޅިގެން އެކަށީގެންވާ އަދަދަށް ބީލަން ހުށަހަޅާފައިނުވާތީ، ހުށަހަޅާފައިވާ ބީލަންތައް ބާތިލްކޮށް، ބީލަން އަލުން ހުށަހެޅުމުގެ ފުރުޞަތު، މި އިޢުލާނާއެކު ހިމެނިފައިވާ މަޢުލޫމާތު ކަރުދާހުގައި ބަޔާންކޮށްފައިވާ ޝަރުތު ފުރިހަމަވާ ހުރިހާ ފަރާތްތަކަށް ހުޅުވާލަމެވެ.\nމިބީލަންގެ ކަންކަން ކުރިއަށްގެންދާނީ އޭ.ޑީ.ބީ ގެ ޕްރޮކިއުމަންޓް ރެގިއުލޭޝަންގެ ރިކުއެސްޓް ފޮ ކޯޓޭޝަން (އާރް.އެފް.ކިއު)ގެ އުސޫލުތަކާއި އެއްގޮތަށެވެ. ވިމާ، ބީލަން ކާމިޔާބުކުރާ ފަރާތާއެކު ޚިދުމަތާއި ތަކެތި ހޯދުމަށް މި މިނިސްޓްރީއިން ސޮއިކުރާ އެއްބަސްވުން އެކުލަވާލެވޭނީ، މި އިޢުލާނާއެކު ހިމެނިފައިވާ މަޢުލޫމާތު ކަރުދާހުގައި ބަޔާންކޮށްފައިވާ އޭ.ޑީ.ބީ ގެ ޝަރުތުތައް ނުވަތަ ޓާރމްސް އެންޑް ކޮންޑިޝަންސް އާއި އެއްގޮތަށެވެ.\nވެހިކަލް ސަޕްލައި ކޮށްދިނުމަށް ޝައުގުވެރިވެވަޑައިގަންނަވާ ފަރާތްތަކަށް މަޢުލޫމާތު ދިނުމުގެ ސެޝަނެއް،7ޖޫން 2022 ވާ އަންގާރަ ދުވަހުގެ 10:00 ގައި މިމިނިސްޓްރީ (ވެލާނާގެ4ވަނަ ފަންގިފިލާ) ގައި ބޭއްވުމަށްވަނީ ހަމަޖެހިފައެވެ. އަގު ހުށަހަޅުއްވާ ފަރާތްތަކުން 15 ޖޫން 2022 ވާ ބުދަ ދުވަހުގެ 10:00 ގައި މިނިސްޓްރީ (ވެލާނާގެ 11 ވަނަ ފްލޯ) އަށް ވަޑައިގެންއަގު އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސެޝަންގައި ބައިވެރިނުވާ ފަރާތްތަކަށްވެސް އަގު ހުށަހެޅުމުގެ ފުރުސަތު ލިބިގެންވެއެވެ.\nމި އިޢުލާނާއިގުޅޭ މަޢުލޫމާތު ކަރުދާސް، ގެޒެޓްގައި ޝާއިޢުކޮށް އަދި މި މިނިސްޓްރީގެ ވެބްސައިޓް www.trade.gov.mv އިން ޑައުންލޯޑްކުރެވޭނެ ވާހަކަ ދަންނަވަމެވެ. އިތުރު މަޢުލޫމާތު ހޯއްދެއްވުމަށް 7988802 އަށް ގުޅުއްވުން އެދެމެވެ.\nއަގު ހުށަހަޅާއިރު ހުށަހަޅަންޖެހޭ ތަކެތި/ލިޔެކިއުން؛\nފުރިހަމަކޮށް، ސޮއިކޮށްފައިވާ ބީލަން ހުށަހަޅާފޯމް\nއެސްޓިމޭޓް / ކޯޓޭޝަން (ޓެކްސްގެ ގޮތުގައި ދައްކަންޖެހޭ އަދަދުތައް ހިމަނައިގެން)\nބިޑް ހުށަހަޅާ ފަރާތުގެ ޕްރޮފައިލް\nއަގުހުށަހަޅާ ތަކެތީގެ ކަންޓްރީ އޮފް އޮރިޖިން ބަޔާންކުރާ ލިޔުން.\nފޯމް އޮފް ކޯޓޭޝަން (ގެޒެޓްގައި ހިމެނިފައި)\nއެސް އެމް އީ ރެޖިސްޓްރޭޝަން ކޮޕީ\nމަތީގައި ބަޔާން ކުރެވިފައިވާ ތަކެތި/ލިޔުންތައް ހަމަ ނޫން ފަރާތްތަކުގެ އަންދާސީ ހިސާބު ބަލައިނުގަނެވޭނެވާހަކަ ދަންނަވަމެވެ.\n2 ޖޫން 2022\n02 ޖޫން 2022\nޕަބްލިޝްކުރި ތާރީޚު: 02 ޖޫން 2022\nޕަބްލިޝްކުރި ގަޑި: 14:48\nސުންގަޑި: 15 ޖޫން 2022 10:00\n- RFQ Bidding Docs\n- Form Of Quotation


annanee ramadhan kareem | #Dhiislam\nއަންނަނީ ރަމަޞާން ކަރީމް\n8 months ago |0comment| May 26, 2017\nމަސްތަކުގެ ތެރެއިން އެންމެ މާތް ކުރެވިގެންވާ މަސް، އާދެ ރަމަޞާން މަސް އަހަރެމެންނާއި ބައްދަލު ކުރަނީއެވެ. އެމަހަކީ އެމަހެއްގައި ރޭތަކުގެ ތެރެއިން އެންމެ މާތްވެގެންވާ ޤަދްރީގެ ރޭ އެމަހެއްގައި އަހަރެމެންނާއި ބައްދަލު ކުރާމަހެވެ. އިންސާނުން އުޅެންވީ ގޮތުގެ އެންމެ ފުރިހަމަ ގައިޑްލައިން އާދެ ކީރިތި ޤުރުއާން ބާއްވާލެވުނީ މާތްވެގެންވާ ރަމަޞާންމަހުއެވެ. އެމަހަކީ އެތައް ޚާއްސިއްޔަތަކާއިއެކު ލައްވަވާފައިވާ މުސްލިމުން އެމަހަކަށްޓަކައި އިންތިޒާރު ކޮށް ކޮށް ތިބޭ މަހެކެވެ.\nރަމަޞާންމަހާއި އަހަރެމެން ބައްދަލުކުރާއިރު ރަމަޞާންމަހަށް އަހަރެމެންނަށްަ ތައްޔާރުވެވުނީ ކިހާވަރަކަށް ކޮން ގޮތަކަށްތޯ ސުވާލު ކޮށްލަމާތޯއެވެ؟ ދުނިޔަވީ ގޮތުންތޯ ނުވަތަ ރޫޙާނީ ގޮތުންތޯ ބަލައިލަމާތޯއެވެ. ބަދިގެ ކަބަޑާއި ހިފާގެންގުޅޭ ތަކެތި ބަދަލު ކުރެވުނީތޯއެވެ؟ ގޭގެ ސޯފާޔާއި ނިދާ އެނދާއި އަލަމާރި ބަދަލުކުރެވުނީތޯއެވެ؟ އެނދުގައި އަޅާ ބެޑްޝީޓާއި ދޮރުފޮތި އާ ކުރެވުނިތޯއެވެ؟\nރަމަޞާން މަހަށް އިސްތިޤްބާލް ކުރުމުގެ ގޮތުން އަހަރެމެން ދިވެހިންނަށް ގިނައިން ތައްޔާރުވެވުނީ މާއްދީ ގޮތުންނެވެ. ދުނިޔަވީ ޙަޔާތަށް މަންފަޢަ ކުރަނިވި ގޮތުންނެވެ. ތައްޔާރުވާންވީ އެގޮތް ގޮތުން ތޯއެވެ؟ ރަމަޞާން މަހަށް އަޅުގަނޑުމެން ތައްޔާރުވާންވީ ރޫޙާނީ ގޮތުންނެވެ. ތައްޔާރީތަށް ކުރަންވީ އުޚްރަވީ ފައިދާތަށް ހޯދުމަށެވެ.\nރަމަޞާން މަހަށް ތައްޔާރުވާއިރުު އެމަހަށް އަހަރެމެންގެ ނަފްސުތަށް ތައްޔާރުކުރަންޖެހެއެވެ. އިންސާނުންނަށް ވީތީ އަހަރެމެންނަކީ ފާފަތަކަށް އަރައިގަނެވޭ ބަޔެކެވެ. ސިއްރާއި ފާޅުގައެވެ. ހަނދާންނެތިވާ ޙާލުގަޔާއި ނޭނގިވާހާލުގައެވެ. އެކަމަށްޓަކައި އަހަރެމެންނަށް އޮތީ ތަޢުބާވުމެވެ. ރުއްސެވުމާއި ޢަފޫ ދެއްވުންވަނީ ރަޙްމާންވަންތަ އިލާހުގެ ހަޟްރަތުންނެވެ.\nރަމަޞާން މަހަށްޓަކައިި އެންމެ ފުރަތަމަ އަހަރެމެން އަހަރެމެންގެ ނަފްސުތަށް އިސްލާޙު ކުރަމާތޯއެވެ؟ އިސްވެ ގޮސްފައިވާ ފާފަތަކަށް އިޚްލާސްތެރި ތަޢުބާއަކުން ތަޢުބާވަމާތޯއެވެ؟ ފާފަތަކުން ދުރުވެ ތިބެވޭތޯ ދުޢާ ކުރަމާތޯއެވެ. ދީނުގެ ފުރިހަމަ މަގުގައި އަހަރެމެންގެ ހިތްތަށް ސާބިތު ކޮށްދެއްވާތޯ މިދުޢާއިން ދަންނަވަމާތޯއެވެ؟ اللهم يا مقلب القلوب ثبت قلبي علي دينك މާނައީ އޭހިތްތަކުގެ ވެރި އިލާހެވެ. މިއަޅާގެ ހިތް އިބައިލީހުގެ ދީނުގެ މަތީގައި ޘާބިތު ކުރައްވާށިއެވެ.\nރަމަޞާން މަހަކީ އެމަހެއް އަޅުކަމަށް ޙާއްސަ ކުރަންވީ މަހެކެވެ. އެމަސް ޙާއްސަ މިވަނީވެސް އިސްލާމް ކަމުގެ ރުކުން ތަކުގެ ތެރޭގައި ހިމެނޭ މަތިވެރި އަޅުކަމަކަށް އެމަސް ޙާއްސަ ވެފައި ވާތީއެވެ. ރަމަޞާން މަހަކީ އެމަހުގެ ހެޔޮ ދަރުމަ ހޯދުމަށް ޓަކައި ކޮންމެ މުސްލިމަކުވެސް ގަދަ އަޅައި މަސައްކަތް ކުރަން ޖެހޭ މަހެކެވެ. ރަސޫލާ صلي الله عليه وسلم ގެ ޙަދީޘް ފުޅެއްގައި ވެއެވެ. “من صام رمضان إيماناً وإحتساباً ، غُفر له ما تقدم من ذنبه” މާނައީ: އީމާން ތެރިކަމާއިއެކު ޘަވާބު ލިބުން އަދައި ރަމަޞާން މަހުގެ ރޯދަ ހިފައިމީހާއަށް އޭނާގެ އިސްވެ ގޮސްފައިވާ ފާފަތަށް ފުއްސަވައިދެއްވާނެތެވެ.” ރަމަޞާން މަހަކީ އަހަރެމެންގެ ވެރި ރައްބުގެ ރުއްސެވުމާއި ފުއްސެވުން އެދޭ މީހަކަށް ނަމަ ބޮޑުވެގެންވާ ފުރުސަތެކެވެ. އަދިވެސް ރަސޫލާ صلي الله عليه وسلم ގެ ޙަދީޘް ބަސް ފުޅެއްގައި އައިސްފައިވެއެވެ. ” إذا جاء رمضان فُتّحت أبواب الجنة ، وغُلّقت أبواب النار ، وصُفّدت الشياطين” މާނައީ “ރަމަޞާން މަސް އައުމުން ސުވަރުގޭގެ ދޮރުކޮޅުތައް ހުޅުވައިލެވެއެވެ. އަދި ނަރަކައިގެ ދޮރުތައް ބަންދު ކުރެވެއެވެ. އަދި ޝައިތާނުން ކަސްތޮޅު އެޅުވެއެވެ.” ނަރަކައިން އެއްކިބަވެ ސުވަރުގޭގެ ނިޢުމަތް އެދޭ މީހާއަށް ރަމަޞާން މަހަކީ ކިހާ މަތިވެރި ފުރުސަތެއްކަން މި ޙަދީޘް ފުޅުން އެނގިގެން އެބަދެއެވެ.\nރަމަޞާން މަހަކީ މީރު ކާތަކެތިން އުފާ ކުރަންވި މަހެއްކަމަށް އަހަރެމެން ދިވެހިންނަށް މިވަނީ ހީވެފައެވެ. ނުކެވި އުކާލަން ޖެހުނަސް ރޯދަ ވީއްލާ ވަގުތަށާއި ތަރާވީސް ދަމަށްވެސް އެތަށް ވައްތަރަކުން އެތައް އެއްޗެއް ހަދައި ތައްޔާރު ކުރެއެވެ. ރޯދަ ވީއްލާ ވަގުތު ބަނޑު ފުރި ހިރި ނުލެވޭ ވަރަށް ކާމީހުންވެސް އަޅުގަނޑުމެންގެ ތެރޭގައި އެބައުޅެއެވެ. ރޯދަހިފުމުގެ މަޤްސަދަކީ މީރު ކާބޯތަކެތި އެއްކޮށްގެން ކެއުންތޯއެވެ؟ މަޢްރިބް ނަމާދު ނިންމާ ޢިޝާ ނަމާދަށް ފަހު ތަރާވީސް ނަމާދު ކުރަން އޮންނަކަން ހަނދުމަވެސް ނުހުންފަދައެވެ. ގިނައިން އެއްފަހަރާ ކައި ބަނޑުފުރާލުމުން ބުރަހެލިވެ ކަންނެތްވެއެވެ. ޢާފިލްވެ ނަމާދު އެޅޭ ތަންއާދެއެވެ.\nރަމަޞާން މަހުގައި އަޅުގަނޑުމެންގެ ޢަމަލުތަށް ހުންނަންވީ މިހެންތޯއެވެ؟ ރަމަޞާން މަހަކީ އެމަހެއްގައި އަޅުގަނޑުމެންގެ ހުރިހާ ކަމެއްވެސް އަޅުކަމާއި ގުޅުވައިގެން ކުރަންވީމައްސަރެވެ. ކެއުމާއި ނިދުންވެސް ކެއްކުމާއި ގޭތެރެ ސާފު ކުރުން ވެސް ގުޅުވަންވީ އަޅުކަމާއެވެ. ﷲގެ ރުއްސެވުން ހޯދުމާއެވެ. ރަމަޞާން މަހުގެ ރޭތައް އަޅުގަނޑުމެން ހަދަންވީ އަޅުކަން ކުރާ ރޭތަކަކަށެވެ. ރޭތައް ކުރުކުރަންވީ މުނިފޫހި ފިލުވުމުގެ ޕްރޮގްރާމް ތަކަކުންނެއްނޫނެވެ. ސުންނަތް ނަމާދުތަށް ކުރުން ގިނަކުރަންވީއެވެ. ޤުރުއާން ކިޔެވުމާއި ޒިކުރު ކުރުން ގިނަކުރަންވީއެވެ.\nކެއުމުގެ މަޖްލިސްތަކަށް އެއްވުމަށްވުރެ ޒިކުރުގެ މަޖްލިސް ތަކަށް އެއްވުން ރަނގަޅެވެ. މިކުރިމަތިލާ ރަމަޞާން މަހުގެ ހެޔޮކަން ލިބިގަތުމުގެ ތަވްފީޤް އަޅަމެން އެންމެނަށް އަޅަމެންްގެ ވެރި އިލާހު މިންވަރު ކުރައްވާށިއެވެ.


ކޮންޓްރޯލް އަގަށް ވުރެ ބޮޑުކޮށް ބޭސް ވިއްކާ ނަމަ ޖޫރިމަނާ ކުރަނީ – Feshun.mv\nކޮންޓްރޯލް އަގަށް ވުރެ ބޮޑުކޮށް ބޭސް ވިއްކާ ނަމަ ޖޫރިމަނާ ކުރަނީ\n16 ނޮވެމްބަރ 2021 - 12:48\nދިވެހިރާއްޖޭގައި ޑަކްޓަރީ ބޭސް ވިއްކުމުގެ އެންމެމަތީ އަގު ނުވަތަ ބޭހުގެ މެކްސިމަމް ރީޓެއިލް ޕްރައިސް (އެމް.އާރް.ޕީ) ކަނޑައެޅަން ނިންމުމާއި ގުޅިގެން، ކަނޑައަޅާ އަގަށް ވުރެ ބޮޑު އަގުގައި ބޭސް ވިއްކާ ނަމަ ޖޫރިމަނާކުރާނެ ކަމަށް ހެލްތް މިނިސްޓްރީން ހާމަކޮށްފިއެވެ.\nއަންނަ އަހަރުގެ ޖެނުވަރީން ފެށިގެން އަސާސީ ބޭހަށް އެމްއާރުޕީ ކަނޑައެޅުމުގައި ބޭސް ގަންނަ އަގަށް ބޮޑުވެގެން ލެވޭނީ %100ގެ މާކްއަޕެއް ކަމަށާއި އެގޮތުން ރާއްޖެއަށް އެތެރެކޮށް ވިއްކާ ހުރިހާ ބޭސްތަކަށް އެމްއާރުޕީ ކަނޑައެޅުމަށް ހަމަޖެހިފައިވާ ކަމަށް ހެލްތް މިނިސްޓްރީން ވަނީ ވިދާޅުވެފަ އެވެ. އަދި އަސާސީ ބޭހުގެ އިތުރުން ރާއްޖެ އިމްޕޯޓު ކުރާ އެހެނިހެން ހުރިހާ ބޭހަކަށްވެސް އަންނަ މެދު ތެރޭގައި އެމްއާރުޕީ ތަންފީޒު ކުރާނެ ކަމަށް ހެލްތު މިނިސްޓްރީން ވަނީ އިއުލާންކޮށްފަ އެވެ.\nހެލެތް މިނިސްޓްރީން ރޭ ގެޒެޓް ކޮށްފައިވާ ލިޔުމުގައި ބުނެފައި ވަނީ، ކަނޑައަޅައިފައިވާ އެމް.އާރު.ޕީ އަށް ވުރެ ބޮޑު އަގުގައި ބޭސް ވިއްކުމަކީ މަނާކަމެއް ކަމަށެވެ. އަދި ކަނޑައަޅައިފައިވާ އެމް.އާރު.ޕީ އަށް ވުރެ ބޮޑު އަގުގައި ބޭސް ވިއްކާ ފަރާތްތަކާމެދު ޤާނޫނުގެ ތެރެއިން ފިޔަވަޅު އެޅޭނެ ކަމަށެވެ.\nމި ގަވާއިދުގައިވާ ގޮތުން އެމްއާރުޕީ ތަންފީޒު ކުރަން ފެށުމަށް ފަހު، އެ ގަވާއިދާ ހިލާފަށް ބޭސް ވިއްކާނަމަ އެ ތަނެއް އެންމެ ފުރަތަމަ 10،000 ރުފިޔާއިން ޖޫރިމަނާ ކުރާނެއެވެ. ދެވަނަ ފަހަރަށް އެކަން ތަކުރާރުވެއްޖެނަމަ 10،000 ރުފިޔާ އާއި 50،000 ރުފިޔާ އާ ދެމެދުގެ އަދަދަކުން ޖޫރިމަނާ ކުރާނެވެ. އަދި ތިންވަނަ ފަހަރުން ފެށިގެން ކޮންމެ ފަހަރަކު 50،000 ރުފިޔާ އާއި 100،000 ރުފިޔާ އާ ދެމެދުގެ އަދަދަކުން ޖޫރިމަނާ ކުރާނެ ކަމަށް ގަވާއިދުގައިވެއެވެ.\nފާމަސީތަކުގައި ވިއްކާ ބޭހުގެ އެމް.އާރް.ޕީ ފެންނަ ގޮތަށް ނުހުންނަ ތަންތަން ނުވަތަ އެމް.އާރު.ޕީ އެނގޭނެ ގޮތުގެ އިންތިޒާމު ފާމަސީގައި ހަމަޖެހިފައި ނުހުންނަ ތަންތަނާމެދުވެސް މިނިސްޓްރީން ވަނީ ފިޔަވަޅު އަޅަން ނިންމައިފަ އެވެ.\nއެގޮތުން، ކަނޑައެޅިފައިވާ އެމްއާރުޕީ ނުފެންނަ ގޮތަށް ހުންނަ ފާމަސީތައް ނުވަތަ ތަންތަން އެންމެ ފުރަތަމަ ފަހަރު ޖޫރިމަނާ ކުރާނީ 10،000 ރުފިޔާއިންނެވެ. ދެވަނަ ފަހަރަށް ތަކުރާރު ވެއްޖެނަމަ 10،000 ރުފިޔާ އާއި 50،000 ރުފިޔާ އާ ދެމެދުގެ އަދަދަކުން ޖޫރިމަނާ ކުރެވޭނެއެވެ. އަދި ތިން ފަހަރަށްވުރެ ގިނައިން މިކަންތައް ތަކުރާރުވާނަމަ 50،000 އާއި 100،000 ރުފިޔާ އާ ދެމެދުގެ އަދަދަކުން ޖޫރިމަނާ ކުރުމަށް ވަނީ ނިންމައިފައެވެ.\nމި ގަވައިދަށް އަމަލު ކުރަން ފަށާނީ އަންނަ ޖެނުއަރީ މަހުން ފެށިގެންނެވެ.\nއެމް.އާރު.ޕީ ކަނޑައެޅުމަށްފަހު، އެ އަގުތައް، ކޮންމެ ތިން އަހަރަކުން 1 ފަހަރު މިނިސްޓްރީން މުރާޖާ ކުރަންވާނެ ކަމަށްވެސް މިނިސްޓްރީން ގެޒެޓް ކުރި ގަވާއިދުގައި ވިދާޅުވެފައި ވެއެވެ.


ލ.މާބައިދޫ ތެޔޮގުދަނެއްގައި ރޯވި އަލިފާން އެމްއެންޑީއެފް ސެންޓްރަލް އޭރިއާ ގެ ސިފައިން ނިއްވާލައިފި\n08 އޮކްޓޯބަރ 2017 14:20\nލ.މާބައިދޫ ތެޔޮގުދަނެއްގައި ރޯވި އަލިފާން އެމްއެންޑީއެފް ސެންޓްރަލް އޭރިއާ ކައްދޫ ފަޔަރ ސްޓޭޝަންގެ ސިފައިން ނިއްވާލައިފިއެވެ.\nމި ހާދިސާގެ ރިޕޯރޓް އެމްއެންޑީއެފް ސެންޓްރަލް އޭރިއާ ކައްދޫ ފަޔަރ ސްޓޭޝަނަށް ލިބިފައިވަނީ މިއަދު ހެނދުނު 11:45 ހާއިރުއެވެ. މި ހާދިސާގެ ރިޕޯރޓް ލިބުމާއި އެކު އެމްއެންޑީއެފް ސެންޓްރަލް އޭރިއާ ކައްދޫ ފަޔަރ ސްޓޭޝަންގެ ފަޔަރ ފައިޓިންގ ޓީމެއް ވަނީ އަލިފާން ނިވާ ސާމާނާއި އެކު އެމްއެންޑީއެފް ހާބަރ ކްރާފްޓުގައި ލ. މާބައިދޫއަށް ގޮސް ހަރަކާތްތެރިވާން ފަށާފައެވެ.\nމި އަލިފާންގަނޑު އެއްކޮށް ކޮންޓްރޯލްކުރުމަށް ރަށުގެ ރައްޔިތުންގެ އެހީތެރިކަމާއި އެއްބާރުލުމާއިއެކު ފެން ޖެހުމުގެ މަސައްކަތް ވަނީ ކޮށްފައިވެއެވެ. އެމްއެނޑީއެފްގެ ފަޔަރ ފައިޓިންގ ޓީމް ފޯމް ބޭނުންކޮށް އަލިފާން އެއްކޮށް ނިއްވާލާފައިވަނީ މިއަދު މެންދުރު 12:40 ހާއިރުއެވެ.\nމިއަދު ހިނގި މި ހާދިސާގައި ތެޔޮ ގުދަން ތެރޭގައި ހުރި ޓޭންކަކުން އެހެން ޓޭންކަކަށް ތެޔޮބަދަލު ކުރުމަށް އިލެކްޓްރިކް ޕަމްޕެއް ބޭނުންކުރި މީހެއްގެ އަތް ވަނީ ފިހި ފަރުވާ ހޯދާފައެވެ. މި ހާދިސާގައި ތެޔޮގުދަން ވަނީ ބޭނުން ނުކުރެވޭ ވަރަށް އަނދާފައެވެ. އަދި ތެޔޮ ގުދަނާ އިންވެގެން ހުރި ފިހާރަވެސް ވަނީ އަނދާފައެވެ.\nމި ހާދިސާ ހިނގަން ދީމާވި ސަބަބު މޯލްޑިވްސް ޕޮލިސް ސަރވިސް އިން ދަނީ އިތުރަށް ތަހުގީގްކުރަމުންނެވެ.


ކ. ހުރާ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުން\n26 އޮގަސްޓް 2021, 07:07 އިއުލާން\nޤާނޫނު ނަންބަރު: 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) އަށް 8 ވަނަ އިޞްލާޙު ގެނައުމުގެ ޤާނޫނުގެ 6-56 ވަނަ މާއްދާގެ (އ) ގައި ބަޔާންކޮށްފައިވާގޮތަށް، ކ. ހުރާ އަންހެނުންގެ ތަރައްޤީއަށް މަސައްކަތްކުރާ ކޮމިޓީ އިން ހުސްވެފައިވާ 1 (އެކެއް) ގޮނޑިއަށް މެންބަރަކު އިންތިޚާބު ކުރުމަށް ބާއްވާ ބައި-އިލެކްޝަން، 2021 އޮކްޓޫބަރު 16 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް އިންތިޚާބު ކުރަންޖެހޭ މަޤާމުތަކަށް ކުރިމަތިލުމަށް އެދޭ މީހުންނަށް އެ ފުރުޞަތު، 2021 އޮގަސްޓު 29 ވާ އާދީއްތަ ދުވަހުގެ 08:00 ން ފެށިގެން، 2021 ސެޕްޓެންބަރު 13 ވާ ހޯމަ ދުވަހުގެ 13:00 ގެ ނިޔަލަށް ހުޅުވާލައިފީމެވެ.\nއިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑަކީ 2021 އޮގަސްޓު 26 މި ތާރީޚުގެ ފަހުން ސާފުކޮށްފައިވާ ރެކޯޑަކަށް ވާންވާނެއެވެ. އަދި އިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑް ފޯމަކީ، އިލެކްޝަންސް ކޮމިޝަނުން ތައްޔާރުކޮށްފައިވާ ފޯމަކަށް ވާންވާނެއެވެ.\nމި އިންތިޚާބަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ، 2021 އޮގަސްޓު 29 ވާ އާދީއްތަ ދުވަހުގެ 08:00 ން ފެށިގެން، 2021 ސެޕްޓެންބަރު 13 ވާ ހޯމަ ދުވަހުގެ 13:00ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\n18 މުޙައްރަމް 1443\n26 އޮގަސްޓު 2021\n** އެޕްލިކޭޝަން ފޯމް ސެޓް (16 އޮކްޓޫބަރު 2021)\n** ބަނޑޭރިޕޭ މެނުއަލް


މެލޭޝިއާގެ އާބާދީބޮޑު ހުރިހާ ސިޓީތަކެއްގެ ފުރަބަންދުގެ މުއްދަތު އިތުރުކޮށްފި - Sandhaanu\nމެލޭޝިއާގެ އާބާދީބޮޑު ހުރިހާ ސިޓީތަކެއްގެ ފުރަބަންދުގެ މުއްދަތު އިތުރުކޮށްފި\nމެލޭޝިއާގެ އާބާދީބޮޑު ހުރިހާ ސިޓީތަކެއްގެ ފުރަބަންދުގެ މުއްދަތު ޑިސެންބަރު މަހުގެ9ދުވަހާއި ހަމައަށް އިތުރުކޮށްފައިވާ ކަމުގައި މެލޭޝިއާ ސަރުކާރުން އިއުލާންކޮށްފިއެވެ. އެހެންނަމަވެސް ފުރަބަންދުގެ މުއްދަތު މިއަހަރުގެ ޑިސެންބަރު މަހުގެ ނިޔަލަށް ދެމިގެންދާނެ ކަމަށް ގިނަބަޔަކު ގަބޫލު ކުރެއެވެ.\nމި ފުރަބަންދުގެ މުއްދަތު ޑިސެންބަރުގެ ފަހުން ދަމަހައްޓާނީކަމެއް ނުވަތަ ނޫންކަމެއް އަދި ނޭނގެއެވެ. އެހެންނަމަވެސް ފުރަބަންދުގެ މުއްދަތު ދިގުދެމިގެން ދިއުމުގެ ސަބަބުން އިގުތިސާދީ ގޮތުންނާއި ނަފްސާނީގޮތުން އަސަރުކޮށްފައިވާ މީހުންގެ ކަންބޮޑުވުންތައްދަނީ އިތުރުވަމުންނެވެ.


Iraq gai hunna America embassy gai roa kohalifi\nއިރާގުގައި ހުންނަ އެމެރިކާގެ އެމްބަސީގައި ރޯކޮށްލައިފި\nއިރާގުގައި ހުންނަ އެމެރިކާގެ އެމްބަސީގައި އަލިފާން ރޯވެފައި\nއިރާގުގައި ހުންނަ އެމެރިކާގެ އެމްބަސީގައި ހިޒުބުﷲ ޖަމާއަތަށް ތާއީދުކުރާ ބަޔަކު މިއަދު އަލިފާން ރޯކޮށްލައިފި އެވެ. އެމެރިކާއިން މި ހަފުތާގެ ތެރޭގައި ދިން ވައިގެ ހަމަލާއެއްގައި އިރާގުގައި ހަރަކާތްތެރިވާ ހިޒުބުﷲ ޖަމާއަތުގެ 25 މީހަކު ވަނީ މަރުވެފަ އެވެ.\nއަލިފާން ރޯކުރީ އެ މީހުންގެ މަރަށް ބަދަލު ހިފުމުގެ ގޮތުންނެވެ. އެމްބަސީގައި އަލިފާން ރޯކުރީ އެމެރިކާއާ ދެކޮޅަށް ކުރަމުން ދިޔަ މުޒާހަރާއެއްގެ ތެރެއިންނެވެ.\nއަލިފާން ރޯކުރުމުގެ ކުރިން އެމްބަސީއަށް ވަނީ ވަރަށް ބޮޑަށް ގެއްލުންދީފަ އެވެ. އަލިފާން ރޮކޮށްލި ވަގުތު އެމްބަސީގައި އެމެރިކާގެ ސިފައިންގެ ތިން މީހަކު ތިއްބެވެ. ހަމަލާދިން މީހުން ވަނީ އެމްބަސީގެ ކައުންޓަރު ކައިރިއަށް ގޮސް އެތިން މީހުން ބޭރުކުރަން ވެސް އެދިފަ އެވެ. އެކަމަށް އެމްބަސީން އިންކާރުކުރުމުން އަލިފާން ރޯކޮށްލާނެ ކަމުގެ އިންޒާރު ދިނެވެ. އަލިފާން ރޯކޮށްފައިވަނީ ކައުންޓަރު ކައިރީގަ އެވެ.\nއެމްބަސީގެ ތެރެއަށް ވަނުމުގެ ކުރިން އަލިފާން ރޯކުރި މީހުން ވަނީ އެމްބަސީގެ ކާރުތަކަށް ވެސް ގެއްލުންދީފަ އެވެ. އެކަން ހުއްޓުވަން އެމްބަސީގެ މީހުން މަސައްކަތް ކުރުމުން އެމީހުނަށް ވެސް ވަނީ ހަމަލާދީފަ އެވެ. އެމްބަސީގައި ރޯކޮށްލި މީހުން ތިބީ ކެމަފްލާޖް ހެދުން ލައިގެން ކަމަށް އެމްބަސީގެ މުވައްޒިފުން ވަނީ ބުނެފަ އެވެ. އަދި އެމީހުންގެ އަތުގައި އެއްވެސް ކަހަލަ ހަތިޔާރެއް ނެތް ކަމަށް ވެސް ބުނެފައި ވެއެވެ.


Furaansaai svizalendun dhevana buruge jaagaeh kashavaru kohfi\nފުރާންސާއި ސްވިޒަލެންޑުން ދެވަނަ ބުރުގެ ޖާގައެއް ކަށަވަރު ކޮށްފި\nޔޫރޯ 2016 ފުޓްބޯޅަ މުބާރާތުގެ ދެވަނަ ބުރުން ފުރާންސާއި ސްވިޒަލެންޑުން ދެވަނަ ބުރުގެ ޖާގައެއް ހޯދައިފި އެވެ.\nފުރާންސާއި ސްވިޒަލެންޑް ރޭ ބައްދަލުކުރި މެޗު ނިމުނީ 0-0 އިން އެއްވަރުވެގެންނެވެ. ރޭގެ މެޗުގައި ފުރާންސުން މޮޅަށް ކުޅުނުއިރު ޑިމިޓްރީ ޕައޭޓް އަދި ޕައުލް ޕޮގްބާ ފޮނުވާލި ދެ ހަމަލާ ވަނީ ގޯލުގެ ދަނޑިއަށް އަމާޒުވެފަ އެވެ. މިއީ ސްވިޒަލެންޑަށް ޔޫރޯ މުބާރާތެއްގެ ގުރޫޕް ސްޓޭޖް ފަހަނާޅައި ދެވުނު ފުރަތަމަ ފަހަރެވެ.\nރޭ މި ގުރޫޕްގައި ކުޅުނު އަނެއް މެޗުގައި އަލްބޭނިއާ އިން ވަނީ 1-0 އިން ރޮމޭނިއާ ބަލިކޮށްފަ އެވެ. މެޗުގެ ހަމައެކަނި ލަނޑު ޖެހީ މެޗުގެ 43 ވަނަ މިނެޓްގައި ލެޑިއަން މެމުޝާޖް ނަގައިދިން ހުރަހަކުން ބޮލުން ޖަހައި އަމަންޑޯ ސަޑީކޫ އެވެ. މިއީ ޔޫރޯ ފުޓްބޯޅަ މުބާރާތުގައި މުޅިން އަލަށް ވާދަކުރާ އަލްބޭނިއާ އަށް މި މުބާރާތުގައި ކާމިޔާބު ކުރެވުނު ފުރަތަމަ ލަނޑެވެ. އަދި މިއީ އެ ޓީމުން ހޯދި ފުރަތަމަ މޮޅެވެ.\nސަޑިކޫ ލަނޑު ޖަހަނީ\nމި ގުރޫޕްގެ އެއްވަނަ އަށް7ޕޮއިންޓާއެކު ފުރާންސް ދިޔައިރު ސްވިޒަލެންޑުން ދެވަނަ ހޯދީ5ޕޮއިންޓާއެކު އެވެ. އަލްބޭނިއާ އަށް ވެސް ދެވަނަ ބުރަށް ދިއުމުގެ ހަނި ފުރުސަތެއް އޮތްއިރު ރޮމޭނިއާ އެއް ޕޮއިންޓާއެކު ވަނީ މި މުބާރާތާ އަލްވަދާއު ކިޔާފަ އެވެ.\nމިރޭ މި މުބާރާތުގެ ގުރޫޕް ބީ ގެ ފަހު ދެ މެޗު ކުޅޭއިރު ބައްދަލުކުރާނީ ރަސިޔާ އާއި ވޭލްސް އަދި އިންގްލެންޑާއި ސްލޮވާކިޔާ އެވެ. މި ގުރޫޕްގެ އެއްވަނާގައި4ޕޮއިންޓާއެކު އިންގްލެންޑް އޮތްއިރު ވޭލްސް އާއި ސްލޮވާކިޔާ އަށް ލިބިފައިވަނީ3ޕޮއިންޓެވެ. ރަސިޔާ4ވަނާގައި އޮތީ 1 ޕޮއިންޓާ އެކު އެވެ.


MMPRC'ge membership fee kudakohfi\nއެމްއެމްޕީއާރްސީގެ މެމްބަރޝިޕް ފީ ކުޑަކޮށްފި\nމެމްބަރޝިޕް ފީ ކުޑަކުރީ މެމްބަރުން އިތުރުކޮށް މިހާރުގެ މެމްބަރުންގެ ބައިވެރިވުން އިތުރުކުރުމަށް\nމި އަހަރުގެ ނޮވެމްބަރު މަހުން ފެށިގެން މި ބަދަލުތައް ހިނގާނެ\nކ. މާލެ |2ނޮވެންބަރ 2019 | ހޮނިހިރު 08:44 | 2,443\nމޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން - ސަން\nމޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ މެމްބަރަކަށް ވުމަށް ދައްކަން ޖެހޭ ފީ ކުޑަކޮށްފިއެވެ.\nއެމްއެމްޕީއާރްސީއިން ކުރި އިއުލާނެއްގައި ބުނެފައިވަނީ، ޖެނުއަރީ 1 އިން ފެށިގެން މެމްބަރޝިޕް ފީ ކުޑަކުރުމަށް އެ ކޯޕަރޭޝަންގެ ޑިރެކްޓަރުންގެ ބޯޑުން ވަނީ ފާސްކޮށްފައި ކަމަށެވެ. އެގޮތުން ކުރިން ނަގަމުން އައި ބެޑް ޗަރޖަސް އުނިކޮށް، މިހާރު ދައްކަން ޖެހޭ ނޮމިނަލް ފީ ވަނީ ކުޑަކުރެވިފައެވެ.\nބަދަލު ގެނައި ސަބަބު އޮޅުން ފިލުވަމުން އެމްއެމްޕީއާރްސީއިން ބުނީ، މި ބަދަލު ގެނައުމުގެ މައިގަނޑު މަގުސަދަކީ އެ ކޯޕަރޭޝަނަށް މެމްބަރުން އިތުރު ކުރުމާއި، ފަތުރުވެރިކަމުގެ ދާއިރާގައި ހަރަކާތްތެރިވާ އެ ކޯޕަރޭޝަނާއި ގުޅިގެން ފަތުރުވެރިކަން އިޝްތިހާރުކޮށް ބައިވެރިވުން އިތުރު ކުރުން ކަމަށެވެ.\nއެ ކޯޕަރޭޝަނުން އިތުރަށް ބުނީ، ގެނެވުނު ބަދަލުތަކާއި އެއްގޮތަށް އޮކްޓޫބަރު މަހުގެ 31 ވަނަ ދުވަހުން ފީ ނަގަމުން ދާނެ ކަމަށެވެ.\nރާއްޖޭގެ ފަތުރުވެރިކަން އިޝްތިހާރު ކުރުމުގެ މަގުސަދުގައި އުފައްދާފައިވާ އެމްއެމްޕީއާރްސީގައި މިހާރު ވެސް ދިވެހިރާއްޖޭގެ ފަތުރުވެރިކަމުގެ ދާއިރާގައި މަސައްކަތްކުރާ ގިނަ ފަރާތްތަކެއް މެމްބަރުންގެ ގޮތުގައި ހަރަކާތްތެރިވެއެވެ. އޭގެ ތެރޭގައި ޓްރެވަލް އެޖެންޓުންނާއި ޑައިވް ސެންޓަރުތަކާއި އެއަރލައިންތަކުގެ އިތުރުން ފަތުރުވެރިންނަށް ތަފާތު އެކި ހިދުމަތްތައް ފޯރުކޮށްދޭ ފަރާތްތައް ހިމެނެއެވެ.\nފަތުރުވެރިކަން އިޝްތިހާރު ކުރުމުގެ ގޮތުން އެމްއެމްޕީއާރްސީއިން ވަނީ މިއަހަރުގެ މިހާތަނަށް ވެސް، 37 ފެއަރއަކާއި ރޯޑްޝޯތަކުގައި ބައިވެރިވެފައެވެ. އަދި ފެމިލިއަރައިޒޭޝަން ޓްރިޕްއަށް ދުނިޔޭގެ އެކި ކަންކޮޅުތަކުން ނޫސްވެރިން ގެނެސްގެން ވެސް ހަރަކާތްތަކެއް ދަނީ ހިންގަމުންނެވެ.\nއެމްއެމްޕީއާރްސީއަކީ ކުރީގެ ރައީސް މުހައްމަދު ނަޝީދުގެ ދައުރުގައި އުފައްދަވާފައިވާ ކޯޕަރޭޝަނެކެވެ. އިކޮނޮމިކް މިނިސްޓްރީގައި އެ ކޯޕަރޭޝަން ރަޖިސްޓްރީ ކޮށްފައިވަނީ 14 އޮގަސްޓް 2019 ގައެވެ. އެއީ ކުރިން ރާއްޖޭގެ ފަތުރުވެރިކަން އިޝްތިހާރު ކުރުމަށް ހަރަކާތްތެރިވި މޯލްޑިވްސް ޓޫރިޒަމް ޕްރޮމޯޝަން ބޯޑް އުވާލުމަށް ފަހު އުފެއްދި ކޯޕަރޭޝަނެކެވެ.


Sharafuddin School ge 11 aharun dhashuge team kulhunu dhevana match ves kaamiyaabu koffi\nޝަރަފުއްދީން ސްކޫލްގެ 11 އަހަރުން ދަށުގެ ޓީމް ކުޅުނު ދެވަނަ މެޗް ވެސް ކާމިޔާބު ކޮށްފި\nއައްޑޫ އިންޓަރ ސްކޫލް ނެޓްބޯޅަ މުބާރާތުގައި ޝަރަފުއްދީން ސްކޫލްގެ 11 އަހަރުން ދަށުގެ ޓީމް ކުޅުނު ދެވަނަ މެޗް ވެސް އެ ޓީމުން ކާމިޔާބު ކޮށްފިއެވެ.\nމިއަދު ކުޅެވުނު 11 އަހަރުން ދަށުގެ އުމުރު ފުރާގެ މި މެޗަކީ ޝަރަފުއްދީން ސްކޫލްގެ ޓީމް މި މުބާރާތުގައި ކުޅުނު ދެވަނަ މެޗެވެ. މި މެޗްގައި މި ޓީމް ވާދަ ކޮށްފައިވަނީ މަރަދޫ ސްކޫލްގެ ޓީމާއިއެވެ. މިމެޗް 16 ޕޮޓް 1 ޕޮޓްގެ ނަތީޖާއަކުން ކާމިޔާބު ކޮށްފައިވަނީ ޝަރަފުއްދީން ސްކޫލްގެ ޓީމެވެ. މި މެޗްގައި ޝަރަފުއްދީން ސްކޫލްގެ ޓީމުން ރީތި ކުޅުމެއް ދައްކާފައިވެއެވެ. މެޗްގެ3ކުއާޓަރ ނިމުނު އިރުވެސް މަރަދޫ ސްކޫލް ޓީމަށް ޕޮޓެއް ކާމިޔާބު ކުރެވިފައިނުވެއެވެ. އެ ޓީމަށް ކާމިޔާބު ކުރެވުނު ހަމަ އެކަނި ޕޮޓް ކާމިޔާބު ކުރެވުނީ މެޗް ނިމެން ގާތްވެފައި ވަނިކޮށެވެ.\nމި މެޗްގެ "ކްއީން އޮފް ދަ މެޗް" ގެ މަޤާމަށް ހޮވިފައިވަނީ ޝަރަފުއްދީން ސްކޫލް ޓީމްގެ ސެންޓަރ ގެ މަޤާމަށް ކުޅޭ ދަރިވަރު ފާތިމަތު ޖުމާން ޢަބްދުﷲ އެވެ.\nމި މުބާރާތުގައި މިޓީމް ފުރަތަމަ ބައްދަލު ކޮށްފައިވަނީ ހުޅުދޫ ސްކޫލްގެ ޓީމާއިއެވެ. އެ މެޗް ވެސް7ޕޮޓް3ޕޮޓްގެ ނަތީޖާ އަކުން ކާމިޔާބު ކުރީ ޝަރަފުއްދީން ސްކޫލްގެ ޓީމެވެ. އެ މެޗް ގެ ވެސް " ކްއީން އޮފް ދަ މެޗް" އަށް ހޮވުނީ އެ ޓީމްގެ ސެންޓަރ އަށް ކުޅޭ ދަރިވަރު ފާތިމަތު ޖުމާން ޢަބްދުﷲ އެވެ.\nމުބާރާތުގެ ގްރޫޕް ސްޓޭޖްގައި ދެން ޝަރަފުއްދީން ސްކޫލްގެ 11 އަހަރުން ދަށުގެ ޓީމް ބައްދަލު ކުރާނީ ހިރާ ސްކޫލްގެ ޓީމާއިއެވެ.\nއައްޑޫ އިންޓަރ ސްކޫލް ނެޓްބޯޅަ މުބާރާތް 2018 އިންތިޒާމް ކޮށް ކުރިޔަށް ގެންދަނީ ޝަރަފުއްދީން ސްކޫލުންނެވެ. މިއީ މި މުބާރާތް ބާއްވާތާ3ވަނަ އަހަރެވެ. ކުރީ ދެ އަހަރު މި މުބާރާތް އިންތިޒާމް ކޮށްފައިވަނީ ހިތަދޫ ސްކޫލުންނެވެ. މި މަހުގެ 20 ވަނަ ދުވަހުން ފެށިގެން ކުރިޔަށްދާ މި މިބާރާތުގެ ފައިނަލްތައް ކުޅޭނެ ކަމަށް ބެލެވިފައިވަނީ މި މަހުގެ 28 ވަނަ ދުވަހުއެވެ.\nއައްޑޫ އިންޓަރ ސްކޫލް ނެޓްބޯޅަ މުބާރާތް


SunOnline: Assange ge machah kuri rape ge thuhumathu anekkaaves thahugeegu kurany\nއަސާންޖްގެ މައްޗަށް ކުރި ރޭޕްގެ ތުހުމަތު އަނެއްކާވެސް ތަހުގީގު ކުރަނީ\nރުގިއްޔާ މުހައްމަދު މޫސާ 13 May 2019, 23:52\nސްޓޮކްހޯމް (މެއި 13): ވިކިލީކްސްގެ ބާނީ ޖޫލިއާން އަސާންޖްގެ މައްޗަށް ކުރި ރޭޕްގެ ތުހުމަތު އަނެއްކާވެ ތަހުގީގު ކުރަން ސްވިޑެންއިން ނިންމައިފި އެވެ.\nއަސާންޖްގެ މައްޗަށް ރޭޕްގެ ތުހުމަތު ކުރީ ސުވިޑެންގައި 2010 ވަނަ އަހަރު އޮތް ވިކިލީކްސް ކޮންފަރެންސަކަށް ފަހުގަ އެވެ. އެކޮންފަރެންސަށް ފަހު އަސާންޖް އިނގިރޭސިވިލާތުގައި ހުއްޓާ އެގައުމުން އޭނާ ހައްޔަރު ކުރި އެވެ. އަދި ކަފާލާތުގެ ދަށުން އަސާންޖް ދޫކޮށްލުމުން 2012 ވަނަ އަހަރު އޭނާ އިކުއެޑޯގެ ހިމާޔަތް ހޯދައި، ފާއިތުވި ހަތް އަހަރު ހޭދަ ކުރީ އިނގިރޭސިވިލާތުގައި ހުންނަ އިކުއެޑޯގެ އެމްބަސީގަ އެވެ.\nނަމަވެސް މިދިޔަ މަހު އިކުއެޑޯއިން ވަނީ އަސާންޖަށް ދިން ހިމާޔަތް އަނބުރާ ގެންގޮސްފަ އެވެ. އަދި އިނގިރޭސިވިލާތުން ވަނީ އޭނާ ހައްޔަރުކޮށް، ކަފާލާތުގެ ދަށުން ދޫކޮށްލި އިރު ކުރި ޝަރުތުތަކާ ހިލާފުވުމުން 50 ހަފްތާއަށް ޖަލަށް ލާން ހުކުމްކޮށްފަ އެވެ.\nއަސާންޖްގެ މައްޗަށް ކުރި ރޭޕްގެ ތުހުމަތު ތަހުގީގު ކުރުން ހުއްޓާލަން ސުވިޑެންއިން ނިންމީ އޭނާ އެމްބަސީގައި ހުރުމުންނެވެ. ނަމަވެސް މިހާރު އަސާންޖް ހައްޔަރުކޮށްފައި ވުމުން، އޭނާގެ މައްޗަށް ރޭޕްގެ ތުހުމަތު ކުރި މީހާގެ ވަކީލު ވަނީ އެމައްސަލަ އަލުން ބަލައިދިނުމަށް ޕްރޮސިކިއުޓަރުން ގާތުގައި އެދިފަ އެވެ.\nސުވިޑެން އިން ބުނި ގޮތުގައި އަސާންޖް ހައްޔަރު ކުރަން އެގައުމުން ބައިނަލްއަގުވާމީ އަމުރެއް ނެރޭނެ އެވެ. އަދި އޭނާ ސުވިޑެންއާ ހަވާލު ކުރުމާ ބެހޭ ގޮތުން ގޮތެއް ނިންމާނީ އިނގިރޭސިވިލާތުންނެވެ. އެމެރިކާއިންވެސް ވަނީ އަސާންޖް އެގައުމާ ހަވާލު ކުރުމަށް އެދިފަ އެވެ. އެއީ ވިކިލީކްސްއިން އެމެރިކާގެ ސަރުކާރުގެ ސިއްރު ލިޔެކިޔުންތަކެއް ލީކުކޮށްލި މައްސަލައިގަ އެވެ.\nޔޫކޭއިން ރާއްޖެއަށް ފުރަތަމަ ފަަހަރަށް ރެޒިޑެންޓް ސަފީރެއް


ސަލާމަތީ ޚިދުމަތްތަކަށް ނިސްބަތްވާ ފަރާތްތަކުން އެމްޑީޕީގެ މަޖިލިސް މެންބަރުންނަށް އަނިޔާކުރި މައްސަލަ އާ ގުޅިގެން ބާއްވާ އައިޕީޔޫގެ ބައްދަލުވުމަކަށް އީވާ ފުރާ ވަޑައިގެންފި – Maldivian Democratic Party\nސަލާމަތީ ޚިދުމަތްތަކަށް ނިސްބަތްވާ ފަރާތްތަކުން އެމްޑީޕީގެ މަޖިލިސް މެންބަރުންނަށް އަނިޔާކުރި މައްސަލަ އާ ގުޅިގެން ބާއްވާ އައިޕީޔޫގެ ބައްދަލުވުމަކަށް އީވާ ފުރާ ވަޑައިގެންފި\nސަލާމަތީ ޚިދުމަތްތަކަށް ނިސްބަތްވާ ފަރާތްތަކުން ރައްޔިތުންގެ މަޖިލީހުގެ އެމްޑީޕީ މެންބަރުންނަށް ލާ އިންސާނީ އަނިޔާކޮށް ޤާނޫނާ ޚިލާފަށް ހިފައި ހައްޔަރުކޮށް އަދި ވަކިން ޚާއްސަކޮށް ފެބްރުއަރީ7އަދި 8 ގައި ކުރި އަނިޔާތަކުގެ މައްސަލައާ ގުޅިގެން ބާއްވާ އިންޓަރ ޕާރލަމެންޓްރީ ޔޫނިއަން (އައިޕީޔޫ)ގެ ހިއުމަން ރައިޓްސް ކޮމިޓީގެ3ވަނަ ބައްދަލުވުމުގައި ބައިވެރިވެވަޑައިގެންނެވުމަށް އެމްޑީޕީ ޕާލަމެންޓްރީ ގްރޫޕްގެ ވިޕް އަދި ރައްޔިތުންގެ މަޖިލީހުގެ ގަލޮޅު އުތުރު ދާއިރާގެ މެންބަރު އީވާ ޢަބްދުﷲ މިއަދު ކެނެޑާގެ ކިއުބެކް އަށް ފުރާވަޑައިގެންފިއެވެ.\nމި ބައްދަލުވުން އޮންނާނީ މި މަހުގެ 21 ން 26 އަށެވެ.\nއައިޕީޔޫގެ ހިއުމަންރައިޓްސް ކޮމިޝަނަށް މި މައްސަލަތަށް ހުށަހަޅާފައިވަނީ އެމްޑީޕީގެ ފަރާތުންނެވެ. އެއީ ޔުގެންޑާގެ ކަމްޕާލާ ގައި އޮތް ބައްދަލުވުމުގައެވެ. އޭގެ ފަހުން ސްވިޒަލޭންޑްގެ ޖެނީވާގައި ފޮލޯއަޕް ބައްދަލުވުމެއް ބާއްވާފައިވެއެވެ.\nކިއުބެކް ގައި އޮންނަ ބައްދަލުވުމަކީ އެ މައްސަލަތަކާ ގުޅޭ ނިންމުން ނިންމާނޭ ބައްދަލުވުމެވެ. އަދި މި ބައްދަލުވުމަށް ފަހު، އައިޕީޔޫގެ އެ މައްސަލަތަކާ ގުޅޭ ރިޕޯޓު އާންމުކުރާނޭ ކަމަށް އުއްމީދުކުރާ ކަމަށް އެމްޑީޕީން ބުނެއެވެ.\nއެ މައްސަލަތަކާ ގުޅޭ އައިޕީޔޫގެ3ރިޕޯޓެއް މީގެ ކުރިން ވެސް ވަނީ ސިއްރު ރިޕޯޓުތަކެއްގެ ގޮތުގައި ސަރުކާރާއި މަޖިލީހަށް ހުށަހަޅާފައެވެ.


Dharubaaruge | Mihaaru\nހޮޓެލް އޭޝިއާ، މިތަނުން ނުލިބޭ އެއްޗެއް ނެތް!\nހޮސްޕިޓަލިޓީ އިންޑަސްޓްރީ ތެރޭ ހިމެނޭ ވިޔަފާރިތަކަށް (ރިސޯޓް، ގެސްޓް ހައުސް، ހޮޓާ، ރެސްޓޯރަންޓް، ކެފޭ، މިއިން ކޮންމެ ނަމެއްގެ ތެރެ އަށް ފެތުނަސް) ދިމާވާ ކޮންމެ މައްސަލައަކަށް ވެސް މި ތަނުގައި ހައްލު އެބައޮތެވެ. ހިދުމަތް އިތުރަށް ތަރައްގީކޮށް، ފެންވަރު ރަނގަޅު ކުރަން ބޭނުންވާ ހުރިހާ ސާމާނެއް ވެސް އެބަހުއްޓެވެ.\nމޫދަށް ނޭރި، ކަނޑު އަޑި ތަަޖުރިބާ ކުރުމުގެ ފުރުސަތު!\nމޫދަށް ނޭރި، ކަނޑު އަޑި ތަަޖުރިބާ ކުރަން ބޭނުންވާ ފަރާތްތަކަށް އެ ފުރުސަތު "ވާޗުއަލް ރިއަލިޓީ ޒޯނެއް" މެދުވެރިކޮށް މެރިން އެކްސްޕޯ އިން ދީފި އެވެ.\nދެ ފަޅި ވެފައިވާ، ވެރިކަންކުރާ ޕީޕީއެމްގެ ފަސް ވަނަ އަހަރީ ދުވަސް ފާހަގަކުރަން ކުރީގެ ރައީސް އަދި އެ ޕާޓީގެ ރައީސް މައުމޫން އަބްދުލް ގައްޔޫމް ބާއްވަވާ ޖަލްސާއަށް ދަރުބާރުގެ...\nއާއްމުންގެ ބޭނުންތަކަށް ދަރުބާރުގެ ނުލިބޭ ކަމުގެ ޝަކުވާ ބޮޑުވެފައި ވަނިކޮށް، އަންނަ ޖެނުއަރީ މަހު ބާއްވާ ލޯކަލް ކައުންސިލްތަކުގެ އިންތިހާބަށް ޕީޕީއެމްގެ މުސްތަޝާރު އަދި...


Vazeefaa dhinumugai mihaaru iskan dheny hunarah: Maleeh\nވަޒީފާ ދިނުމުގައި މިހާރު އިސްކަން ދެނީ ހުނަރުވެރި ކަމަށް: މަލީހު\nއިމްތިހާނުތަކުން ހޯދާ މަތީ މާކުހާއި ލިބޭ ސެޓްފިކެޓްތަކަށްވުރެ ވަޒީފާ ދިނުމުގައި މިހާރު އިސްކަން ދެނީ މައްސަލަތައް ހައްލު ކުރުމަށް ބޭނުންވާ ހުނަރު ހުންނަ ޒުވާނުންނަށް ކަމަށް ކޮމިއުނިކޭޝަންސް މިނިސްޓަރު މުހައްމަދު މަލީހް ޖަމާލް ވިދާޅުވެއްޖެ އެވެ.\nބައިނަލްއަގުވާމީ ތައުލީމާއި ބެހޭ ދުވަހާއި ގުޅިގެން މިނިސްޓަރު މިއަދު ނެރުއްވި ބަޔާނެއްގައި ވިދާޅުވީ، އިގްތިސާދީ ތަރައްގީ އާއި ދިރިއުޅުމުގެ ވައްޓަފާޅި އަށް ދަނީ ބޮޑެތި ބަދަލުތަކެއް އަންނަމުން ކަމަށެވެ. އެގޮތުން، ހުރިހާ ކަމެއްގައި ސައިންސާއި ޓެކްނޮލޮޖީ އަށް ބަރޯސާ ވަމުން އަންނައިރު ވަޒީފާތައް ދިނުމުގައިވެސް މިހާރު އިސްކަން ދެނީ މައްސަލަތަކަށް ކުރިމަތި ލުމާއި އެ ކަންކަން ހައްލު ކުރުމަށް ބޭނުންވާ ހުނަރަށް ކަމަށެވެ.\nމިނިސްޓަރުގެ ބަޔާނުގައި، ހިސާބު އިލްމަކީ ޒަމާނަށް ބޭނުންވާ ފަންނުތަކުގެ ބިންގަލަކީ ހިސާބު ކަމަށް ވިދާޅުވެ އެވެ. އެގޮތުން، ސިވިލް އިންޖިނިއަރިން އާއި ރޮބޮޓިކްސް އާއި ކެމިސްޓްރީ ފިޒިކްސް އަދި ކުރެހުން ފަދަ މާއްދާ ތަކުގައިވެސް އެންމެ މުހިއްމީ ހިސާބު އިލްމު ކަމަށް ވިދާޅުވި އެވެ.\n"ހިސާބު ފޮތުގައި އޮންނަ ނަމްބަރުތަކާއި ފޯމިއުލާތަކަކީ ޕްރެކްޓިސް ކޮށްލަން އޮންނަ އެއްޗެއް ކަމަށް ގަބޫލުކޮށްގެން ނުވާނެ. ކޮންމެ ފޯމިއުލާއެއްވެސް މުހިއްމުވާ ގޮތަށް ދަރިވަރުންނަށް ކިޔަވައިދޭންޖެހޭ. އަދި ދިރިއުޅުމުގައި އެ ފޯމިއުލާތައް އެޕްލައި ކުރާނެ ގޮތްވެސް ކިޔައިދޭން ޖެހޭ" މިނިސްޓަރުގެ ބަޔާނުގައިވެ އެވެ.\nއަދި، ސަރުކާރުގެ ސްޓްރެޓަޖިކް އެކްޝަން ޕްލޭންގައި ސައިންސް އާއި ޓެކްނޮލޮޖީ އަދި އިންޖިނިއަރިން އާއި ހިސާބު އިލްމު ތައުލީމީ މަންހަޖުގެ ތެރެއިން ފޯރުކޮށްދޭން ފަށާފައިވާތީ ތޫނުފިލި އުފެއްދުންތެރި ޖީލެއް ބިނާކުރަމުން އަންނަ ކަން މިނިސްޓަރުގެ ބަޔާނުގައި ފާހަގަކޮށްފައި ވެ އެވެ.\nޒުވާނުން ކުޑަކުދިން މުހައްމަދު މަލީހު ޖަމާލް\nޓީޗަރުންނަށް ސައިކޮލޮޖިކަލް ފަސްޓް އެއިޑް ދެނީ


18 ޑިސެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nލިޔުނީ: އައްޝައިޚު ޢަބްދުއްރަޙީމް ބިން މުޙައްމަދު\nއެންމެ ފުރަތަމަ ޢަރަބި ބަހުން ޤުރުއާން ލިޔެވުނު އިރު އޭރު ޤުރުއާނުގައި އެއްވެސް ތިއްކެއް ނުވަތަ ފިއްޔެއް ނުޖަހައެވެ. ލިޔެވިފައި ހުންނަނީ މަތީގައިގައިވާ ފޮޓޯގައި ފެންނަން އެހެރަ ގޮތަށެވެ.\nއެޔަށްފަހު ޤުރުއާނުގައި އެންމެ ފުރަތަމަ ފިލީގެ ގޮތުގައި ބޭނުންކުރެއްވުމަށް ނުކުތާ ޖެއްސެވީ ތާބިޢީ ބޭކަލެއްކަމަށްވާ އަބޫ އަސްވަދުއް ދުއަލީ ރަޙިމަހުﷲއެވެ. އެކަލޭގެފާނު ޖެއްސެވީ އަބަފިއްޔަށް މަތީގައި ރަތްތިއްކެއް އަދި އިބިފިއްޔަށް ތިރީގައި ތިއްކެއް އަދި އުބުފިއްޔަށް އަކުރުގެ މަތީގައި އަރިމަތީގައި ތިއްކެކެވެ. ތިރީގައިވާ ދޭއްޖަހާފައިވާ ލިޔުންކޮޅުގައި އެވަނީ އޭގެ މިސާލެކެވެ.\nއެކަލޭގެފާނަކީ އެންމެ ފުރަތަމަ ޢަރަބި ބަހުގެ ޤަވާޢިދު އެކުލަވާލެއްވި ބޭފުޅާގެ ގޮތުން މަޝްހޫރުވެފައިވާ ބޭފުޅާއެވެ. އެކަލޭގެފާނު އުޅުއްވީ ޢަލީ ރަޟިޔަﷲ ޢަންހާއި އެކުގައެވެ. އަދި އަވަހާރަވީ ހިޖުރީ ސަނަތުން 69 ވަނަ އަހަރުއެވެ. (އެއީ މީލާދީ ގޮތުން 688 ވަނަ އަހަރު ހިސާބެވެ).\nއެޔަށްފަހު މިހާރު މިފެންނަ ގޮތަށް ފިލިޖެއްސެވީ އަލްޚަލީލު ބިން އަޙުމަދު އަލްފަރާހީދީ ރަޙިމަހުﷲއެވެ. އެކަލޭގެފާނު އުބުފިއްޔާއި އަބަފިއްޔާއި އިބިފިލިޖެއްސެވިއެވެ. އަދި އަކުރުތައް ވަކިކުރަން ތިކިޖެއްސެވިއެވެ.\nމަތީގައިވާ ފޮޓޯގައި ހަތަރެއްގައި އެފެންނަނީ އެކަލޭގެފާނު ފިލިޖެއްސެވި ގޮތުގެ މިސާލެކެވެ.\nއެކަލޭގެފާނު އަވަހާރަވެ ވަޑައިގަތީ 173 ހިޖުރީ ސަނަތުގައެވެ. އެއީ ގާތްގަނޑަކަށް މީލާދީ ސަނަތުން 789 ވަނަ އަހަރުއެވެ.\nއެޔަށްފަހު ފޮތްތަކަށާއި އަދި ޙިޒުބުތަކަށް ބެއްސެވީ ނަޞްރު ބިން ޢާޞިމް އަދި ޔަޙުޔާ ބިން ޔަޢުމަރު ރަޙިމަޙުމަﷲއެވެ. އެއީ ޙައްޖާޖު ބިން ޔޫސުފުގެ ބެލުމުގެ ދަށުގައެވެ. އެއީވެސް ތާބިޢީ ބޭކަލުންގެ ދުވަސްވަރުގައެވެ.\n(މަތީގައިވާ މަޢުލޫމާތުގެ މަޞްދަރު: އިސްލާމްވެބް.)\nއިނގިރޭސި ވިލާތުން ފެނުނީ އެންމެ މުސްކުޅި ޤުރުއާނުގެ ކޮޕީއެއްތަ؟\nބަރމިންހަމް ޔުނިވަރސިޓީއިން ވަރަށްފަހުން ފެނުނު ޤުރުއާނުގެ ކޮޕީއަކީ ދުނިޔޭގައި އޮތް އެންމެ މުސްކުޅި ޤުރުއާން ކޮޕީކަމަށް ވަރަށް ފަހުން އަޑުއަރައިގެން ދިޔައެވެ. އެމީހުންގެ ޙުއްޖަތަކަށްވީ އޭގެ ކާރބަން ޑޭޓިންއިން ދައްކާ ތާރީޚެވެ. ނަމަވެސް ދެ ސަބަބަކާއި ހެދި އެއީ އެންމެ ގިނަދުވަސްވެފައިވާ ކޮޕީ ނޫންކަމުގައި ފާހަގަކޮށްލަން ޖެހެއެވެ. ނަމަވެސް ފުރަތަމަ ޤަރުނުގެ ކޮޕީއަކަށް ވުންގާތެވެ.\nހ. ކާރބަންޑޭޓިންއިން އެލިޔެފައިވާ އެތީގެ މުއްދަތު އެމީހުން ހާމަކުރާ މުއްދަތު، އެއީ ޤުރުއާން އޭގައި ލިޔެވިފައިވާތާ އެވަރަށް ދުވަސްވެފައިވާ ކަމަށް ހެއްކެއްނުދެއެވެ. ސަބަބަކީ އެއިން އެނގެނީ އޭގެ އުމުރުކަމުގައިވާތީއެވެ.\nށ. އޭގެ ފެންނަން ހުރި ކޮޕީތަކުގައި އަކުރުތަކުގައި ތިކި އަދި ރަތްތިކިވެސް ޖެހިފައި އެބަހުއްޓެވެ. މިއީ އެންމެ ފުރަތަމަ ލިޔެވުނު ޤުރުއާން ކޮޕީތަކުގައި ބޭނުންކުރެވުނު އެއްޗެއްސެއްނޫނެވެ. ތިކިޖެހުނީ މަތީގައިވާ ފަދައިން ޢަލީގެފާނުގެ އަރިސްބޭކަލެއްކަމުގައިވާ އަބޫ އަސްވަދުއް ދުވަލީއެވެ. އެއި ޢަލީގެފާނުގެ އަމުރުފުޅަށެވެ.\nوصلى الله وسلم على مخمد و آله صحبه أجمعين. آمين.\n30 ޑިސެންބަރު, 2017\nޢަރަބި ބަހުގެ ލުއި ޤަވާޢިދު – 7


ރާއްޖޭގެ ދެ ސިޓީއަށް ވައިޓް އެލާޓް ނެރެފި – Feshun.mv\nއައްޑޫގެ މަގެއްގައި ފެންބޮޑުވެފައި - ފޮޓޯ: ވިސާމް\nރާއްޖޭގެ ދެ ސިޓީއަށް ވައިޓް އެލާޓް ނެރެފި\n13 ފެބްރުއަރީ 2019 - 12:57\nރާއްޖޭގެ އެންމެ ދެކުނުގެ އަތޮޅުތަކަށް މޫސުން ރަނގަޅުވެފައި ނުވާއިރު، އިތުރަށް މޫސުން ގޯސްވާނެ ކަމަށް ލަފާކޮށް މޫސުމާ ބެހޭ ޤައުމީ އިދާރާއިން ވައިޓް އެލާޓް ނެރެފިއެވެ.\nމެޓް އޮފީހުން ވައިޓް އެލާޓް ނެރެފައިވަނީ، އައްޑޫ ސިޓީއާއި، ފުވައްމުލައް ސިޓީއަށެވެ.\nއިރުއޮއްސި 06:00 އިން މިރޭ 23:00 އަށް ނެރެފައިވާ ވައިޓް އެލާޓުގައި ބުނެފައިވަނީ ފުވައްމުލައް ސިޓީ އަދި އައްޑޫ ސިޓީ ހިމެނޭ ސަރަހައްދަށް ގުގުރުމާއެކު ވާރޭ ބޯކޮށް ވާރޭ ވެހޭނެ ކަމަށާއި، ވިލާގަނޑުގައި ގާތްގަނޑަކަށް 40 މޭލަށް ވައި ބާރުވާނެކަމަށް ލަފާކުރެވޭ ކަމަށެވެ.\nމޫސުމާބެހޭ ޤައުމީ އިދާރާއިން ވިދާޅުވީ، ދެކުނުގެ އެކި ހިސާބަށް ވިއްސާރަ ކުރުމާއެކު ބޯކޮށް ވާރޭ ވެހި، ގުގުރުން އެކަށީގެންވާ ކަމަށާއި، މެދުތެރޭގެ އަތޮޅުތަކަށް ކެރީގެ އަސަރު ފޯރާނެކަމަށް އަދި އުތުރުގެ މޫސުން އާންމު ގޮތެއްގައި ރަނގަޅު ވާނެކަމަށެވެ.\nއިރުއުތުރާއި އިރުން، ދެކުނުގެ އަތޮޅުތަކަށް ގަޑިއަކު7މޭލާއި 17 މޭލާ ދެމެދުގެ ބާރު މިނުގައި ވައި ޖެހޭނެ. އެހެން ހިސާބުތަކަށް ގަޑިއަކު 13 މޭލާއި 23 މޭލާ ދެމެދުގެ ބާރު މިނުގައި ވައި ޖެހޭނެ. ވިލާ ގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވުން އެކަށީގެންވާ ކަމަށްވެސް މެޓް އޮފީހުން ވިދާޅުވިއެވެ.\nދެކުނުގެ އަތޮޅުތަކުގެ ކަނޑުތައް އާދައިގެ ވަރަކަށް ގަދަ ވާނެ ކަމަށާއި، އެހެން ހިސާބުތަކުގެ ކަނޑުތައް އާންމު ގޮތެއްގައި ގަދަ ވާނެ ކަމަށްވެސް މެޓް އޮފީހުން ވަނީ ވިދާޅުވެފައެވެ. އަދި މެދުތެރެ އާއި އުތުރު އަތޮޅުތަކުގައި ކަނޑު ދަތުރު ކުރަށްވާ ފަރާތްތަކުން މޫސުމަށް ސަމާލު ވުމަށްވެސް މެޓް އޮފީހުން ވަނީ އިލްތިމާސް ކުރައްވާފައެވެ.\nއައްޑޫ އަދި ފުވައްމުލަކު ސިޓީއަށް ވައިޓް އެލާޓް ނެރުނުއިރު، ޤައުމީ ދިފާއީ ބާރުންވެސް ވަނީ މޫސުމަށް ބަލައިގެން ކަނޑު ދަތުރު ކުރެއްވުމަށް އިލްތިމާސް ކުރައްވާފައެވެ.\nމާލެ ސިޓީގެ ބިންތަކާއި މާރުކޭޓުތަކުގެ ކުލި ކައުންސިލަށް ދައްކަންޖެހޭ ގޮތް ހަދަނީ\n“ސްޕައިޑަރ މޭން”ގެ ތަރި ޖޭކޮބް ވަރަށް ބޮޑަށް ހިއްކާލައިފި، ފޭނުންނަށް ޝޮކެއް!


މިހިރަ ބޮޑާ އިންސާނާ އޭ ވިދާޅުވެ ވަކީލު ޝަހީދު ރ.ނަޝީދަށް ވަރުގަދަ އިންޒާރެއްދެއްވައިފި – DhiDaily\nރައްޔިތުންގެ މަޖިލީހުގެ ޖަލްސާތަކުގައި މެންބަރުން ވާހަކަދައްކަވާއިރު ކީރިތި ޤުރުއާނުގެ އާޔަތްތަކާއި އާޔަތްތަކުގެ މާނަ ވިދާޅުނުވުމަށް މަޖިލީހުގެ ރައީސް ނަޝީދު އެންގެވުމުން ޤާނޫނީ ވަކީލު މުޙައްމަދު ޝަހީދު، ނަޝީދަށް ވަރުގަދަ އިންޒާރަކުން އިންޒާރުކުރައްވައިފިއެވެ.\nރައްޔިތުންގެ މަޖިލީހުގެ ހޯމަދުވަހުގެ ޖަލްސާގައި ހޯމް މިނިސްޓަރު އިމްރާނުގެ އިތުބާރު ނެތްކަމުގެ މައްސަލައިގައި ވާހަކަދައްކަވަމުން މަޖިލީހުގެ މައިނޯރިޓީ ލީޑަރު އަދި އޭދަފުށީ ދާއިރާގެ މެންބަރު އަޙްމަދު ސަލީމް ވަނީ ކީރިތި ޤުރުއާނުގެ އާޔަތަކާއި މާނަ ވިދާޅުވެފައެވެ.\nނަމަވެސް އެ އާޔަތް ފުރިހަމަނުކުރެއްވެނީސް ރައީސް ނަޝީދު ވަނީ އެކަން ހުއްޓުވާފައެވެ. އަދި ”އަޅުގަނޑު ޤުރުއާން ހިތުދަހެއް ނޫން“ ކަމަށާއި އެހެންކަމުން އެ ގޮތަށް ވާހަކަދެއްކެވުމުން އުނދަގޫފުޅުވާކަމަށް ރައީސް ނަޝީދު ވަނީ ވިދާޅުވެފައެވެ.\nމި ގޮތުން ރައީސް ނަޝީދަށް ޓެގްކުރައްވައި ކުރެއްވި ޓްވީޓެއްގައި ވަކީލު ޝަހީދު ވިދާޅުވީ ކީރިތި ޤުރުއާނުގެ އަޑު އިވުމުން މުއުމިނުންގެ ހިތްތަކަށް ފިނިކަން ލިބިގެންދާ ކަމަށެވެ.\nނަމަވެސް ލާދީނީ މުނާފިޤުންނަށް ކީރިތި ޤުރުއާނުގެ އާޔަތްތައް އަޑުއިވުމުން އަންނަ ރުޅި މިހާރު ހާމަވެއްޖެކަމަށް ވެސް ޝަހީދު ވިދާޅުވިއެވެ.\n”މިހިރަ ބޮޑާ އިންސާނާއެވެ. ޤިޔާމަތް ދުވަހުގައި ތިޔަ މަޤާމާއި ޖާހަކުން ކުރެވޭނެ ކަމެއް ނޯންނާނެއެވެ.“ ވަކީލު ޝަހީދުގެ ޓްވީޓުގައި ވިދާޅުވެފައިވެއެވެ.\nވަކީލު ޝަހީދު މިހެން ވިދާޅުވެފައިވާއިރު، ޢަލީ ރަމީޒު ވަނީ ކީރިތި ޤުރުއާން އަޑުއިވުމުން އުނދަގޫވާނީ ޝައިޠާނުންނަށްކަމަށް ވިދާޅުވެފައެވެ.\nbodu kaafaru kaleyge anni\nmasthuvaathakehchahveshihvarudhey meeheh ganja naseed akee bodaa ekanyeh noon


Rey Baeh Rahthakah Udha Araifi - Vaguthu\nރޭ ބައެއް ރަށްރަށަށް އުދަ އަރައިފި\n4 މަސް ކުރިން ( ޖެނުއަރީ 3, 2022 )\n| އަޙްމަދު އިނާހް\nރ. ވާދޫއަށް އުދައިގެ އަސަރުކޮށްފައި: ފޮޓޯ- ވާދޫޓައިމްސް\nރޭ ރާއްޖޭގެ ބައެއް ރަށްރަށަށް އުދައިގެ އަސަރުކޮށްފައިވާ ކަމަށާއި މި ދުވަސް ރާއްޖޭގެ ހުރިހާ ރަށަކަށް ވެސް އުދަ އެރުމުގެ ފުރުސަތު އެބައޮތް ކަމަށް މޫސުމާއި ބެހޭ ގައުމީ އިދާރާއިން ވިދާޅުވެއްޖެއެވެ.\nމޫސުމާއި ބެހޭ ގައުމީ އިދާރާ (މެޓް އޮފީހުން) "ވަގުތަށް" ބުނީ ރޭ އުދަ އެރިކަމުގެ ރިޕޯޓު ލިބިފައިވަނީ ދެ ރަށަކުން ކަމަށާއި އެއީ ށ. ފޮނަދޫ އާއި ނ. ހޮޅުދޫ ކަމަށެވެ. އެހެންނަމަވެސް އެ އިދާރާއަށް ރިޕޯޓު ކޮށްފައިނުވި ނަމަވެސް ރާއްޖޭގެ އުތުރާއި ދެކުނުގެ ގިނަ ރަށްރަށަށް ކޮންމެވެސް ވަރަކަށް ރޭ ވަނީ އުދައިގެ އަސަރު ކޮށްފައެވެ.\nރ. އަތޮޅުގެ ގިނަ ރަށްތަކަކަށް ވެސް ވަނީ އުދައިގެ އަސަރުކޮށްފައެވެ. ހާއްސަ ގޮތެއްގައި އެ އަތޮޅު ވާދޫއަށް ވަނީ އުދައިގެ އަސަރު ވަރަށް ބޮޑަށް ކޮށްފައެވެ. އެގޮތުން އެރަށުގެ ބައެއް ސަރަހައްދުތަކަށް ވަނީ ވަރަށް ބޮޑަށް ގެއްލުން ވެފައެވެ.\nމީގެ އިތުރުން މި ދުވަސްވަރު ރާއްޖޭގެ ހުރިހާ ހިސާބުތަކެއްގައި ވެސް ދިޔަވަރު ބޮޑުވާނެ ކަމަށާއި މި ދުވަސް ވަރު ރާއްޖޭގެ ހުރިހާ ރަށަކަށް ވެސް އުދައިގެ އަސަރު ކުރުމުގެ ފުރުސަތު އެބައޮތް ކަމަށް މެޓް އޮފީހުން ވަނީ ލަފާކޮށްފައެވެ.\nމިރޭ ވެސް ބޮޑު ދިޔައިގައި އުދަ އެރުމުގެ ފުރުސަތު ރާއްޖޭގެ ހުރިހާ ރަށަކަށް ވެސް އެބައޮތްކަން ފާހަގަ ކުރައްވާ އެ އޮފީހުން ވަނީ މޫސުމަށް ސަމާލުވުމަށް އިލްތިމާސް ކޮށްފައެވެ.\nމޫސުން އަލިވާން ފަށައިފި، ވިލާގަނޑު ދެކުނަށް!\nމިއަދުވެސް މޫސުން ގޯސް: 45 މޭލަށް ވައިގަދަވެ، ކަނޑުތައްވެސް ގަދަ!\nމޫސުން ވަރަށް ގޯސް، ރީނދޫ ސަމާލު ތިން ވަނަ ފަހަރަށް އިތުރުކޮށްފި\nޖެނުއަރީ 3, 2022 10:40\nޙޯމް ޓޫރިޒަމް މެކުހަށް ޖަހަނީ ތީ!!\nޖެނުއަރީ 3, 2022 11:08\nތި މޫސުމާބެހޭ މަރުކަޒުގެ މީހުންނަށް އުނދައެރީމަތަ އިންގެނީ އުނދަ އަރާނެކަން.އަހަރެންދަރިފުޅަށްވެސް އިނގޭގެ އުނދަ އެރީމަ އުނދަ އެރީކަން.\nޖެނުއަރީ 3, 2022 12:08\nލާދީނީ ކަންކަން ގިނައިން ކުރާ ވަރަކަށް ކޯފާލެއްވުން ގިނަވާނެ. ހޯމް ޓޫރިޒަމޭ ކިޔައިގެން ކާފިރުން ގެއަށް ގެނެސްގެން އުޅެންޏާ އެމީހުން އުޅޭ ގޮތަށް އުޅެން ދަސްވެ ރާ ވެސް ބޮވޭނެ. އެހެން ކަންކަން ވެސް ކުރެވޭނެ. ރާއްޖޭގައި މިކަންކަން އާންމުވާއިރު މިއަށްވުރެ ބޮޑެތި ކޯފާތައް ލައްވާނެ. ބަލަންތިބޭތި. މިހާރު ޔޫރަޕުގެ ރަށްތައް އެދަނީ ގަންބަވައިގަންނަމުން. އަލިފާން ރޯވެ އަނދަމުން. ފެންބޮޑުވެ ޣަރަގުވަމުން. އެވާހަކަ މީޑިއާގައި ނުދައްކައެއްނު.


Afraasheem maraali kamah Humaam ehbasvee majbooreh nethi: Dhaulai\nއަފްރާޝިމް މަރާލިކަމަށް ހުމާމް އެއްބަސްވީ މަޖުބޫރެއް ނެތި: ދައުލަތް\nހުސެން ހުމާމް. - އަވަސް ފޮޓޯ: މުހައްމަދު އަޒާން\nޑރ. އަފްރާޝީމް އަލީ އަވަހާރަކޮށްލި މައްސަލާގައި މަރަން ހުކުމްކޮށްފައިވާ ހުސައިން ހުމާމް ކުށަށް އިއުތިރާފުވެފައިވަނީ އެއްވެސް މަޖުބޫރީ ހާލަތެއް ނެތި ކަމަށް ދައުލަތުން ބުނެފި އެވެ. އަދި، ނުކުރާ ކަމެއް ކުރި ކަމަށް މަޖުބޫރުކޮށްފައިވާ ހާލަތެއް ވެސް ނެތް ކަމަށް ދައުލަތުން ބުންޏެވެ.\nޑރ. އަފްރާޝީމް އަވަހާރަ ކޮށްލުމުގެ ކުށް ސާބިތުވެ ހުމާމަށް މަރުގެ ހުކުމް ކްރިމިނަލް ކޯޓުން އިއްވީ 2014 ވަނަ އަހަރުގެ ޖެނުއަރީ މަހުގެ 16 ވަނަ ދުވަހު އެވެ. ކްރިމިނަލް ކޯޓުގެ މި ހުކުމް ހައިކޯޓުގައި އިސްތިއުނާފުކުރުމުން އެ ކޯޓުން ވެސް ވަނީ އެ ހުކުމަށް ތާއީދުކޮށް ހުމާމް މަރަން ހުކުމް ކޮށްފަ އެވެ. އެއީ މިދިޔަ އަހަރުގެ ސެޕްޓެމްބަރު މަހުގެ ހަތްވަނަ ދުވަހު އެވެ.\nދައުލަތުގެ ފަރާތުން ހުމާމަށް ކޮށްފައިވާ މަރުގެ ހުކުމަކީ ނިހާއީ ހުކުމެއް ކަމަށް ކަނޑައަޅައިދިނުމަށް އެދި ދައުލަތުން ސުޕްރީމް ކޯޓަށް ހުށަހަޅާފަިއވާ މައްސަލާގެ މިއަދުގެ އަޑުއެހުމުގައި ދައުލަތުން ވަނީ ހުމާމްގެ ފަރާތުން އެންމެފަހުން ބޭއްވި އަޑުއެހުމުގައި ފާހަގަކުރި ނުކުތާތަކަށް ޖަވާބުދާރީވެފަ އެވެ.\nއެގޮތުން ހުމާމު ކުށަށް އިއުތިރާފުވެފައިވަނީ މަޖުބޫރުކޮށްގެން ކަމަށް ހުމާމު ނެގި ނުކުތާއަށް ރައްދު ދެއްވަމުން ދައުލަތުގެ ވަކީލް އަހުމަދު ތައުފީގު ވިދާޅުވީ، ފުލުހުން ހުމާމަށް މަޖުބޫރުކޮށްފައިވާ ކަމުގެ އެއްވެސް ހެއްކެއް އަދި ސަބަބެއް ދެއްކިފައިނުވާ ކަމަށެވެ. ފުލުހުން ހުމާމްގެ މައްޗަށް މަޖުބޫރުކުރި ކަމަށް ބުނެފައިވަނީ ފުލުހުންގެ ބަންދުގައި ބެހެއްޓުމާއި ފުލުހުން ސުވާލުކުރުމެވެ.\nހުމާމް އިއްޔެ ސުޕްރީމް ކޯޓުން ނިކުންނަނީ - އަވަސް ފޮޓޯ: މުހައްމަދު އަޒާން\nދައުލަތުގެ ވަކީލް ވިދާޅުވީ، އެއީ، ހުމާމް ނުކުރާ ކުށެއް ކުރި ކަމަށް ބުނެ އިއުތިރާފުވާންޖެހޭ ފަދަ ހާލަތެއް ނޫން ކަމަށެވެ. އަދި އެއީ، މަޖުބޫރުކުރުމެއް ވެސް ނޫން ކަމަށެވެ. މީގެއިތުރުން ހުމާމު ކުށަށް އެއްބަސްވުމުން، ދަށު ކޯޓުގެ ފަނޑިޔާރުން ތަކުރާރުކޮށް އެއްސެވުމުން ވެސް މަޖުބޫރުކުރި ވާހަކަ ހުމާމު ބުނެފައިވާނުވާ ކަމަށް ވަކީލް ފާހަގަކުރެއްވި އެވެ.\nދައުލަތުގެ ވަކީލް އިތުރަށް ވިދާޅުވީ، އިސްލާމީ ޝަރީއަތުގައި އޮންނަނީ އެއްބަސްވުމަށްފަހު އެ އެއްބަސްވުން އަނބުރާ ނުގެންދެވޭނެ ކަމަށް ކަމަށާއި އެއްބަސްވުމަކީ އިސްލާމީ ޝަރީއަތާއި ޖިނާއީ ގާނޫނުތަކުގައި ކުށް ސާބިތުކުރުމުގެ އެންމެ މުހިންމު ވަސީލަތް ކަމަށެވެ. އަދި އެއްވެސް ގާނޫނެއްގައި ކުށަށް އިއުތިރާފް ވުމަށް ފަހު އަލުން އަނބުރާ އެކަން ގެނައުމުން އެކަމާ ބެހޭ ގޮތުން އަމަލު ކުރާނެ ގޮތެއް ބަޔާންކޮށްފައި ނެތުމުން އެކަމުގައި ބަލަން ޖެހޭނީ އިސްލާމީ ޝަރީއަތަށް ކަމަށް ވެސް ވަކީލް ވިދާޅުވި އެވެ.\nކުށަށް އިއުތިރާފުވިއިރު ހުމާމުގެ ނަފްސާނީ މައްސަލައެއް ހުރި ކަމަށް ބުނެ ހުމާމްގެ ވަކީލް އަބްދުﷲ ހަސީން ފާހަގަކުރެއްވި ނުކުތާއަށް ރައްދު ދެއްވަމުން ދައުލަތުގެ ވަކީލް ވިދާޅުވީ، އަފްރާޝީމް އަވަހާރަކޮށްލި މައްސަލާގެ އިތުރުން އޭގެ ކުރިން 24 މައްސަލައެއްގައި ހުމާމަށް ދައުވާކުރެވިފައިވާ ކަމަށެވެ. އެއިން އެއްވެސް މައްސަލައެއްގެ ޝަރީއަތުގައި ނަފްސާނީ މައްސަލައެއް ހުންނަކަން ހުމާމް ފާހަގަކޮށްފައިނުވާ ކަމަށް ވެސް ދައުލަތުން ބުންޏެވެ.\nމީގެއިތުރުން ހުމާމު ލައިގެން ހުރި ޖިންސުން ފެނުނު އަފްރާޝީމްގެ ޑީއެންއޭ އަކީ ފުލުހުން އެ ޖިންސުގައި ހޭކި އެއްޗެއް ކަމަށް ބުނެ ހުމާމްގެ ފަރާތުން ފާހަގަކުރި ނުކުތާއަށް ޖަވާބު ދެއްވަމުން ދައުލަތުގެ ވަކީލް ވިދާޅުވީ، އެކަން އެގޮތަށް ފުލުހުން ކޮށްފައިނުވާ ކަމަށެވެ. އެކަން ސާބިތުކުރުމަށް ދައުލަތުން ވަނީ ޑީއެންއޭ ތަހުލީލުތަކުގެ ޗެއިން އޮފް ކަސްޓަޑީ ރިޕޯޓް ޝަރީއަތަށް ހުށަހަޅައިފަ އެވެ. މީގެއިތުރުން ތަހުގީގު މަރުހަލާގައި ވަކީލެއްގެ ފުރުސަތު ހުމާމަށް ނުލިބޭ ކަމަށް ބުނެފައިވާތީ، ވަކީލަކު ހޯދުމުގެ ފުރުސަތު ތަހުގީގު މަރުހަލާގައި ދިން ކަމުގެ ލިޔުންތައް ދައުލަތުން ހުށަހަޅާފައިވެ އެވެ.\nދައުލަތުން ފާހަގަކުރި ނުކުތާތަކަށް ޖަވާބުދާރީވުމަށް ހުމާމްގެ ވަކީލް ހަސީން ވަނީ އިތުރު ފުރުސަތަކަށް އެދިލައްވާފަ އެވެ. ޝަރީއަތުން ވަނީ އެ ފުރުސަތު ދީފަ އެވެ. އަދި އެއީ، ޖަވާބުދާރީވުމަށް ލިބޭނެ ފަހު ފުރުސަތު ކަމަށް ވެސް ޝަރީއަތުން އިއުލާންކުރެއްވި އެވެ.\nސުޕްރީމް ކޯޓް މަރު މަރުގެ ހުކުމް\nމަރުގެ އަދަބުން ސަލާމަތްވާން ފަރީދުގެ ވާހަކަތަކެއް\nމުހީތުގެ ގާތިލަކަށް މަރުގެ އަދަބު ދޭން ސުޕްރީމް ކޯޓުގައި އެދިއްޖެ\nޝިފާންގެ މަރުގެ މައްސަލައިގެ ޝަރީއަތް މިއަދު ނުފެށި


Google engineer aku AI system ehgai amilla ihusaasthah hunna kamah bunefi | Mihaaru\nގޫގުލް އިންޖީނިއަރަކު އޭއައި ސިސްޓަމެއްގައި އަމިއްލަ އިހުސާސްތައް ހުންނަ ކަމަށް ބުނެފި\n14 ޖޫން 2022 - 07:05\nގޫގުލްގެ އާޓިފިޝަލް އިންޓެލިޖެންސް (އޭއައި) ސިސްޓަމެއްގައި، އޭގެ އަމިއްލަ އިހުސާސްތައް ހުންނަ ކަމަށް އެތަނުގައި މަސައްކަތްކުރާ އިންޖީނިއަރަކު ބުނެފި އެވެ.\nގޫގުލް އިން ބުނީ، އަމިއްލަ އިހުސާސްތައް ހުންނަ ކަމަށް އެ އިންޖީނިއަރު ދައުވާ ކުރަނީ އެ ކުންފުނީގެ އިންގިލާބީ ޓެކްނޮލޮޖީއެއް ކަމަށްވާ، "ދަ ލޭންޖުއޭޖް މޮޑެލް ފޯ ޑައިލޮގް އެޕްލިކޭޝަން" (ލަމްޑާ) ގަ އެވެ. އެ ޓެކްނޮލޮޖީ އަކީ މީހުންނާ އަމިއްލަ އަށް މުއާމަލާތްކުރެވޭ ގޮތަށް އެ ކުންފުނިން ތަރައްގީކުރަމުން އަންނަ އެއްޗެކެވެ.\nއެ އިންޖީނިއަރު ބުނާ ގޮތުގައި، ލަމްޑާ ޓެކްނޮލޮޖީގެ މޮޅުކަމުގެ ސަބަބުން އެއަށް ކަންކަން އިހުސާސްކުރެވެ އެވެ.\nއެކަމަކު، ގޫގުލް އިން ވަނީ، ބްލޭކް ލިމޮނީ ކިޔާ އެ އިންޖީނިއަރުގެ ވާހަކަތައް ދޮގުކޮށްފަ އެވެ. ލިމޮނީ ދެއްކި ވާހަކަތަކަށް ބާރުދޭ އެއްވެސް ހެއްކެތް ނެތް ކަމަށް އެ ކުންފުނިން ބުންޏެވެ.\nއެކަމާ ގުޅޭ ގޮތުން އޭނާ ބައެއް މީޑިއާތަކާ ވާހަކަދައްކާފައި ވާތީ، މުސާރަ ލިބޭ ގޮތަށް އޭނާ މިހާރު ވަނީ ސަސްޕެންޑްކޮށްފަ އެވެ. ގޫގުލް އިން ބުނީ އޭނާ ސަސްޕެންޑްކުރީ ކުންފުނީގެ ސިއްރު ހިފެއްޓުމުގެ އުސޫލާ އޭނާ ހިލާފުވެފައި ވާތީ ކަމަށެވެ.\nރާއްޖެ މިކަމުން ކުރިއަރުވާބަ\nކިޔަވާ ދީބަ ކުދިންނަށް. ލޯނު ކިޔެވުމަށް ދެނީ ހިތުހުރި ގޮތަކަށް. ވިސްނައިގެން މީހުން ކުރިއަރުވާބަ.\nމުސާރަލިބޭގޮތަށްސަސްޕެންޑު؟ ސަމާލުކަންހޯދަންޖެއްސިސުޓަންޓަކާވައްތަރީ! ޓެކުނޮލޮޖީއިން އިންސާނުންދަނީ ހީވެސްނުކުރާކަހަލަ ކުރިއެރުންތައްހޯދަމުން، ޓެކުނޮލޮޖީގެރޭހުގައި އެންމެކުރީގައި އުޅޭ އެއްބަޔަކީ ޝައްކެއްނެތްގޮތުގައި ގޫގަލް، އާޓިފިޝަންއިންޓެލިޖެންސް އަކީ ދުނިޔެއަށް ނުވަތަ އިންސާނުންގެ ދިރިއުޅުމަށް ބޮޑުއިންގިލާބެއް ގެނުވާނެ ޓެކުނޮލޮޖީއަކަމަށްގަބޫލުކުރެވޭތީ ބޮޑެތި ހުރިހާ ކުންފުންޏަކުންވެސް ދަނީ އޭއައި ޓެކުނޮލޮޖީ ތަރަށްގީކުރުމަށް މަސައްކަތްކުރަމުން


Saudhulla ge gondeege massala hukumaa hama ah | Mihaaru\nސުޕްރީމް ކޯޓުގައި މިއަދު ބޭއްވި އަޑުއެހުމަށް ފަހު ސައުދުﷲ އާއި އޭނާގެ ވަކީލުން ކޯޓުން ނުކުމެވަޑައިގަންނަވަނީ. -- ފޮޓޯ: އަހުމަދު ނިޝާތު/ މިހާރު\n23 އޮކްޓޯބަރ 2018 - 15:064comments\nރައްޔިތުންގެ މަޖިލީހުގެ ތިނަދޫ އުތުރު ދާއިރާގެ މެންބަރު ސައުދުﷲ ހިލްމީ އެ މަގާމުން ވަކިވެފައިވާ ކަމަށް އިލެކްޝަންސް ކޮމިޝަން (އީސީ) އިން ކަނޑައެޅި މައްސަލައިގެ އަޑުއެހުންތައް ނިންމާލައި ހުކުމް ކުރަން ސުޕްރީމް ކޯޓުގެ ފަނޑިޔާރުންގެ ބެންޗުން ނިންމައިފި އެވެ.\nއިލެކްޝަންސް ކޮމިޝަނާ ދެކޮޅަށް ސައުދުﷲ ހުށަހެޅުއްވި މައްސަލައިގެ އަޑުއެހުންތައް މިއަދު ނިންމަވާލައްވަމުން އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ ދެން އޮންނާނީ މައްސަލަ ނިންމުމަށް ބާއްވާ އަޑުއެހުން ކަމަށާއި އަޑުއެހުން އޮންނަ ތާރީހު ފަހުން އިއުލާން ކުރައްވާނެ ކަމަށެވެ.\nސުޕްރީމް ކޯޓުގައި ބޭއްވި އަޑުއެހުމުގައި ކުރީގެ ސޮލިސިޓާ ޖެނެރަލް އިބްރާހިމް ރިފްއަތު ވިދާޅުވީ ސައުދުﷲ ޕީޕީއެމުން ވަކިވުމަށް އެދި ޖުލައި 10، 2017 ގައި އެ ޕާޓީ އަށް ސިޓީ ފޮނުވި ކަމަށެވެ. އަދި ޖުލައި 11، 2017 ގައި ޕީޕީއެމުން ވަކިކޮށްދޭން އެދި ކޮމިޝަނަށް ސިޓީ ފޮނުވި ކަމަށް އޭނާ ވިދާޅުވި އެވެ.\nސައުދުﷲ ގެ ވަކީލުން މިއަދު ސުޕްރީމް ކޯޓުން ނުކުމެވަޑައިގަންނަވަނީ. --- ފޮޓޯ: އަހުމަދު ނިޝާތު/ މިހާރު\nނަމަވެސް، ޕީޕީއެމް ދޫކޮށް، ސަރުކާރާ ދެކޮޅަށް މަސައްކަތްކުރައްވަން ފެއްޓެވި ސައުދުﷲގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅީ، މަޖިލީހުގެ އެއްވެސް މެމްބަރަކު އެ ބޭފުޅަކު އިންތިޚާބުވި ޕާޓީން ވަކިވެއްޖެ ނަމަ، ވަކިކޮށްފި ނަމަ ނުވަތަ އެހެން ޕާޓީއަކަށް ބަދަލުވެއްޖެ ނަމަ، މަޖިލީހުގެ މެމްބަރުކަމުން ވަކިވާނެ ކަމަށް ޖުލައި 13، 2017 ގައި އެ ކޯޓުން ނިންމި ނިންމުމަށް ރިއާޔަތްކޮށެވެ.\nއިލެކްޝަންސް ކޮމިޝަނުން މިއަދު ބުނި ގޮތުގައި، ޕީޕީއެމްގެ ސުލޫކީ ކޮމިޓީން ނިންމި ނިންމުމަކާ ގުޅިގެން ސައުދުﷲ ޕީޕީއެމްގެ ދަފްތަރުން އުނި ކުރީ އޮކްޓޯބަރު 31، 2017 ގަ އެވެ. އެހެންވެ، އިލެކްޝަންސް ކޮމިޝަންގެ ނިންމުން ރަނގަޅު ކަމަށް ނިންމަވައިދެއްވުމަށް އެ ކޮމިޝަނުން ވަނީ އެދިފަ އެވެ.\nރިފްއަތު ވިދާޅުވީ ސައުދުﷲ ޕީޕީއެމްގެ ދަފްތަރުން އުނި ކުރުމަކީ ސިޔާސީ ޕާޓީގެ ގާނޫނާއި ގަވައިދާ އަސާސީ ގަވައިދާ ހިލާފަށް ނިންމާފައިވާ ނިންމުމެއް ކަމަށެވެ. އަދި އިލެކްޝަންސް ކޮމިޝަނުން އަމަލު ކުރީ ސުޕްރީމް ކޯޓުގެ ހުކުމާއި އަމުރާ ހިލާފަށް ކަމަށް ވެސް ރިފްއަތު ވިދާޅުވި އެވެ.\nރިފްއަތު ވިދާޅުވި ގޮތުގައި، ޕީޕީއެމްގެ އަސާސީ ގަވައިދުގައި އެ ޕާޓީގެ މެމްބަރު ކަމުން ވަކިވާން އެދުމުން، ވަކިވާނެ ކަމަށް އޮތީ ބަޔާންކޮށްފަ އެވެ. އެހެންވެ، ޕީޕީއެމުން ވަކިވުމަށް ކުރަން ޖެހޭ ހުރިހާ އިޖުރާއުތަކެއް ސައުދުﷲ ފުރިހަމަ ކުރައްވާފައިވާ ކަމަށް ވެސް ރިފްއަތު ވިދާޅުވި އެވެ.\nއެހެންވެ، ރިފްއަތު އެދިވަޑައިގެންނެވީ ސައުދުﷲ އަކީ މިހާރު ވެސް މަޖިލީހުގެ މެމްބަރެއްގެ ގޮތުގައި ކަނޑައަޅައި، ވީހާ ވެސް އަވަހަކަށް ހުކުމެއް އިއްވަވައި ދެއްވުމަށެވެ.\nސުޕްރީމް ކޯޓުގައި ބޭއްވި ޝަރީއަތުގެ މަޖިލީހުގައި ސައުދުﷲ ވިދާޅުވީ ޕީޕީއެމުން ވަކިވާން ސިޓީ ފޮނުވާފައި އޮއްވައި، ސުލޫކީ މައްސަލައެއް ބެލޭނެ ކަމަށް އުންމީދު ނުކުރައްވާ ކަމަށެވެ. އިލެކްޝަންސް ކޮމިޝަނުން ގޮނޑި ގެއްލުނު ކަމަށް ކަނޑައެޅުމުން، ބޮޑެތި ގެއްލުންތަކެއް ލިބުނު ކަމަށް ސައުދުﷲ ވިދާޅުވި އެވެ.\nމީގެ އިތުރުން، މީހުން، އޭނާއާ މެދު ދެކޭ ގޮތް ބަދަލުވި ކަމަށް ވެސް ސައުދުﷲ ވިދާޅުވި އެވެ. އެހެންވެ، ސައުދުﷲ ވެސް އެދިވަޑައިގަތީ، އޭނާގެ ދާއިރާގެ މެމްބަރުންނާއި އާއިލާގެ މެމްބަރުންގެ ހައްގުތައް ގެއްލިފައިވާތީ ވީހާވެސް އަވަހަކަށް އިންސާފުވެރި ހުކުމެއް އިއްވަވައި ދެއްވުމަށެވެ.\nރިފްއަތު ވަނީ ޕީޕީއެމްގެ އަސާސީ ގަވައިދާ އެއްގޮތަށް އެ ޕާޓީގެ މެމްބަރުކަމުން ވަކިވާން އެދި ޕާޓީ އަށް ހުށަހަޅާ ހިސާބުން އެ މެމްބަރަކު ޕާޓީން ވަކިވާނެ ކަމަށް ރައްޔިތުންގެ މަޖިލީހުގެ ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން ކުރި ހުކުމުން އެނގެން އޮންނާތީ އެ ކަމަށް ރިއާޔަތްކޮށް ހުކުމް އިއްވަވައި ދެއްވުމަށް އެދިވަޑައިގެންފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް އިދިކޮޅު ފަރާތްތައް މަޖިލީހުގެ މެމްބަރުން އިލެކްޝަންސް ކޮމިޝަން ޕީޕީއެމް\nދައުލަތް އޮތީ ލަދުގަންނަން ޖެހޭ ހާލަތުގައި: އަމީތު


ކަރަބާއޯ ކަޕް: ޗެލްސީ އާއި އާސެނަލް ކަޓުވާލުމަށްފަހު ޔުނައިޓެޑާއި ލިވަޕޫލް ކުއާޓާ އަށް | Jazeera\tކަރަބާއޯ ކަޕް: ޗެލްސީ އާއި އާސެނަލް ކަޓުވާލުމަށްފަހު ޔުނައިޓެޑާއި ލިވަޕޫލް ކުއާޓާ އަށް - Jazeera\nމުޙައްމަދު ޤާސިމް October 31, 2019 87 views0\nއިނގިރޭސި ލީގު ކަޕްގެ ހަތަރުވަނަ ބުރުގައި ރޭ ކުޅުނު މެޗުތަކުން ޗެލްސީ އާއި އާސެނަލް ކަޓުވާލުމަށްފަހު މެންޗެސްޓާ ޔުނައިޓެޑާއި ލިވަޕޫލުން އެ މުބާރާތުގެ ކުއާޓާ ފައިނަލުން ޖާގަ ހޯދައިފިއެވެ.\nފޯރިގަދަ މެޗަަކަށް ފަހު އަމިއްލަ ދަނޑުގައި އާސެނަލް އަތުން ޕެނަލްޓީ ޖަހައިގެން 5-4 އިން ލިވަޕޫލް މޮޅުވިއިރު، ޗެލްސީ ވަނީ އަމިއްލަ ދަނޑުގައި 2-1 އިން ޔުނައިޓެޑް އަތުން ބަލިވެފައެވެ.\nލިވަޕޫލުން ރޭގެ މެޗަށް ނިކުތްއިރު އާއްމުކޮށް އެޓީމުގެ ފުރަތަަމަ އެގާރައިގައި ހިމެނޭ އެއްވެސް ކުޅުންތެރިއަކު ކުޅެފައިނުވާއިރު، އާސެނަލުން ރޭގެ މެޗަށް ނިކުތީ ވެސް ޒުވާން ގިނަ ކުޅުންތެރިންނާއެކުއެވެ. އެހެންނަމަވެސް، ދުވަސްތަކަކަށްފަހު އެ ޓީމަށް ކުޅެމުން އަންނަ ހުނަރުވެރި މިޑްފީލްޑަރު މެސުޓް އޮޒިލް އަށް ފުރަތަމަ އެގާރައިން ފުރުޞަތުދީފައިވާއިރު، ރޭގެ މެޗުގައި އެ ޓީމުގެ ކެޕްޓަންކަން ކުރީ ސްޕެއިނުގެ ފުލްބެކް ހެކްޓަ ބެލަރީން އެވެ.\nއެންފީލްޑްގައި ރޭ ކުޅުނު މި މެޗު ފެށިގެން ހަވަނަ މިނެޓުގައި ލިވަޕޫލުން ލީޑްނެގީ އާސެނަލްގެ ޑިފެންޑަރު ޝްކޮޑްރަން މުސްތާފީ އަތުން ބައިކޮޅަށް ވަން ގޯލަކުންނެވެ. ނަމަވެސް، މެޗުގެ 19 ވަނަ މިނެޓުގައި އުރުގުއޭގެ މިޑްފީލްޑަރު ލޫކަސް ޓޮރޭރާގެ ލަނޑުން އާސެނަލް އެއްވަރުކޮށްފައިވާއިރު، އޭގެ ހަތް މިނެޓުފަހުން ބްރެޒިލްގެ ޒުވާން ފޯވާޑް ގެބްރިއެލް މާޓިނެއްލީ ވައްދާލި ގޯލުން އެ ޓީމު ވަނީ ފުރަތަމަ ފަހަރަށް ލީޑްނަގާފައެވެ.\nމެޗުގެ 36 ވަނަ މިނެޓުގައި ބުކާޔޯ ސާކާ ނަގައިދިން ހުރަހަކުން ލިބުނު ބޯޅައެއް ގޯލްގެ ތެރެއަށް ފޮނުވާލައިގެން މާޓިނެއްލީ ވަނީ ނަތީޖާ 3-1 އަށް ބަދަލުކޮށްލާފައެވެ. ނަމަވެސް، ފުރަތަމަ ހާފު ނިމެން ދެ މިނެޓަށްވެފައިވަނިކޮށް ލިވަޕޫލްގެ ހާވޭ އެލިއަޓް އަށް އާސެނަލްގެ މާޓިނެއްލީ ކުރި ފައުލަކަށް ރެފްރީ ދިން ޕެނަލްޓީއަކުން ޖޭމްސް މިލްނާ ވަނީ ފަރަގު ކުޑަކޮށްދީފައެވެ.\nދެވަނަ ހާފުގެ ކުޅުން ފެށިގެން ކުޑައިރުކޮޅެއްގެތެރޭގައި، މެޗުގެ 54 ވަނަ މިނެޓުގައި އައިންސްލީ މެޓްލަންޑް-ނައިލްސް ވަނީ އޮޒިލް ދިން ބޯޅައަކުން އާސެނަލަށް ދެވަނަ ފަހަރަށް ދެލަނޑުގެ ލީޑެއް ނަގައިދީފައެވެ.\nއޭގެ ހަތަރު މިނެޓުފަހުން، އެޑަމް ލަލާނާ ބޮލުން ޖައްސާލި ޕާހަކުން ޕެނަލްޓީއޭރިޔާބޭރުން ފޮނުވާލި ހަމަލާއަކުން ކުރީން އާސެނަލަށް ކުޅުނު އަލެކްސް އޮކްސްލޭޑް-ޗަމްބަލެއިން ވަނީ ނަތީޖާ 4-3 އަށް ބަދަލުކޮށްލާފައެވެ. އޭގެ ކުޑައިރުކޮޅެއް ފަހުން، މެޗުގެ 62 ވަނަ މިނެޓުގައި ޑިވޮކް އޮރީގީ ގެ ގޯލުން ލިވަޕޫލުން އެއްވަރުކުރިއިރު، މެޗުގެ 70 ވަނަ މިނެޓުގައި ޕެނަލްޓީއޭރިޔާބޭރުން ޖޯ ވިލޮކް ކާމިޔާބުކުރި ހިތްގައިމު ގޯލާއެކު އާސެނަލް ކުރީގައިއޮވެގެން ނިމެންދަނިކޮށް، މެޗުގެ އިތުރުވަގުތުގައި ލިވަޕޫލަށް އަނެއްކާވެސް އެއްވަރުކޮށްދިނީ އޮރީގީ އެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމު 5-5 އިން އެއްވަރުވުމުން، ޕެނަލްޓީ ޝޫޓްއައުޓްގައި ލިވަޕޫލުން ކުރިހޯދީ 5-4 އިންނެވެ. ލިވަޕޫލުން ޖެހި ފަސް ޕެނަލްޓީ ކާމިޔާބުކުރިއިރު އާސެނަލްގެ ޑެނީ ސެބާޔޯސް ފޮނުވާލި ޕެނަލްޓީ ލިވަޕޫލްގެ ކީޕަރު ކޯހިމް ކެލަހާ މަތަކުރިއެވެ.\nލިވަޕޫލްގެ ޕެނަލްޓީތައް ފޮނުވާލީ، މިލްނާ، ލަލާނާ، ރިއާން ބްރޫސްޓާ، އޮރީގީ އަދި ކާޓިސް ޖޯންސް އެވެ. އާސެނަލްގެ އަނެއް ހަތަރު ޕެނަލްޓީ ކާމިޔާބުކުރީ ބެލެރިން، ނައިލްސް، މަޓެއޯ ގެންޑޫޒީ އަދި މާޓިނެއްލީ އެވެ.\nމި މުބާރާތުގައި ރޭ ކުޅުނު ފާހަގަކޮށްލެވޭ އަނެއް މެޗުގައި، ޗެލްސީގެ ސްޓެމްފޯޑް ބްރިޖުގައި ޔުނައިޓެޑުން މޮޅުވިއިރު، އެޓީމުގެ ދެލަނޑު ވެސް ޖަހައިދިނީ މާކަސް ރަޝްފޯޑް އެވެ.\nމިމެޗުގެ ފުރަތަަމަ ހާފުގައި ޔުނައިޓެޑަށް ލިބުނު ޕެނަލްޓީއަކުން ރަޝްފޯޑް ލީޑްނަގައިދީފައިވަނިކޮށް ދެވަނަ ހާފުގައި ޗެލްސީ އަށް އެއްވަރުކޮށްދިނީ މިޝީ ބަޓްޝުއާޔީ އެވެ. ނަމަވެސް، މެޗުގެ ފަހު 20 މިނެޓުގެ ތެރޭގައި ލިބުނު ހިލޭ ޖެހުމަކުން ރަޝްފޯޑް ވަނީ ޔުނައިޓެޑަށް ކުއާޓާ އިން ޖާގައެއް ކަށަވަރުކޮށްދީފައެވެ.\nރޭގެ މެޗުތަކަށް ފަހު ލީގު ކަޕްގެ ކުއާޓާ އިން ޖާގަ ހޯދާފައިވާ ގަދަބާރުން ގޭތެރޭގައި ހިމެނެނީ، ޔުނައިޓެޑާއި ލިވަޕޫލްގެ އިތުރުން އެންމެ ފަހުގެ ޗެމްޕިއަން މެންޗެސްޓާ ސިޓީ އެވެ. ދެން ކުއާޓާގައި ހިމެނެނީ ރޭ ވުލްވްސް އަތުން 2-1 އިން މޮޅުވި އެސްޓަން ވިލާ، ލެސްޓާ ސިޓީ، އެވަޓަން، ކޮލްޗެސްޓާ ޔުނައިޓެޑް އަދި އޮކްސްފޯޑް ޔުނައިޓެޑެވެ.


އޮބާމަޔަން ގައުމީ ޓީމުން ފޮނުވާލި ވާހަކަ އާސެނަލުން ދޮގުކޮށްފި\n18 ޖަނަވަރީ 2022 - 10:15 0\nޔައުންޑޭ، ކެމަރޫން (ޖެނުއަރީ 18) - އެފްރިކަން ކަޕް އޮފް ނޭޝަންސްގައި ވާދަކުރަމުން އަންނަ ގެބޮންގެ ކެޕްޓަން ޕިއޭ އެމްރިކް އޮބަމަޔަންގެ ސިއްޙީ ހާލަތު ހުރި ގޮތުން އޭނާ އާސެނަލަށް ފޮނުވާލަން ގައުމީ ޓީމުން ނިންމި ވާހަކަ އޮބަމަޔަން އާއި އާސެނަލުން ވެސް ދޮގުކޮށްފި އެވެ.\nއާސެނަލްގެ އޮފިޝަލަކު ސްކައި ނިއުސް އަށް އެ ކަން ދޮގުކޮށްދިންއިރު، އަލުން ކްލަބާ ގުޅޭ ވާހަކަ އަކީ ހަގީގަތެއް ނޫންކަން އޮބާމަޔަން ހާމަކުރީ ސޯޝަލް މީޑިއާ މެދުވެރިކޮށެވެ.\nމިހާތަނަށް އެފްރިކަން ކަޕް އޮފް ނޭޝަންސްގައި ގެބޮން ދެ މެޗު ކުޅެފައިވާއިރު ދެ މެޗުގައި ވެސް އޮބަމަޔަން އަށް ނުކުޅެވުނެވެ. މި މަހުގެ ހަ ވަނަ ދުވަހު އޭނާގެ ކުލަބް، އާސެނަލް ދޫކޮށް ގައުމީ ޓީމާއި ގުޅުމަށް ކެމެރޫން އަށް އައުމަށް ފަހު ހެދި ޓެސްޓްތަކުން އޭނާ ކޮވިޑް-19އަށް ޕޮޒިޓިވްވި އެވެ. އޭގެ ހަފްތާއެއްހާ ދުވަސް ފަހުން ހެދި ޓެސްޓްތަކުން ނަތީޖާ ނެގަޓިވްވި ކަމުގައިވިޔަސް ހިތުގެ މައްސަލައަކާ ހުރެ އޭނާ އަށް މުބާރާތުގައި އަދި ކުޅެވޭ ގޮތެއް ނުވެއެވެ.\nއޮބާމަޔަން ކުލަބަށް ފޮނުވާލިކަން ދޮގުކޮށްފައި މި ވަނީ އެ ގައުމުގެ އެފްއޭ އިން އޭނާ އާއި މިޑްފީލްޑަރު މާރިއޯ ލެމީނާ ކުލަބަށް ފޮނުވާލަން ނިންމާފައިވާކަން ހާމަކޮށްފައި ވަނިކޮށެވެ.\nއޮބާމަޔަންގެ ހާލަތާ ގުޅޭގޮތުން ގެބޮން އެފްއޭ އިން ނެރުނު ބަޔާނެއްގައި ބުނެފައިވަނީ އެޓީމުގެ ކެޕްޓަންގެ ސިއްޙީ ހާލަތު އެންމެ ރަނގަޅަށް ދެނެގަނެވޭނެ ޓެސްޓްތަކެއް ކެމަރޫންގައި ހެދެން ނެތުމާ އެކު އިތުރު ރިސްކެއް ނުނަގައި އޮބާމަޔަން އާސެނަލަށް ފޮނުވާލަން ނިންމާފައިވާ ކަމަށެވެ.\n"ކުޅުންތެރިންގެ ސިއްޙަތަކީ އެންމެ މުހިންމު ކަންތައް. އޮބަމަޔަންއާއި މިޑްފިލްޑަރ ލެމީނާ އަށް ދިމާވެފައިވާ ސިއްޙީ ކަންތައްތަކުގެ އެންމެ ރަނގަޅު އެނަލިސިސް އެއް ހެދުމަށް ދެ ކުޅުންތެރިން ވެސް ކުލަބަށް ފޮނުވާލަން އަހަރެމެން ނިންމައިފިން" ގެބޮން އެފްއޭ އިން އިއްޔެ ނެރުނުު ބަޔާނުގައިވެ އެވެ.\nއޮބާމަޔަން އޭނާގެ ސޯސަލް މީޑިއާގައި ކުރި ޕޯސްޓެއްގައި ބުނެފައިވަނީ އޭނާ އަށް އާސެނަލަށް ފޮނުވާލި ވާހަކައަކީ ދޮގު ހަބަރެއް ކަމަށާއި އަދި ވެސް ހުރީ ޤައުމީ ޓީމާ އެކު ކަމަށެވެ. އަދި ޓީމު ތެރޭގައި ހައްލު ނުވެގެން އުޅެނީ އެހެން މައްސަލައެއް ކަމަށް ވެސް އޭނާ ވަނީ ހާމަކޮށްފަ އެވެ.\nޕިއޭ އެމެރިކް އޮބާމަޔަން\n13 އަހަރަށް ފަހު އޮބާމަޔަން ގައުމީ ޓީމަށް ކުޅުން ހުއްޓާލައިފި\nއޮބާމަޔަންގެ ގޯލުތަކާ އެކު ބާސެލޯނާ ހަތަރަކަށް


Jaluge capacity avvure 30 percent ithurah mihaaruves gaidheen ebathibi: Imraan - One Online\nރާއްޖެ އިސްލާމްވި ދުވަސް ފާހަގަ ކުރުމަށް ބޭއްވި ރަސްމީ ޖަލްސާގައި ހޯމް މިނިސްޓަރު ޝެއިހު އިމްރާން އަބްދުﷲ -- ވަން ފޮޓޯ: މުހައްމަދު އައުޒަމް\nޖަލުގެ ކެޕޭސިޓީއަށްވުރެ 30 ޕަސެންޓް އިތުރަށް މިހާރުވެސް ގައިދީން އެބަތިބި: އިމްރާން\nޖަލުގައި މިހާރުވެސް ބަންދުކޮށްފައި ތިބި ގައިދީންނަކީ ޖަލުގެ ކެޕޭސިޓީއަށްވުރެ 30 ޕަސެންޓް އިތުރު އަދަދެއް ކަމަށް ހޯމް މިނިސްޓަރު އިމްރާން އަބުދުﷲ ވިދާޅުވެއްޖެއެވެ.\nމިނިސްޓަރު އިމްރާން މިހެން ވިދާޅުވީ، މިހާރު ކުރިއަށްދާ ރައްޔިތުންގެ މަޖިލީހުގެ ޖަލްސާގައި މަޖިލިސް މެމްބަރަކު ކުރެއްވި ސުވާލަކަށް ޖަވާބު ދެއްވަމުންނެވެ.\nރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) މިނިސްޓަރާ ސުވާލު ކުރެއްވީ، ރާއްޖޭގެ ހުރިހާ ކޯޓު ތަކެއްގައި 4554 މީހެއްގެ މައްޗަށް މިހާރު ވެސް ޖިނާއީ މައްސަލަތައް ހިންގާއިރު، އޭގެ ތެރެއިން ގިިނަ ބައެއްގެ މައްޗަށް ހުކުމް އައިސްފިނަމަ ޖަލުތަކަށް ނުކުޅަދާނަވެ، އިންތިހާއަށް ހަރަދު ބޮޑުވެގެންދާއިރު ނޮން ކަސްޓޯޑިއަލް ހުކުމްތައް ކުރުމަށް ގާއިމްކުރަންޖެހޭ ޖަލުތައް ހަމަޖައްސަމުން ދިއުމާ ގުޅޭ ގޮތުންނެވެ.\nއިންތިގެ އެ ސުވާލަށް ޖަވާބު ދެއްވަމުން މިނިސްޓަރު އިމްރާން ވިދާޅުވީ، ކަރެކްޝަން ސާވިސްގެ ދަށުގައި މިހާރު ހުރި ޖަލުތަކުގެ ސީދާ ޖާގައިގެ އަދަދަކީ 1360 ކަމަށެވެ. ނަމަވެސް މިހާރު ވެސް ޖަލުތަކުގައި ގާތްގަނޑަކަށް 1700 އެއްހާ ގައިދީން އެބަތިބި ކަމަށާއި އެއީ ކެޕޭސިޓީއަށްވުރެން 30 ޕަސެންޓް އިތުރު އަދަދެއް ކަމަށް ވެސް މިނިސްޓަރު ވިދާޅުވި އެވެ. އަދި މިހާރު ހުރި މައްސަލަތަކުގެ 10 ޕަސެންޓް ހުކުން އިއްވި ނަމަވެސް ގާތްގަނޑަކަށް 400 ގައިދީން އިތުރުވާނެ ކަމަށް ވެސް ވިދާޅުވި އެވެ.\nއެ ހިސާބަށް އަންނައިރު ގައިދީން ބަލަހައްޓާނެ ގޮތެއް ނެތިފައިވާ ކަމަށާއި ނަން ކަސްޓޯޑިއަލް ކޮންމެހެން ބޭނުންވާނެކަން ފާހަގަކުރައްވައި މިނިސްޓަރު ވިދާޅުވީ، އެއާބެހޭ ގައިޑްލައިން އެއް ހެދުމުގެ މަސައްކަތް ކުރަމުން އަންނަ ކަމަށާއި އޭގެ ދަށުން އަންނަ އަހަރުން ފެށިގެން ނަން ކަސްޓޯޑިއަލް އުސޫލުތަކަށް އަމަލު ކުރެވޭވަރުވާނެ ކަމަށެވެ.


ނ.ތ. ޙަސަންދީދީއަކީ ރާއްޖޭގެ ރައްޔިތުންގެ މަޖިލީހުގެ ޙަޔާތުގައިވެސް އަދި ވެރިކަން ހިންގުމުގެ ޙަޔާތުގައިވެސް ވަރަށް ބޮޑަށް ބައިވެރިވެވަޑައިގެންފައިވާ ބޭފުޅެއް ކަމުގައި ރައީސުލްޖުމްހޫރިއްޔާ މުހައްމަދު ނަޝީދު ވިދާޅުވެއްޖެއެވެ. – Maldivian Democratic Party\n11 ޖޫން 2010\nނ.ތ. ޙަސަންދީދީއަކީ ރާއްޖޭގެ ރައްޔިތުންގެ މަޖިލީހުގެ ޙަޔާތުގައިވެސް އަދި ވެރިކަން ހިންގުމުގެ ޙަޔާތުގައިވެސް ވަރަށް ބޮޑަށް ބައިވެރިވެވަޑައިގެންފައިވާ ބޭފުޅެއް ކަމުގައި ރައީސުލްޖުމްހޫރިއްޔާ މުހައްމަދު ނަޝީދު ވިދާޅުވެއްޖެއެވެ.\nބުދަ ދުވަހުގެރޭ އަވަހާރަވި ނ.ތ. ޙަސަންދީދީއަކީ ރާއްޖޭގެ ދޮށީ ޢުމުރުގެ ބޭފުޅުންގެ ތެރެއިން ވަރަށްގިނަ ސިޔާސީ ތަޖްރިބާތަކެއް ލިބިވަޑައިގެންފައިވާ ބޭފުޅެއްކަމަށާއި، ރާއްޖޭގެ ރައްޔިތުންގެ މަޖިލީހުގެ ޙަޔާތުގައިވެސް އަދި ވެރިކަން ހިންގުމުގެ ޙަޔާތުގައިވެސް ވަރަށް ބޮޑަށް ބައިވެރިވެވަޑައިގެންފައިވާ ބޭފުޅެއް ކަމުގައި ރައީސުލްޖުމްހޫރިއްޔާ މުހައްމަދު ނަޝީދު ވިދާޅުވެއްޖެއެވެ.\nރައީސުލްޖުމްހޫރިއްޔާ މިއަދު ދެއްވި ރޭޑިޔޯ ޚިޠާބުގައި އަލްއުސްތާޛު އަލްމަރްޙޫމް ނ.ތ. ޙަސަންދީދީގެ ޒިކުރާ އާކުރައްވަމުން، ނ.ތ. ޙަސަންދީދީއަކީ ދިވެހި ސަރުކާރަށާއި ރައްޔިތުންނަށް ވަރަށް އިޚްލާޞްތެރި ޚިދްމަތްތަކެއް ކޮށްދެއްވާފައިވާ ބޭފުޅެއް ކަމަށް ވިދާޅުވިއެވެ.\nއަލްއުސްތާޛު ނ.ތ. ޙަސަންދީދީ އަވަހާރަވީ، އާލާސްކަންފުޅާ އުޅުއްވާތާ ދުވަސްކޮޅެއްވުމަށްފަހު، ބުރާސްފަތިދުވަހުގެރޭ މެންދަމު އިންދިރާގާނދީ މެމޯރިއަލް ހޮސްޕިޓަލްގައެވެ. އަވަހާރަވިއިރު ޢުމުރުފުޅަކީ 85 އަހަރެވެ.\nއަލްމަރްޙޫމް ނ.ތ. ޙަސަންދީދީގެ މައްޗަށް ކަށުނަމާދު ކުރުން އޮތީ، އިއްޔެ މެންދުރުނަމާދަށްފަހު މަސްޖިދުއް ސުލްޠާން މުޙަންމަދު ތަކުރުފާނުލްއަޢުޒަމްގައެވެ. ކަށުނަމާދުގައި ރައީސުލްޖުމްހޫރިއްޔާއާއި ސަރުކާރުގެ އިސް ބައެއް ބޭފުޅުން ބައިވެރިވެވަޑައިގެންނެވިއެވެ.


Himabihssah shakkukurevey meehunnah IGMH gai haasa inthizaamthakeh\nހިމަބިއްސަށް ޝައްކުކުރެވޭ މީހުންނަށް އައިޖީއެމްއެޗްގައި ހާއްސަ އިންތިޒާމްތަކެއް\nސަރުކާރުގެ މައި ހޮސްޕިޓަލް އައިޖީއެމްއެޗް ---\nހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އަންނަ ބަލި މީހުންނަށް ހާއްސަ އިންތިޒާމް ތަކެއް ސަރުކާރުގެ މައި ހޮސްޕިޓަލް އައިޖީއެމްއެޗުން ހަމަޖައްސައިފި އެވެ.\nރާއްޖެއިން ހިމަބިހި (މީސްލްސް) ފެނި، ކުއްޖަކު ހިމަބިއްސަށް ޕޮޒިޓިވްވެފައިވާ ކަމަށް ހެލްތް ޕްރޮޓެކްޝަންސް އެޖެންސީ (އެޗްޕީއޭ) އިން ވަނީ ބުނެފައެވެ.\nއުމުރުން ތިން އަހަރުގެ އެ ކުއްޖާއަށް މީސްލްސް ވެކްސިންގެ ދެ ޑޯޒް ދީފައިނުވާ ކަމަށް އެޗްޕީއޭއިން ވަނީ ބުނެފައެވެ. އެއީ އުމުރުން ނުވަ މަހާއި 18 މަހުގައި ދޭންޖެހޭ ދެ ޑޯޒެވެ. އެ ކުއްޖާގެ ހާލަތު ރަނގަޅު ކަމަށާ ބަލި ފެތުރޭ މުއްދަތު މިހާރު ފަހަނައަޅާފައިވާތީ އެ ކުއްޖާ ގެއަށް ދޫކޮށްލާފައިވާ ކަމަށެވެ.\nއައިޖީއެން ހޮސްޕިޓަލުން ބުނީ ހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އަންނަ ބަލި މީހުންނަށް ހާއްސަ އިންތިޒާމް ތަކެއް ހަމަޖައްސާފައިވާ ކަމަށެވެ. އެގޮތުން އެފަދަ މީހުން އެމާޖެންސީ ޓްރައޭޖްގައި ހުރި ނަރުހަކަށް އަންގާލުމުން ފަރުވާ ލިބޭނެ އިންތިޒާމު ހަމަޖެހިގެންދާނެ ކަމަށެވެ.\n"ހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އައިޖީއެމްއެޗް އަށް އަންނަ ބަލިމީހެއްނަމަ, އެމަޖެންސީ ޓްރައޭޖްގައި ހުރި ނަރުހަކަށް ވީހާވެސް އަވަހަކަށް އަންގާލަދެއްވުން އެދެން،" އައިޖީއެމް ހޮސްޕިޓަލުން ކޮށްފައިވާ ޓްވީޓެއްގައިވެ އެވެ.\nހިމަބިހި ކޮންޓުރޯލް ކުރެވޭނެ ހަމައެކަނި ގޮތަކީ މީސްލްސް، އެމްއެމްއާރު އަދި އެމްއާރު މިއިން ކޮންމެވެސް އެއްޗެއްގެ ދެ ޑޯޒް ހަމަކޮށްފައި ހުރުމެވެ. ހިމަބިހި ޖެހިފައި ހުރި މީހަކު ތަނެއްގައި މަޑުކޮށްލައިގެން އިނދެފައި ދިޔަޔަސް އެއް ގަޑިއިރުވަންދެން އެ ވައިރަސް އެތަނުގައި ހުންނަނެ އެވެ. އަދި އެތަނަށް އަންނަ އެހެން މީހުން ގަޔަށް އެ ބަލި އެރުމުގެ ފުރުސަތު އޮވެ އެވެ.\nދުނިޔޭގެ އެކި ކަންކޮޅުތަކުން އެ ބައްޔެއްގައި އަހަރަކު 134،000 މީހުން މަރުވާ މީސުލްސް (ހިމަބިހި) ރާއްޖެއިން ނައްތާލާފައިވާތީ އެކަމުގެ އެވޯޑް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯއިން ރަސްމީކޮށް ރާއްޖެއަށް ދީފައިވަނީ ސެޕްޓެންބަރު 7، 2017 ގައެވެ.\nރާއްޖެއިން ކޮރޯނާ ވައިރަސްއަށް ޓެސްޓު ކުރެވޭ ގޮތް ހަދައިފި


ދިރުވާލައިގެން މަސްތުވާތަކެތި ރާއްޖެ އެތެރެކުރަން އުޅުނު ދެމީހަކު އަތުލައިގަނެފި\nވައިގެމަގުން ބްރެޒިލުން ރާއްޖެއައި ދެމީހެއްގެ އަތުން މަސްތުވާތަކެތި ކަސްޓަމްސްއިން އަތުލައިގަނެފިއެވެ. މި ދެމީހުންވެސް މަސްތުވާތަކެތި އެތެރެކުރަން އުޅެފައިވަނީ ދިރުވާލައިގެން ހަށިގަނޑުގެ އެތެރޭގައި ފޮރުވައިގެންނެވެ.\nކަސްޓަމްސްއިން ބުނެފައިވަނީ 2019 އޮކްޓޯބަރު 06 ވަނަ ދުވަހު ރާއްޖެއައި އުމުރުން 42 އަހަރުގެ ބްރެޒިލްގެ ފިރިހެނެއް ކަސްޓަމްސްއިން ބަލައިފާސްކުރިއިރު، ހަށިގަނޑުގެ އެތެރޭގައި މަސްތުވާތަކެތި ފޮރުވާފައިހުރި ކަމަށް ޝައްކުކުރެވިގެން އިތުރަށް ބެލިއިރު، އޭނާގެ ހަށިގަނޑުގެ ތެރެއިން މަސްތުވާތަކެތި ވަނީ ފެނިފައިވާކަމަށެވެ. މިތަކެތި ތަހުލީލު ކުރިއިރު ވަނީ މަސްތުވާތަކެތީގެ ބާވަތެއްކަމަށްވާ ކޮކެއިންއަށް ޕޮޒިޓިވް ވެފައިވާއިރު އޭނާގެ އަތުން އަތުލައިގަނެވުނު މަސްތުވާތަކެތީގެ ބަރުދަނުގައި ޕެކިންގއާއެކު ޖުމްލަ 837.2 ގްރާމް ހުއްޓެވެ.\nމީގެ އިތުރުން 2019 އޮކްޓޫބަރ 25 ވަނަ ދުވަހު ރާއްޖެއައި އުމުރުން 29 އަހަރުގެ ބްރެޒިލްގެ ފިރިހެނެއްގެ ހަށިގަނޑުގެ އެތެރޭގައި މަސްތުވާތަކެތި ފޮރުވާފައިހުރި ކަމަށް ޝައްކުކުރެވިގެން އިތުރަށް ބެލިބެލުމުން، އޭނާގެ ހަށިގަނޑުގެ ތެރެއިން ޕެކިންގއާއެކު ބަރުދަނުގައި ޖުމްލަ 765.5 ގްރާމްގެ މަސްތުވާތަކެތި ފެނިފައިވާކަމަށާއި މި ތަކެތި ތަހުލީލު ކުރިއިރު މަސްތުވާތަކެތީގެ ބާވަތެއް ކަމަށްވާ ކޮކެއިންއަށް ވަނީ ޕޮޒިޓިވް ވެފައިވާކަމަށް ކަސްޓަމްސްއިން ބުނެފައިވެއެވެ.\nމި ދެ މީހުންގެ އަތުން އަތުލައިގަނެވުނު މަސްތުވާތަކެތީގެ ޖުމްލަ ބަރުދަނުގައި 1.60 ކިލޯ ހުރިއިރު މިތަކެތީގެ މަގުމަތީ އަގު ގާތްގަނޑަކަށް 5.6 މިލިއަން ރުފިޔާއަށް އަރާނެ ކަމަށް ލަފާކުރެވެއެވެ.\nމިމައްސަލައިގައި ޝާމިލްވާ މީހުންނާއި އަތުލައިގަނެވުނު މަސްތުވާތަކެތި މިހާރު ވަނީ އިތުރަށް ތަޙްޤީޤު ކުރުމަށްޓަކައި މޯލްޑިވްސް ޕޮލިސް ސަރވިސްއާ ޙަވާލުކުރެވިފައެވެ.


Avocado: Aadhayaa hilaafu meyvaage aadhayaa hilaafu vaahaka\nއެވޮކާޑޯ: އާދަޔާހިލާފު މޭވާގެ އާދަޔާހިލާފު ވާހަކަ\nއެވޮކާޑޯ އަކީ އެހެން ހުރިހާ މޭވާތަކަށް ވުރެ އޭގެ ފައިދާ އާއި މޮޅުކަމުގެ ވާހަކަ އަށް ދެން މާ މަޝްހޫރު މޭވާ އެކެވެ. ސަބަބަކީ މިއީ ކަމަށް ވެދާނެ އެވެ. ލިބެން ހުންނަ ގިނަ މޭވާތަކަކީ އޭގައި ގިނަ މިންވަރަކަށް ކާބޯހައިޑްރޭޓްސް އެކުލެވިގެންވާ މޭވާ އެވެ. ނަމަވެސް އެވޮކާޑޯ އުފެދިގެން އަންނަނީ ސިއްހަތަށް ރައްކާތެރި ފެޓްސް އޭގެ އެންމެ މުހިންމު މާއްދާއެއްގެ ގޮތުގައި އެކުލެވިގެންނެވެ.\nއެހެންވީމަ މި އާދަޔާހިލާފު މޭވާ އާއި އެ އިން ލިބޭ ފައިދާތަކަށް ބަލާލަމާ ހިނގާށެވެ.\nއެވޮކާޑޯ އަކީ ޕާސީ އެމެރިކާނާ ނަމަކަށް ކިޔާ ގަހެއްގައި އަޅާ މޭވާ އެވެ. މި ގަހާއި އޭގެ މޭވާ އަކީ މެކްސިކޯ އާއި ސެންޓްރަލް އެމެރިކާ އަށް ހާއްސަ އެއްޗެކެވެ.\nމިއީ ސިއްހީ ގޮތުން ވެސް އަދި ވިޔަފާރީގެ ގޮތުން ވެސް އަގުހުރި މޭވާ އެކެވެ. މޭވާގެ ކޮންމެ ބާޒާރަކުން ލިބެން ހުންނަ އަދި ކާން ތައްޔާރުކުރެވޭ ކޮންމެ ކެއުމަކަށް ވެސް ހެޔޮވަރު މޭވާއަކަށް އެވޮކާޑޯ ވަނީ މި އެހެންވެ އެވެ.\nމީގައި އެކި ވައްތަރުތައް ހުންނައިރު އެންމެ މަޝްހޫރު އަދި މަގްބޫލީ ހަސް އެވޮކާޑޯ އެވެ. އެއީ ބޭރުގައި ގަދަކަޅު ކުލައަކަށް ދާ ކުލައެއް ހުންނަ ވައްތަރުގެ އެވޮކާޑޯ އެވެ.\nއެލިގޭޓާ ޕިއާގެ ނަމުން މަޝްހޫރުވެފައިވާ ފެހިކުލައިގެ އެވޮކާޑޯ އަކީ ވެސް މަޝްހޫރު އަދި އެހާމެ އާންމު ވައްތަރެކެވެ.\nމި މޭވާ އަކީ ވިޓަމިނާއި މިނެރަލްސްގެ ތަފާތު 20 ވައްތަރެއް އޭގައި އެކުލެވިގެންދާ މޭވާ އެކެވެ. އާންމުކޮށް ލިބެން ހުންނަ އެވޮކާޑޯއަކުން ލިބޭ ފައިދާގެ އެކި ބާވަތްތައް ތިރީގައި މި ވަނީ އެވެ.\nމީގެ އިތުރުން ވެސް ހަށިގަނޑަށް ފައިދާހުރި މާއްދާތައް ކަމުގައިވާ މެގްނީސިއަމް އާއި މެންގަނީސް އަދި ވިޓަމިން އޭ އަދި ޒިންކާއި އަޔަން ވެސް ކޮންމެވެސް ވަރަކަށް މި މޭވާގައި ހިމެނެ އެވެ.\nމި ހުރިހާ ވިޓަމިނަކާއި މިނެރަލްސްތަކެއް އެކުވެގެން އަންނައިރު އެވޮކާޑޯ އަކުން 160 ކެލޮރީސް ލިބެ އެވެ. ޕްރޮޓީންސްގެ ނިސްބަތް ދެ ގްރާމަށް އަރާއިރު ހަށިގަނޑަށް ފައިދާހުރި ފެޓްސްގެ ނިސްބަތަކީ 15 ޕަސެންޓެވެ.\nމިއީ ކޮލެސްޓްރޯލާއި ސޯޑިއަމް އޭގައި އެއްވެސް މިންވަރަކަށް ހިމެނޭ މޭވާއެއް ނޫނެވެ. ސެޗުރޭޓެޑް ފެޓްސްގެ ނިސްބަތް ވެސް ވަރަށް ދަށެވެ.\nޕޮޓޭސިއަމް އަކީ ހަށިގަނޑު ހިންގުމުގެ ނިޒާމުގައި ވަރަށް މުހިންމު ރޯލެއް އަދާކުރާ މިނެރަލް އެވެ. ހައި ބްލަޑް ޕްރެޝާ އާއި ސްޓޯރު ޖެހުމާ ދެކޮޅަށް ވެސް ހަރަކާތެރިވާ މިނެރަލް އެކެވެ.\nނާރުތަކުން ފޮނުވާ ސިގްނަލާއި މަސްތަކަށް އަންނަ ތަފާތު އެކި ބަދަލުތަކުގައި ވެސް ޕޮޓޭސިއަމްގެ ރޯލު ބޮޑެވެ. ނަމަވެސް މިއީ އަހަރެމެން އެންމެނާ ވެސް އެހާ ރައްޓެހި މިނެރަލްއެއް ނޫނެވެ.\nއާންމުކޮށް މި ކާލެވެނީ ދޮންކެޔޮ ވަކެކެވެ. ނަމަވެސް ޕޮޓޭސިއަމްގެ ހަގީގީ ފައިދާ ލިބެނީ އެވޮކާޑޯ އިންނެވެ. އެވޮކާޑޯގެ 100 ގްރާމުން 14 ޕަސެންޓްގެ ޕޮޓޭސިއަމް ލިބޭއިރު މި ނިސްބަތުގެ ދޮންކޭލުން ލިބެނީ އެންމެ 10 ޕަސެންޓެވެ.\nތަޖުރިބާކާރުން ބުނާ ގޮތުން ޕޮޓޭސިއަމްގެ ނިސްބަތް ހަށިގަނޑުގައި އިތުރުވުމަކީ ލޭ މައްޗަށް ދިއުން ކޮންޓްރޯލް ކުރެވޭނެ ކަމެކެވެ. ސްޓްރޯކާއި ހިތުގެ ބަލިތައް އަދި ކިޑްނީ ފެއިލްވުން ފަދަ ނުރައްކާތެރި ބަލިތަކުން ވެސް ސަލާމަތްވުމަށް އޮތް ފަސޭހައެކެވެ.\nމިއީ ހިކެން ބޭނުންވެފައި ތިބި ފަރާތްތަކަށް ވެސް މުހިންމު މޭވާ އެކެވެ.\nދިރާސާތަކުން ދައްކާ ގޮތުން މިއީ ގިނައިން ކެއުމަށް އާދަވެފައިވާ މީހުން އެ އާދައިން ދުރުކޮށްދޭ މޭވާ އެކެވެ. މިސާލަކަށް، ކެއުމުގެ ތެރޭގައި އެވޮކާޑޯ ބޭނުންކުރުމުން، އަވަހަށް ބަނޑުހައިވުމާއި ކާހިތްވުން ނާންނަ ކަމަށް ދިރާސާތަކުން ދައްކަ އެވެ.\nއަނެއްކޮޅުން މިއީ ފައިބަރު ގިނަ އަދި ކާބޯހައިޑްރޭޓްސް އޭގައި މަދު މޭވާއެކެވެ. މިއީ ވެސް ސަރުބީ އަންދަން ނަގާ ޑައެޓަކަށް ހާއްސަ ދެ ސިފަ އެވެ.


Maumoon, Nadheem adhi Faris ah kuri terrorism dhauva nagaifi\nރައީސް މައުމޫން ދަރިކަލުން ފާރިސް އަދި ނަދީމްއާއެކު - ފޮޓޯ: ޔުމްނާ/ޓްވިޓާ\nމިދިޔަ އަހަރުގެ ފެބުރުއަރީ މަހުގެ އެއްވަނަ ދުވަހު ސުޕްރީމް ކޯޓުން ނެރުނު އަމުރާ ގުޅިގެން ކުރީގެ ރައީސް މައުމޫން އަބްދުލް ގައްޔޫމާއި އެމަނިކުފާނުގެ ދަރިކަލުން އަހުމަދު ފާރިސް މައުމޫނާއި ދަނބިދަރިކަލުން މުހައްމަދު ނަދީމްގެ މައްޗަށް ކުރި ޓެރަރިޒަމްގެ ދައުވާ އަނބުރާ ނަގައިފި އެވެ.\nމައުމޫން، ފާރިސް އަދި ނަދީމަށް ވަކިވަކިން ޕްރޮސިކިއުޓާ ޖެނަރަލްގެ އޮފީހުން ފޮނުވި ސިޓީގައި ބުނެފައިވަނީ، ސަރުކާރު ވައްޓާލުމަށް މަޖިލިސް މެންބަރުންނާއި ސުޕްރީމް ކޯޓުގެ ފަނޑިޔާރުންނަށް ރިޝްވަތު ދިން ކަމަށް ތުހުމަތުވާ މައްސަލާގައި ކޮށްފައިވާ ޓެރަރިޒަމްގެ އަމަލެއް ކުރަން އުޅުމުގެ ދައުވާ އިތުރަށް ކުރިއަށް ނުގެންދަން ނިންމާފައިވާ ކަމަށެވެ.\nއެ ދައުވާ ކުރިމިނަލް ކޯޓުން ނަގައި، އަނބުރާ ފުލުހަށް ފޮނުވާފައިވާ ކަމަށް ވެސް ޕްރޮސިކިއުޓާ ޖެނަރަލްގެ އޮފީހުން ބުންޏެވެ.\nއެ ތިން ބޭފުޅުންގެ ދައުވާ އަނބުރާ ގެންދިޔައިރު ހަމަ އެ މައްސަލާގައި ދައުވާ ލިބުނު ކިނބިދޫ ދާއިރާގެ މެންބަރު އަބްދުﷲ ރިޔާޒާއި އަމުރު ނެރުނުއިރު ކޮމިޝަނާ އޮފް ޕޮލިސްގެ މަގާމުގައި ހުންނެވި އަހުމަދު އަރީފްގެ މައްސަލަ ވެސް ވަނީ އަނބުރާ ނަގާފަ އެވެ. މީގެކުރިން ފާރިސްއަށް ކުރި ރިޝްވަތުގެ ދައުވާ ވެސް ވަނީ އަނބުރާ ނަގާފަ އެވެ.\nމައުމޫން، ފާރިސް އަދި ނަދީމްގެ މައްސަލަ އަނބުރާ ނަގާފައިވާއިރު އެ ތިން ބޭފުޅުންގެ އެ މައްސަލާގެ އިބްތިދާއީ އަޑުއެހުންތައް ވަނީ ނިންމާލާފަ އެވެ. އެ މައްސަލަ އޮތީ ޝަރީއަތަށް ފޮނުވާފަ އެވެ. ޝަރީއަތް ކުރަން ވެސް ހަމަޖެހިފައި އޮތީ ދައުވާ ލިބޭ ހުރިހާ ބޭފުޅުންނަށް އެކުގަ އެވެ.\nއެ މައްސަލާގައި ކުރީގެ ކޮމިޝަނާ އޮފް ޕޮލިސް އަހުމަދު އަރީފާއި ސުޕްރީމް ކޯޓުގެ ކުރީގެ ދެ ފަނޑިޔާރުން ކަމަށްވާ އަބްދުﷲ ސައީދާއި އަލީ ހަމީދާއި މައްޗަންގޯޅި ދެކުނު ދާއިރާގެ މެންބަރު އަބްދުﷲ ސިނާނާއި ދަނގެތި ދާއިރާގެ މެންބަރު އިލްހާމް އަހުމަދަށް ދައުވާ ކުރެ އެވެ. އެ ބޭފުޅުންގެ ބައި އަނބުރާ ގެންދިޔަ ކަމެއް އަދި އެނގިފައެއް ނެތެވެ.\nރައީސް މައުމޫން އަބްދުލްގައްޔޫމް މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް ފާރިސް މައުމޫން 1 ފެބުރުއަރީގެ އަމުރު 1 ފެބުރުއަރީގެ "ބަޣާވާތް"